
ELŐSZÓ 


Az utóbbi évtizedeink új pedagógiai szemléletmódját a segítő-központúság jellemzi. Ez a pe- 
dagógiai gondolkodás nem a tanuló teljesítményét helyezi előtérbe, hanem annak egész szemé- 
lyiségét. A tanítás-tanulás folyamata részévé válik a segítő tevékenységeknek, így a pedagógia 
feladata ma elsősorban a személyiségfejlődés segítése úgy, hogy az önállóság, valamint a 
proszociális értékrend megismerése, elfogadása és elsajátítása áll a célkeresztjében. 

A gyógypedagógia vagy mai terminológia szerint a fogyatékosságtudomány interdiszcip- 
lináris jellegű, az az több tudományágból szerzett ismereteket kell egyidejüleg működtetni ah- 
hoz, hogy ezeket integrálva megtaláljuk, kiválasszuk a segítés leghatékonyabb módját. 

Ehhez szeretne a kézben tartott tanulmánykötet, a segítő pedagógia alapelveit követő, de 
annak különböző aspektusait kutató kollégák tanulmányainak közreadásával támpontokat, ka- 
paszkodókat kínálni. 

Frang Gizella dolgozatában kifejti, hogy a hagyományokon alapuló nevelés is valami ál- 
landót próbál megmutatni és értékké tenni, ezzel is segíti megtalálni az ember helyét a világban. 

, Ehhez legfőképpen a pedagógushallgatók ismeretanyagát, felismerő képességét, elemző- 
készségét, értékrendjét kell fejleszteni. Ennek egyik módja, hogy készség szintjén ismerjék meg 
a népi szimbólumrendszert a kultúra változásának tükrében, alkalmazzák a mesék értékelésének 
és elemzésének szempontjait, értsék meg a mese és a mesemondás jelentőségét a nevelésben és 
az oktatásban, illetőleg ismerjék meg a jelképek kibontásának technikáját és a jelentés megfo- 
galmazásának módját." 

, Az emberi együttélés normáinak továbbhagyományozódása, a múlt tanulságaiból történő 
jövőépítés miatt fontos mindez. Vagyis a hagyományok a mi múltunkat őrzik, s a múltunk va- 
lamennyi fontos jellemzője jövőnk alapjává válik! Az egyes ember csak akkor állhat szilárd 
talajon, ha erősek a gyökerei — emberileg, pszichésen, morálisan és öntudatban." 

Gödéné dr. Török Ildikó meseterápiával foglalkozó dolgozatában megállapítja, hogy a me- 
sék mentálhigiénés funkciót is betöltenek mindamellett, hogy élményhez, az alkotás élvezeté- 
hez is juttatják a mesék hallgatóit. A mesében az a jó, hogy mindenkiben olyan hatást fejt ki, 
amire az aktuális élethelyzetében szüksége van. A mesék segítőtársaink, de a bennük rejlő út- 
mutatást mindenkinek magának kell felfedeznie. A mesét azért lehet olyan jól alkalmazni az 
élet minden területén — kiváltképp a gyógyításban és a felnőtté válás, valamint a felnőttkor út- 
vesztőiben —, mert a történetek mindig valami olyan dologról szólnak, ami az élet működését, 
folyamatát veszélyezteti. Mondhatni: az egyensúly megbomlása alaphelyzetnek számít a me- 
sékben, s a mese hősei nem csinálnak mást, minthogy megmutatják azokat az utakat, amelyek 
kivezetnek az adott vészhelyzetből vagy problémából. 

Trixler Bettina, Pusztafalvi Henriette munkájuk összegzésében írják, hogy az autizmus jel- 
legzetes tüneteire adaptált egészségügyi ellátás megvalósítása rendkívül komplex feladat, már 
csak az egyéni különbségekre tekintettel is. Az ellátó helyek szükségszerű kooperációja többek 
között jogi (ha a gyermek pedagógusa együttműködik az orvossal, milyen információkat szol- 
gáltathat ki az egészségügyi dolgozóknak), financiális kérdéseket is (más tudományterületen 
dolgozó szakember segítő munkájáért mikor és hogyan részesül az egészségügyi rendszer által 
támogatásban) felvet. E kontextusban vizsgálva a témakört pedig felmerül ugyancsak az a kér- 
dés is, hogy a képzési rendszer újragondolása nem adódik kardinális szempontnak. A szakterü- 
kívánna meg a változtatás egy olyan rendszerben, ami jelen formájában munkaerőhiánnyal és 
a források elosztásának nehézségével működik. A kutatási eredmények döntően amellett szól- 
nak, hogy egy valós problémára sürgetően tényleges megoldást kell találni. 

Révész József írásában rögzíti, hogy zenepedagógusként a legfontosabb cél és feladat a 
zene értő szeretetének a megtanítása, hogy a zenét és tágabb értelemben a művészetet termé- 


szetes közegként éljék meg a gyermekek, hogy így váljanak kiegyensúlyozott, egészséges ideg- 
rendszetű és lelkületű felnőttekké. Dolgozatában kihangsúlyozza, hogy a zenepedagógiai mun- 
kában nem a professzionális zeneoktatás vélt vagy valós problémáira keresik a megoldást, ha- 
nem az a törekvés mutatkozik meg szándékunkban, hogy milyen pedagógiai lehetőségek kínál- 
koznak az óvodapedagógus képzés segítségével arra, hogy nagyszámú, a zenét , értőn szerető" 
gyerekeket neveljünk. 

Somogyi Anett dolgozata a pedagógiai gyakorlat egyik konkrét eszközét mutatja be, a ne- 
mezt, amely több évezredes hagyományokkal rendelkező, ősi tudást magába foglaló anyag, 
amelynek egykori mesterei vitathatatlanul hatással voltak a magyar népművészetre is. Megál- 
lapítja, hogy napjainkban már a művészeti oktatásban is méltó helyet kapott és egyre többen 
ismerik fel a különböző foglalkozások során megtapasztalható fejlesztő és terápiás hatását is. 
Az óvodai gyakorlatban nem csak a népművészeti nevelés miatt fontos a nemezelés, hanem a 
kisgyermekekre gyakorolt kedvező hatása is figyelemre méltó. 

Vida Gergő véleménye szerint , alátámasztható az, hogy valójában az első és legfontosabb 
kérdés nem 1s az, hogy integráció vagy szegregáció, hanem sokkal inkább a hatékonyság, hiszen 
bármelyiket is választja adott oktatási rendszer, a jogosultak körének meghatározása alapvető 
fontosságú. Tapasztalata szerint a diagnosztikus kategóriák megtartása, a teszteredmények he- 
lyén kezelése és az abduktív diagnosztikus modell megoldás lehetne és a szegregáció és integ- 
ráció békés egymás mellett élését is biztosíthatná. Feltételezhető, hogy a vizsgálatkérelmezés 
gyökeres átalakítása a fentiekben feltártak alapján változásra kényszeríthetné az SNI megálla- 
pítás módját. Természetesen ez fordítva is igaz, azaz egy másfajta diagnosztikai folyamat az 
oktatási rendszer hétköznapi gyakorlatára is hatással lehet. 

Závoti Józsefné kutatásának alapfeltevése: , ha a képzés során a szakmai kompetenciákkal 
felvértezett fiatalok csakis az idegennyelv elsajátítási korlátozottság vagy lehetetlenség miatt 
nem kaphatnának diplomát, rendkívül leszűkülne egzisztenciális jövőjük, holott az adott szak- 
területen jártasságot, készséget és tudást szerezve kiváló szakemberekké válhatnak tanulmá- 
nyaik befejezése után." Feltevését pályakövető vizsgálattal támasztotta alá. A vizsgálati adatok 
összességében megerősítették abban, hogy a jó képességű, a szakma elsajátítás iránti motivált 
diplomások, akik a nyelvvizsga kötelezettsége alól felmentést kapnak, nem elkallódnak a 
munka világának útvesztőiben, hanem többségében a diploma meglétére támaszkodva a szak- 
mában maradnak, az egzisztenciájuk megteremtésének alappillére a diploma lett. 

Igy együtt az olvasó értékes és változatos kötetet tart a kezében, amely tükrözi egy mind- 
annyiunk számára nagyon izgalmas témakörben a téma elméleti és gyakorlati szakembereinek 
a segítő pedagógia változásaival való együtt gondolkodását, keresve a szakterületük helyét eb- 
ben a közegben. 

A MAGYAR HAGYOMÁNYRENDSZER SEGÍTŐ ÉRTÉKKÖZPONTÚSÁGA 


Bevezetés 


Amikor segítő pedagógiáról beszélünk, nem csupán a fogyatékosságtudományt értjük alatta, 
hanem mindazokat a pedagógiai, pszichológiai ráhatásokat, amelyek formálják, , életrevalób- 
bakká" teszik az érintetteket. Aktuális a kérdés, hogyan is alakíthatjuk ezt a kisgyermekneve- 
léstől egészen a felnőttképzésig, hogy korunk kihívásaira megfelelő válaszokat tudjanak adni a 
felnövekvő generációk. Ráadásul a körülöttünk változó világ folyamatosan új válaszokat köve- 
tel. Éppen ezért már többen is meghaladottnak tekintik a hagyományos pedagógiai módszere- 
ket, többek között Nagy József (2020), aki erről értekezik a Megújuló pedagógia c. internetes 
könyvében. Mint azt ábrával is szemlélteti, a normaorientált késztető pedagógia az aktív sza- 
kasz után magára hagyta a gyermeket, akinek nem volt további motivációja, kiszolgáltatottá 
vált. Ezzel szemben a segítő pedagógiában az aktív szakasz az érintett kiszolgálásával és moti- 
válásával folytatódott. 

A segítés azonban a felnőtt számára már nem az oktatási rendszerben, hanem más terüle- 
teken folytatódhat, azonban erre az embernek már önállóvá, felelősségteljessé és morálissá kell 
válnia. A társadalmi integrálódásban, valamint a családi életben, a munkahelyen egyaránt meg- 
követelhető az értékrendkövetés és az önállóság. Mindehhez többre van szükség, mint lexikális 
tudásra, problémamegoldó képességre, érzelmi intelligenciára, sokkal inkább a belsővé tett nor- 
mák megfelelő alkalmazására. Ezt kisgyermekkorban kell megalapozni, s az intézményrend- 
szerekben fejleszteni, szélesíteni, erősíteni. Mindehhez szilárd értékrendre van szükség, amely 
jól alapozható a népi hagyományrendszerre és a vallási normarendszerre. 

A hagyományos társadalmak fellazulása, felborulása után egyre többen sürgették az érték 
alapú nevelés szükségességét. 

A magyar reformkor óta a közgondolkodást befolyásolni kívánó korabeli szerzők (gondol- 
junk Széchenyi Istvánra, Deák Ferencre, Eötvös Józsefre, Fülep Lajosra, Karácsony Sándorra, 
Szekfű Gyulára, Prohászka Lajosra, Lükő Gáborra, Hamvas Bélára, Németh Lászlóra, Szabó 
Dezsőre, vagy éppen a katolikus keresztény szociális mozgalmak hazai elindítóira: Barankovics 
Istvánra és Kerkai Jenőre!) elsősorban társadalomkritikára vállalkoztak, és ezen megállapítá- 
sokból következően fogalmazták meg a jövőre vonatkozó elképzeléseiket. Gondolkodásukban 
még a materiális dimenziót is gyakran megelőzi a szellemi, erkölcsi szint. Ez utóbbin keresztül 
ragadják meg a lehetőségeket, s próbálnak kiutat találni az aktuális, szélsőségesen nyíló, társa- 
dalmi szakadékot teremtő, az egyénekre is kiható válságból. Mindehhez az egyes kapcsolati 
minőségeket (társas, közösségi, nemzeti és nemzetközi) a kultúrával és / vagy a vallással társít- 
ják, és az adott jelenben meglévő társadalmi és gazdasági rendező elveket is átértelmezve, az 
optimális funkciók között első helyre a közösségi gondolkodást, a műveltséget, a hitet és az 
együttérzést, együttműködést helyezik. Széchenyi még egy megreformált rendi társadalmon 
alapuló változást vizionált, a száz évvel ezelőtti keresztényszociális mozgalmak pedig egy szo- 
ciális alapokra épített modellt vázoltak. Németh Lászlónál, Szabó Dezsőnél és a keresztény 
szociális mozgalmaknál (Vida István: EMSZO, Hivatásszervezet) egy újabb szegmens jelenik 
meg: a transzponált eszkatológikus narratíva. Ebben a földön megvalósítható ideális rend az 


1 Velük foglalkozik: Frang, Gizella (2020) A gazdaságszemlélet változásai a magyar gondolkodóknál a reform- 


kortól a II. világháborúig. Kézirat, Doktori értekezés, Soproni Egyetem. URL: http://doktori.uni-sop- 
ron.hu/id/eprint/710/ (2022. 04. 11.) 

Isten országának szellemi és anyagi képe, melyben kiegyenlítődnek a természetellenesnek tar- 
tott társadalmi és anyagi különbségek, s az egyén a közösség tagjaként felelősségteljes, a sajátos 
adottságok szerinti munkával teremti meg maga és közössége számára a minél harmonikusabb 
viszonyokat. Mindez pedig a nevelés, oktatás révén válhat az emberek részévé, s lehet majd 
egy testileg-lelkileg kiegyensúlyozott élet segítőjévé, megteremtőjévé.? 

A gondolkodók tehát nem tartják egymástól függetleníthetőnek az erkölcsöt, a társadalmat 
és a gazdaságot, de a tudást, művelődést sem. Így a keresztényszociális mozgalmak éppen az 
erkölcsi tőkéből kiindulva sürgetik az emberi kapcsolatok élénkebb ápolását, a bizalom kiépí- 
tését, a toleranciát és a szolidaritást, s emellé odahelyezik a tudást is, mint értéket. Elismerik a 
szabad emberi döntéseket, de csakis egy általánosan érvényesként elismert erkölcsi normának 
megfelelő kereten belül, ahol meghatározható a jó, ami az embert szolgálja, és ellentéteként a 
rossz. Minden társadalmi (világi) jelenség ennek folyománya. Mindezek hátterében erőteljes a 
nevelés, oktatás, s az azokból táplálkozik az egészséges felnőttlét. 

Mára — a társadalmi szerkezeti váltások és a pénzközpontúság mellett — korunk sajátos 
kihívásának kell tekinteni a globalizálódást is. Mindezek alapján fel kell tenni a kérdést: miként 
lehet a nemzetközi elvárásokat és a nemzeti szintű hagyományrendszert, illetve az egyházak 
igényét a pedagógiai célokban és tartalmakban összehangolni, és ezen keresztül a világra nyi- 
tott, de határozott értékrendű, s azt közvetítő szakembereket képezni, Magyarországon az 1945 
után megszakadt, háttérbe szorított módszertani fonál újraszövésével, aktualizálásával, moder- 
nizációjával? Napjainkban erősödni látszanak az erkölcsi kérdések. Hiszen ma nemcsak Snyder 
(2017) hangsúlyozza az élet minden területén az egyéni és általános emberi felelősség fontos- 
ságát. Hartl is (2019) figyelmeztet: 

,, Valami nincs rendben a mindent megmagyarázni képes értelem elméletével! Csak káprá- 
zat a jól kialakított, irányított és megtervezett élet álma! " (Hartl, 2019:41.), hiszen önmagában 
a sok tudás nem segíti az embert a világban való tájékozódásban, az életben. Az életben, amely- 
ben küzdelmekkel, érthetetlen dolgokkal is szembesülnünk kell. És a célok mellett tampontokra 
is szükségünk van. 

A támpontoknak pedig szilárdaknak és önmagukon túlmutatva örökérvényűnek kell len- 
niük. 

Az értékközvetítés különböző módjai nemcsak igazodnak a társadalmi igényekhez, hanem 
meg is előzik azt, éppen a fent idézett gondolatok alapján és az öröknek tekintett alapvető em- 
beri együttélés szabályaihoz igazodva. Nem véletlen, hogy a felekezeti iskolák sem csak a saját 
dogmarendszerük alapján nevelnek-tanítanak, hanem jellemző rájuk a XXI. században megkö- 
vetelt interkulturalitás (Kozma, 2005; Vencser, 2002.), természetesen a saját értékrendjük szű- 
rőjével, magyarázatával. 

A hagyományokon alapuló nevelés is valami állandót próbál megmutatni és értékké tenni, 
ezzel is segíti megtalálni az ember helyét a világban. 


Az ember helye a földgolyón 
A teremtett világ és az ember 


Az emberi társadalmak univerzális és egyedi jegyeinek feltárására, az életformához kötődött, a 
kultúrák mélyebb megismerésére jött létre a kulturális antropológia. Az amerikai Franz Boas 
nevéhez köthető tudományág, mely magába ötvözi a régészet, nyelvészet, etnológia, etnográfia 
és folklorisztika megállapításait és módszereit, valójában az antropológia egyik ágának tekintik. 
Angliában szociális antropológiának, illetve szociokulturális antropológiának is nevezik. 

A keresztény mozgalmak munkáját a kommunista hatalomátvétel 1947-ben lesöpörte. 


Számunkra ez a terület azért is fontos, mert a középpontjában az az emberi kulturális vi- 
selkedéshez köthető feltételezés áll, hogy a világ szimbolikus értelmezése az emberi fajra jel- 
lemző képesség. Ezeket a szimbólumokat az emberi csoportok saját gondolkodásuk, hitviláguk 
szerint látják és értelmezik, képesek életükbe beágyazni vagy épp az életüket eköré szervezni, 
majd ezt a tudást rendszerbe állítva képesek továbbadni, vagyis a következő generációknak 
megtanítani. Mindez tehát figyelembe kell venni a nevelésben is. 

De miért is fontos ez a terület, egyáltalán a néprajz vagy éppen a kulturális antropológia 
ma, amikor az ember képes leküzdeni a legnagyobb távolságokat is térben és időben egyaránt? 
Amikor a mobilitás és a globalizáció oltárán feláldozhatók a kisebb embercsoportok, a megélt 
sajátos kultúrák? Amikor , hagyományőrzés"? szintjén és kuriózumként is megtarthatók a népi, 
csoportjellemzők, sokféle formában megörökíthetők, újra tanulhatók, leporolhatók? 

Az emberi együttélés normáinak továbbhagyományozódása, a múlt tanulságaiból történő 
jövőépítés miatt fontos mindez. Vagyis a hagyományok a mi múltunkat őrzik, s a múltunk va- 
lamennyi fontos jellemzője jövőnk alapjává válik! Az egyes ember csak akkor állhat szilárd 
talajon, ha erősek a gyökerei — emberileg, pszichésen, morálisan és öntudatban. 

Ugyanis a jelenünk kihívásaira adandó válaszként még a pénzközpontú, vagyis materiális 
javakat előtérbe helyező, tehát az élet értelmének oldaláról kevésbé bölcseleti, inkább gyakorlati 
gazdasági gondolkodás vizsgálatakor is megjelenik az etika. Hát még akkor milyen fontos ez, 
amikor emberi kapcsolatok kontextusát vizsgáljuk! Tehetjük ezt, hiszen az élet sajátos kultúra. 

E megállapításból kiindulva úgy tűnik, hogy a népeknek és sajátos kultúrájuknak a mai 
életben is megvan a maga szerepe. Sahlins (2010:28) megállapítását idézve , az emberek és a 
társas helyzetek közötti, a kulturális rendszeren belüli értelmezhető összefüggésekről" kell be- 
szélnünk. Vagyis a kultúrának is szimbolizálnia kell azt az egyénre (tágabb összefüggésben az 
egyének meghatározott közösségére, a nemzetre) szabott , totemisztikus" (Sahlins, 2010:28) 
rendszert, ami egyrészt beilleszti egy nagyobb közösségbe, másrészt egyénivé avatja. Ezt a 
gondolatot folytatva: minden egyénnek és nemzetnek megvan az egymással fel nem cserélhető 
helye a nagy emberi közösségben. A nemzet és/vagy az egyén helyének megtalálása szintén a 
különböző szintű és helyszínű nevelés, oktatás hatásköre. Ezért a nevelés terén mindezt az ál- 
talános nevelési elvek mellett kamatoztatni kell. 

A kulturális antropológia és a néprajz ebben az értelmezésben is segít. Segíti megtalálni 
helyünket és feladatunkat a társadalomban, valamint megoldási lehetőségeket kínál az élet csak- 
nem minden területén. A hagyományok összehasonlításából kibontakozó múltbéli viszonyrend- 
szer tehát tanulságul szolgálhat a jelen számára, így felhasználható a nevelésben is. 


Kultúra és civilizáció 


Mielőtt a saját, pedagógiában is használható és segítő hagyományainkra rátérnénk, arról is be- 
szélni kell, mit is értünk kultúrán, s mit civilizáción. E két fogalmat a közbeszéd szinonimáknak 
tartja, ám nem minden területen értik ugyanazt a két szóalak alatt, ahogy Norbert Elias (1987) 
rámutat, hogy meg kell különböztetni az angol, francia és a német értelmezést. Az előbbieknek 
a civilizáció fogalma egyetlen kifejezésbe sűríti a saját nemzet-jelentőséget, a Nyugat és az 
emberiség haladása felett érzett büszkeséget. Német területen a , kultúra" fogalma kizárólag 
szellemi, művészi és vallási tényekre vonatkozik. Elias (2004) meglátásában a felvilágosodás 
és polgárosodás bővítette a civilizáció fogalmát: teljesítménnyel, értékkel és erénnyel — az egy- 
házak gondolkodásának szétválása következtében (katolikus, protestáns). Így alakulhatott ki az 
angol, francia és német különbség: az angol civilizáció fogalom magába zárja a viselkedést, 
teljesítményt, belső értéket, a francia egyértelműen a polgári értékeket érti alatta (politika és 


3 Sebő Ferenc, a táncház mozgalom atyja szerint a hagyományt nem őrizni, hanem élni kell! 

gazdaság), míg a német civilizáció csupán külsődleges magatartásformát jelent (ide tartozik a 
gazdaság is), viszont a kultúra értékorientált (tudás, morál, műveltség és az erre alapozó telje- 
sítmény), tehát markánsan eltér ebben az értelmezésben. 

A kultúra, mint nemzeti stratégiai ág, nemcsak a földrajzi térben megfigyelt értelmezésben 
tért el, hanem fontossági sorrendben is módosult az idők során. Míg a XX. század közepéig 
hazánkban a kultúra fogalma magába foglalta az összes többi területet, vagyis minden (politika, 
gazdaság, jog, egészségügy, oktatás, hitélet stb.) ezen belül helyezkedett el. Valamennyit átha- 
totta, azonban mára jelentése fokozatosan leszűkült, s globalizálódó és amerikanizálódott vilá- 
gunkban a gazdasági és a közgondolkodásban csupán a mindenek fölött állónak tekintett civi- 
lizáció apró részévé vált. 

Nem véletlen, hogy a családokból kikerülő, az ott megszokott értékeket hordozó gyermek 
nem tud minden helyzetben eligazodni a világban, hiszen az gyakran egészen másnak tűnik, 
mint az otthon és annak normarendszere. Ez az elbizonytalanodás azután sokféle (testi-lelki) 
problémát okozhat. Ezért is kell az intézményi nevelésben stabilizálni az értékrendet, a hozott 
és generációkon keresztül áthagyományozódott morált erősíteni, újakkal gazdagítani, a szem- 
léletet formálni. 

Brand (2001) és munkatársai a kultúrát az idővel hozzák összefüggésbe. Óra-modelljükben 
a görög gondolkodáshoz visszanyúlva kétfajta időt különböztetnek meg: , a kairoszt" az alka- 
lom vagy a kedvező pillanat jelentésben, és a kronoszt, az örökkévaló vagy folyamatos időt. 
,, Míg az első... reményt kínál, a második figyelemre int. Kairosz a leleményesség ideje, kronosz 
a bölcsességé. " (Brand, 2001:15.) Brand kéregábra modelljének héjszerkezetén egymáson mo- 
zognak a lemezek. A mag, a természet szintje állandó és adott, fölötte azonnal a kultúra követ- 
kezik. Ez az a mag, ami a mozgásukban segíti a fölötte lévő lemezeket. Minden civilizációs 
jelenség csak erre épülhet és ebből táplálkozhat. 


1. kép: Brand világóra-modelljének kéregábrája (Forrás: Brand, 2001:42.) 


Vagyis: a kultúra, vallás hosszú órája a stabilitást, míg a kereskedés, divat gyorsasága a válto- 
zékonyságot jelenti az emberiség számára. Ezért az emberiség alapvető érdeke a hosszútávú 
gondolkodás, aminek csak része és kiszolgálója lehet minden gyors változó. 


A műveltség és a hagyomány 


Láttuk a fentiekben, hogy a műveltség fogalma mára komplex jelentést hordoz, amely nemcsak 
a konkrét ismeretek adathalmazként működő tárházát, hanem a tudás alkalmazásának módját, 
az erre szolgáló szellemi képességet, képzettséget és a lelki finomságot, szocializációs kultúrát 

is magában foglalja. Mindez jelenti az egyén széles látókörét, intézményekben és önképzésben 
megszerzett tudást, a , józan paraszti ész" működését. Ugyanakkor ide tartoznak mindazon szel- 
lemi értékek, amit egy közösség, társadalom, nemzet történelme során felhalmozott, kialakított, 
vagyis a szellemi és tárgyi alkotások, a szokások, az erkölcs, az életfelfogás, a különböző terü- 
leteken alkalmazott módszerek, ismeretek. 

Az emberek műveltsége nem egyforma, függ a lelki, érdeklődési beállítódásoktól, a műve- 
lődési hajlandóságtól, az agyműködéstől, és döntő a szociális csoporthatás. Koronként és kor- 
szakonként is más-más az életmódból valamint az életkorból is fakadó műveltségi szint és mű- 
veltségi kör, ahogy más az elvárás is. 

A tudás és a műveltség csak látszólag rokon fogalmak. A műveltség feltételezi a sajátos tu- 
dást, de a lelki tényezőkkel és a problémamegoldási képességgel is kiegészül. Így válik értékessé, 
mások számára is hasznosíthatóvá. Önmagában a lexikai tudás, az ismeretek felhalmozása még 
nem jelent műveltséget, ahogyan a mindennapi élet általános feladatainak a megoldási képessége 

A hagyomány 


A hagyomány számunkra a műveltség része, hiszen maga a műveltség mai értelme rokonítható 
a hagyománnyal, vagyis egyszerre merít a jelenből, de vissza is nyúlik a múlt műveltségi rend- 
szeretbe és előre is tekint a jövőbe. A műveltségben sűrűsödő tudás áthagyományozott: nemze- 
dékről nemzedékre öröklődik és gyarapszik. A műveltséghez tartozik az a kanonikus, a közös- 
ség tagjaitól elvárt, normatív tudás, amely részben a vallásokban kristályosodott ki, részben a 
nemzetek hagyományrendszerében maradt fenn sokezer éven át.! 

A műveltség a Riesman-i premodern ember? számára a hagyományban megélt életforma 
volt, amit az elődeitől látott-tanult módon alakított. Riesman elsősorban a demográfia perspek- 
tívájából különíti el a történeti szakaszokat és a hagyomány változását. Számunkra, a jelenünk- 
ben a harmadik szakasz válik érdekessé, amely a nyugati világra jellemző most: a fokozatos 
népességcsökkenés és elöregedés időszaka. Meglátása szerint már a XX. század közepére , a 
gyományaikat, feladták a klasszikus közösségi tradíciókat, de feladták saját belső céljaikat és 
értékeiket is, és a mások (kortárs csoportok, média) elvárása, ízlésvilága, jó vagy rossz alapján 
élnek, és egy illékony, stabilitásra képtelen, felületes és változó értékrendet, , trend"-et válasz- 
tanak.§ Tehát egyfajta elidegenedés, kapcsolati erózió kezdődött, az embereknek sok-sok lelki 
problémát, sérülést okozva. 

Pedig a hagyományos kultúrára és a tradíciókra főként azért van szükségünk, mert ez adja 
meg azokat az egyértelmű és lelkileg is átélhető értékeket, amelyek támaszaink és iránytűink 
lehetnek az egyre bonyolultabbá és áttekinthetetlenebbé váló, társadalmilag szétesőben lévő 
világban. 

A hagyományainkat kulturális emlékezetünk őrizte meg a szóbeliségben majd az írásbeli- 
ségben, népi kalendáriumunk szokásrendjében, az énekelt, játszott majd lejegyzett zenei ele- 
mekben, táncainkban, népi iparművészetünkben (hímzések, szőttesek, faragások, építmények) 
és a paraszti gazdálkodás egyes formáiban. 

Assmann7 rámutat, hogy a kulturális emlékezet hosszabb ideig együtt élt közösségben mű- 
ködik, a társadalmi csoportok közötti kommunikációban, interakcióban marad fenn. A kollektív 
emlékezet alapján a csoport a saját történelmét belülről, megéltként látja és értelmezi, olyan 


Assmann, 2018 
Riesman, 1996 
Nem véletlen, hogy napjaink egyik vezető betegsége a depresszió. 
Assmann, 2018 

dolgokat is megőriz, amiről nincs tárgyi vagy írott adat, szemben a történésszel, aki a tudomá- 
nyos objektivitás szemüvegén át csak a bizonyítékokra (dokumentumokra, régészeti leletekre 
stb.) hagyatkozik, és a szájbhagyományt is ezek alapján bírálja felül. Itt már eljutunk az emléke- 
zet Assmann által meghatározott két szélső fajtájához, a kommunikatív és a kulturális emléke- 
zethez. Az előbbi emberek, kisebb csoportok közvetlen élményeit adja tovább a kommuniká- 
ciós térben (nemzedéki jelleg), míg az utóbbi már hosszabb időtávot ölel fel, illetve kollektív 
emlékezetekből rakódik össze, és benne a , mítosz és a történelem közti különbség (...) érvényét 
veszti." Ilyenek a teremtéstörténetek, a népek őshagyományai, a vezérek, uralkodók köré szö- 
vődött történetek stb., amik már szimbolikus alakzatokká válnak, s a közösség tagjainak illik 
ismerni ezeket, hiszen valamiféle szakrális értelmet nyernek. 

Ezzel szemben a mai tárgyiasultságból fakad az a tetten érhető emberi elképzelés, hogy az 
élet lényege az anyagi alapú boldogság, amit racionálisan kell keresni. És itt már olyan értékek 
is anyagi formát öltenek, mint a társ vagy a hit és az érzelmek. Sahlins (2010:19) szerint ,, az 
emberek a tárgyakat a maguk, önmagukat pedig a tárgyak segítségével határozzák meg." 
Mindez megmutatja az emberek egymáshoz való viszonyát is, hiszen szimbolikus nyelvezetű, 
leírható, szavakkal megfogalmazható. 

Az antropológus Geertz (2001) értelmezést hangsúlyozó véleménye szerint mondhatjuk, 
hogy a szimbólumrendszerek eredője és legszélesebb tárháza a népi műveltség és hagyomány- 
rendszer. Ez az, amiből eleink bölcsességére alapozva morális tartást, erőt, életbölcsességet sa- 
játíthatunk el. De hogyan tárhatjuk mindezt fel és vihetjük tovább az oktatásba? Ebben segít a 
néprajz tudománya. 


A néprajz önismereti és önfejlesztési tárház, egészséges együttélési normarendszer 
A néprajz és a ha gyományrendszer 


A néprajztudomány legfontosabb kutatási területei (Andrásfalvy, 2014; Ortutay, 1977) — és így 
a magyar néprajzé is — a tárgyi néprajz vagy másképp fogalmazva az anyagi műveltség. Ide 
tartozik a településszerkezet, az építkezési mód, a házak, közösségi épületek és gazdasági épü- 
letek formája, anyaga, berendezése, önmagában az elrendezése, de a gazdálkodási formák le- 
írása, vizsgálata is, s ez foglalkozik a ruházkodással, a viseletek jellemzőivel, a táplálkozással 
és a népi kismesterségekkel. A társadalmi néprajz vagy szociológiai kultúra a népi társas élet 
szabályait térképezi fel és magyarázza, emellett leírja a család, a rokonság jelentőségét, értel- 
mezését, valamint a falu közösségi működésének jellemzőivel és kérdéseivel, illetve a népi jog- 
szokásokkal, morális elvárásokkal foglalkozik. 

A szellemi néprajz, amit gyakran folklór néven is emlegetnek, a szellemi műveltség külön- 
féle formáit kutatja, s ehhez tartoznak a népi zenei és irodalmi formák: a népdal, a népballada, 
a mese, a Zene, a tánc, valamint mindezek nélkülözhetetlen elemei, a szokások és a néphit. 

Bár ezeket a területeket elkülönítjük egymástól a tudományos besorolás igényével, még- 
sem választhatók el egymástól, hiszen részben a néprajz középpontjában lévő embert is a maga 
teljességében kell tekinteni, vagyis testi (fizikai), lelki (spirituális), szellemi (szakrális) és kö- 
zösségi (szociális) egységében, illetve azt a világot is, amit megjelenít, amit képvisel, amit meg- 
teremtett. Így elmondhatjuk, hogy a szellemi néprajz az anyagi és a közösségi területek értel- 
mezését 1s át kell, hogy hassa, miként a tárgyakat, társadalmi szerveződéseket is az ember, az 
emberi csoportok hozták létre valamilyen indíttatásból. És itt megint két okot nevezhetünk meg. 
Az egyik a szellemi-erkölcsi és lelki késztetés, a másik a gyakorlati tapasztalat. 

A magyar népi műveltség egységesnek mondható, területileg és szellemében egyaránt jól 
behatárolható, ugyanúgy, ahogyan a nyelvjárási sajátosságok sem vonnak éles határokat az 
egyes területek közé. Ugyanakkor a sztyeppei kultúránál már bizonyítottan befogadó jellegű 

magyar népesség mellé, közé betelepedett más nemzetiség néhol körülveszi a magyar lakossá- 
got. Ezért a Kárpát-medencében élő magyar anyanyelvű lakosság területét néprajzi szempont- 
ból négy nagy tájegységre oszthatjuk (Dunántúl, a Felvidék/Felföld, az Alföld és Erdély). 


A népi műveltség nevelő ereje a néprajzi területek felosztása alapján 


A tárgyi néprajz által vizsgált eszközök, tárgyak sem 
csak funkcionális jellegűek. Például a hímzések 
azonban elsősorban nem díszítő elemek voltak, sok- 
kal inkább közlő, elmesélő funkciójúak készítőjük- 
ről, arról, akinek hímezték, a családról... 

A népművészetben a hímzés-szövés szimbólum- 
rendszere mélyebb, mint látvány: történetek őrzője. 
Ugyanúgy, ahogy a szájról szájra adott mesék. Csak 
ki kell tudni fejteni a , magjukat", ősi lényegüket! 

De a mélyrétegek felé haladva már egyre inkább 
a szellemi néprajz területére kerülünk, hiszen az 
anyagi kultúra szorosan összefügg a társadalmi szer- 
kezettel, hagyományrendszerrel, a szociális művelt- 
séggel, s mindez hat a szellemi műveltségre. De 
ugyanez fordítva is igaz, hiszen a szellemi műveltség 
tartotta meg a falusi szociális hálót, segítette a neve- 
lést és magát a gyermek szocializálódását, sőt, a hiedelmeken és a természet körforgásának 
megismerésén keresztül megtartotta a munka rendjét, rendszerességre nevelt. 

Mindezt a meséink is megmutatják, hiszen azok a nép világának komplex leképeződései, 
morális tanításai is egyben. Így a mesékből egyszerre bonthatjuk ki a népi világképet és a min- 
dennapi élet menetét. 

Az élet ritmusát a család szerkezete és a benne élők szerepe is meghatározta. A magyar 
parasztember nagycsaládban élt, melyben mindenkinek megvolt a helye és szerepe. Míg az 
életerős fiatalok végezték a nehezebb munkát, a férfiak főként a mezőn és a szántóföldön dol- 
goztak, a nők jobbára a ház körüli munkát illetve a család ruházatát biztosító tevékenységet 
vállalták, addig a nagyszülők a házban, ház körül illetve a gyermekekkel foglalatoskodtak, ne- 
velték a kicsiket, s az anya mellett jobbára ők adták át mindazt a hagyománykincset, amivel a 
gyermekek később méltóvá váltak belépni a felnőttek világába. 

Míg a lovasnomád-félnomád sztyeppei kultúrák a harcművészet és a lovaglás gyakorlásában, 
ismeretében látták a gyermek felnőtté válásának legfontosabb jellemzőjét (ahogy később a kö- 
zépkori lovagi kultúra), addig a földművelést folytató társadalmi szerveződések már szelídítették, 
játékaik rítusaiba illesztették a próbatételeket, amelyek a felnőttséghez vezettek. A kereszténység 
általánossá válásával gyakran a világi és az egyházi rítusok másolták egymást vagy összekapcso- 
lódtak. A lelki és szellemi életben is megtalálták a kihívásokat, a hangsúlyok átrendeződtek. 

A rábaközi Szilban az elmúlt évszázad elején olyan összetartó faluközösség (mezővárosi, 
mert akkor még az volt) élt, hogy a fogyatékkal élő Peredecsit (ez volt a fiú ragadványneve, a 
valódi nevét nem is emlegették), attól kezdve, hogy a szülei meghaltak, a falu tartotta el, egy 
életen át. Vagyis a kis- és nagycsaládok nemcsak egymásra figyeltek, hanem a rászorulókra is, 
sőt, a családok, rokonok és komák a mindennapi életben, a munkákban is segítettek egymásnak. 
Így nem csupán gyorsabban ment a munka, hanem könnyebben is, hiszen közben beszélgettek, 
meséltek vagy éppen daloltak. A közösség életét tehát a jeles napok és a közös munka egyaránt 
meghatározta. 


2. kép: Gyurasits Mária Rábaközi hímzése 
(Forrás: saját fotó) 

A társadalmi rétegződés nem csupán anyagi kü- 
lönbséget jelentett, hanem a megbecsültség is különbözött. 
Ez egyáltalán nem jelentette azt, hogy a dolgos parasztem- 
bert alávalóbbnak tartották volna a mesterembernél vagy 
éppen a tanítónál, de másfajta tisztelet övezte egyiket is, 
másikat is. A közösségért munkálkodókat (pap, tanító) is 
támogatták terményekkel, hússal, tűzifával. 

A gyermekeket az életre legfőképpen a családok ne- 
velték. Egész kis kortól befogták őket a családi munkába a 
házban és a ház körül, illetve az állatok mellet vagy a föl- 
deken. Mindig olyan munkában segítettek, amely életko- 
ruknak, erőnlétüknek megfelelt, s így játszva ismerték meg 
a falusi gazdálkodást, sajátították el az eszközhasználatot, 
illetve megtanulták az állatokkal való bánásmódot. 

Tehát a nép -— nem pedagógiai módszertan alapján, ha- 
nem ösztönösen — módszeresen nevelte a felnövekvő 

3. kép: Papírsárkány nemzedékeket. Akkor is, amikor a gyermekjátékokat a 

felnőtt eszközök kicsinyített másaként alkották meg. Hi- 

szen a kisgyermek is szeret , dolgozni", s ha önként teheti, segít, és ez számára játék. Utánzás 
és tanulás. 

(A következő saját képek a Székely Nemzeti Múzeumnak a gyermek életét bemutató tár- 
gyairól készültek 2019-ben.) 

Az önfeledt játék eszközei nem a háztartáshoz, a földeken végzett és az önfenntartáshoz kap- 
csolódó munkára neveltek, hanem a gyermek kikapcsolódását, felhőtlen időtöltését szolgálták. 
Ugyanakkor fejlesztették a mozgását, kommunikációs készségét, kreativitását. Például a papír- 
sárkány használatával — a mozgáson túl — megismerték a széljárást, a levegő felhajtó erejét, a 
papírsárkány részeit, az alapanyagokat, az elkészítési módot, a színeket és az ehhez kapcsolódó 
szókincset is elsajátították, fejlődött kézügyességük. Ugyanez mondható el a többi játékkal, pél- 
dául a hólyaglabdáról, aminek az elkészítése közben az állat részeit is megtanulta a kisgyerek. Az 
eszközzel való játék pedig már önmagában örömet okozott, lehetőséget teremtve a kiegyensúlyo- 
zott, gyermeki élethez. 


A ma a téli sportokhoz sorolt játékok egykoron köz- 
lekedési és szállítóeszközök voltak. Vagyis az önellátó 
gazdaság felnőtt életének nélkülözhetetlen részei. Játék- 
ként egyszerre szolgálták a kisgyermek örömteli játékát 
és az életre való felkészülést. Megismerésük, használatuk 
magával hozta a szókincs gyarapodását, a fizikai törvé- 
nyek megtapasztalását, a kreativitás fejlődését és az 
anyagismeretet is. 

Az önfeledt játékhoz sorolhatók a körjátékok, táncok, 
versengések, szerepjátékok is, melyeket a legkisebbek kö- 
zösen játszottak, a nagyobbacskáknál viszont már nemek 
szerint elkülönültek , kislányos és kisfiús" játékokra. 

Így a házban, ház körül és a gazdaságban végzett 
munkák játékos gyermeki megfelelői is osztódtak, hiszen 
a nevelés természetes része volt a nemi / családi szere- 
pekre való felkészítés. 

5 éa Míg a fiúk fő megismerendő területe a gazdálkodás- 
4. kép: Szánkó, sí, korcsolya hoz kapcsolódó kézművesség és a növénytermesztés, ál- 
lattenyésztés, addig a lányoké a háztartás: a konyha, a 

gyermeknevelés, a ruházkodás és a háztartásban szüksé- 
ges dolgok. Ahogyan a kép előterében is látható, a kislány 
saját mérlegén tanulhatta meg a mérést, a liszt, cukor, só, 
gyümölcs súlyának meghatározását, az arányokat, a főzés 
előkészítését. A főzéshez kapcsolódó eszközök (fazekak, 
kanalak, gyúródeszka, nyújtófa stb.) használata és a va- 
lódi élelmiszerek elkészítése (tészta, leves stb.) szintén a 
műveleti sorrendeket, a technikai finomságokat, az alap- 
anyagok ismeretét (növények, állatok) hozta. De mind- 
ezek nem csupán a konyhára érvényesek, hanem a termé- 
szetre is, hiszen megismerte a terményeket, állatokat, 
gyógynövényeket. 

És a díszítő textíliákról, ruhavarrásról sem szabad 
megfeledkeznünk, ha már a kislány játékos elfoglaltsága- 
iról beszélünk. Önmagában csak az öltéstechnikákra és a 
hímzésmotívumokra gondolva is micsoda szókincset kel- 
lett elsajátítania a 
kislánynak! 


5. kép: Lányok a konyhában... 


Ugyancsak a lányok neveléséhez tartozik a gyermek- 


6. kép: Lányok a háztartásban és a 
gyermeknevelésben 


gondozás területe. Az ehhez szükséges képességeket a ba- 
bázással sajátították el, utánozva édesanyjukat, nagyany- 
jukat. A kis teknő, etetőszék, bili a gondozáshoz tartoztak. 
Mindez lehetőséget ad a jövőbeli feladathoz tartozó ér- 
zelmi, mozdulati és nyelvi kompetenciák fejlesztésére. 

A korabeli fiúk játékai is az eljövendő felnőttkor elő- 
készítői voltak, s amíg a gyermek maga nem tudta elké- 
szíteni játékeszközeit, addig a felnőttek faragták, ácsolták 
meg a szekér, gémeskút, eke-borona, asztalosműhely 
(stb.) tökéletes, funkcionálisan működő kicsinyített má- 
sát. Ezekkel a gyermek , élesben" tanulta a munkát. 
Játszva, de tétje volt: részben el kellett sajátítania a biz- 
tonságos — eszköz- 
használatot és a kü- 
lönféle anyagok tu- 
lajdonságait,  más- 
részt, ha jól , dolgo- 


zott", akkor a keze alól kikerülő darabok kis , mesterre- 
mekek" lettek. Vagy éppen a kis ágyásban fejlődhetett, 
fordulhatott termőre a vetemény, növekedhetett segítség- 
ével a süldő az ólban, a kisborjú az istállóban, s szokhatta 
a csikó a kötőféket... 

Mintegy hároméves kortól a gyermek játszva segített 
a felnőttnek a gazdaságban is. Ott volt a libakihajtásnál, a 
csutakolásnál, a bálázásnál, szalmahordásnál, a szál foná- 
sánál, a köpülésnél, a csirkeetetésnél, befőzésnél... Mi- 
csoda élmény lehetett, hiszen a kisgyermek egyik vágya, 
hogy részt kapjon a felnőtt életéből, hogy segíthessen, s 
ezzel örömet szerezhessen neki. 

Ahogy a gyermek nőtt, úgy kapott erőnlétének, korá- 
nak és értelmének megfelelő tennivalót, természetesen a 


7. kép: A famegmunkálás játéka — de 


azért ott van a hólyaglabda is... 

felnőtt felügyeletével. Mindezen keresztül gyarapodott a 
szókincse, a tárgyi és a természeti világról szerzett játszva 
komoly és később hasznosítható ismereteket, felfedez- 
hette a felnőttek emberi — társadalmi viszonyrendszerének 
elemeit, vagyis ő maga is szocializálódott a viselkedési 
normák elsajátításán, a szerepjátékokon keresztül, s erő- 
södött, ügyesedett. Játszva készült a felnőtt férfi életre. 

Mindehhez szervesen illeszkedett a magyar szellemi 
folklór, ami az ember gondolati, lelki megnyilvánulásai- 
val, a szokásokkal, a tudati tartalmakkal és formákkal, va- 
lamint a különféle esztétikai megnyilvánulásokkal foglal- 
kozik. Ide tartozik a népköltészet, a népszokások drama- 
tikus hagyománya, a népzene, néptánc, a hiedelemvilág 
és az ahhoz kapcsolódó cselekmények. Mindez azonban, 
ahogyan azt már korábban említettük, szoros összefüg- 
gésben van a társadalmi és az anyagi műveltséggel. Ortu- 
tay (1977) szerint az utóbbiak jelentik a szellemi műveltség 
alapját, azonban ezt a megfogalmazást úgy lehetne módo- 
sítani: kölcsönösen egymásra épülnek, kiegészítik egy- 
mást, hiszen például a Csíksomlyói Babba Mária, vagyis Szűz Mária kegyszobrának misztériuma 
nem önmagában egy fa szoborhoz kapcsolódott, hanem Szűz Mária alakját és emlékét tisztelték 
benne a korabeli keresztények, s ezt csak erősítette, többlettartalommal ruházták fel a hozzá kö- 
tődő csoda. Tehát a szellemi, vagyis a hit volt előbb, s ennek jegyében alkották meg a szobrot. 

A néprajz által leírt, a nyelv antropológiai és történeti vizsgálataival kiegészített összegzé- 
sek megmutatják, hogy a tárgyi illetve szellemi jelképek mély bölcsességeket és az ősi gondol- 
kodás jellemzőit mutatják. S ha már itt tartunk, az ó (ősi) szavunk ugyancsak visszavezet minket 
a kezdetek kezdetéhez, a teremtéshez, az ősmaghoz. Ezt a gondolkodást a népművészetünk 
csodálatosan megőrizte. 


8. kép: A fiú játékai 
— a gazdálkodás eszközei 


A népzenét, mint a néplélek zenei meg- 
nyilvánulását, s a hozzá kapcsolódó, azzal 
összeforró mozgást, a táncot, valamint a 
népi babonák egyikét-másikát, illetve emlí- 
tés-szerűen néhány újkori szólást felsora- 
koztatva megalapozzuk a népmesékhez 
kapcsolódó összegzést, megerősítve akár a 
népzene, akár a népköltészet, mese nevelő, 
fejlesztő, sőt, terápiai hatását. 

A magyar népzene sokrétű terület, 
szerves része a magyarság történetének, 
hiszen annak fejlődése szervesült a ma- 

9. kép: Viski (Kárpátalja) banda gyarság társadalmi és kulturális változása- 
(Forrás: saját fotó 2018) iba, ugyanúgy, mint a nyelvtörténeti je- 
gyek és a viselet jellemzőt. 

A népzenészek java ma is inkább hallás útján, személyes gyűjtések közben tanulja és lesi 
el a sajátos zenei formákat (Id: Fajkusz Banda, Sebestyén Márta stb...), annak ellenére, hogy a 
lejegyzett zenei anyagot is tanulmányozzák. Hiszen a népzenei formák elsajátítása kiváló me- 
móriafejlesztő, illetőleg az érzelmi intelligenciát is alakítja. A megtanult formák variálása pedig 
a kreativitásra hat. 


8§ "Mindehhez kultúrtörténeti hátteret ad Kiszely István (2000) és Magyar Adorján (1990 — faximile) az ősha- 
gyományok bemutatásával. 

10. kép: Vrencsán Anita 
és Vaszi Levente a SOE LKK-n 
(Forrás: saját fotó 2019) 


11. kép: Csikszentdomonkos, Zsig- 
mond malom; Róza mama és bandája 
(Forrás: saját fotó 2013) 


ban betöltött szerepük ne halványuljon el, s így könnyeb- 
ben legyen örökíthető, tanítható, értelmezhető. 

A néptánc még ma 1s sokfele él a Kárpát-medencé- 
ben, nem csupán táncházakban és hagyományőrző cso- 
portoknál, hanem a mindennapi élet mulatságaiban is, fő- 
ként Erdélyben, Csángóföldön és a Kárpátalján. !9 

A népdal, népzene fejlesztő hatása már különböző 
terápiákban is megjelenik. Jótékony hatásukat felismerték 
már az ősidőktől. Ahogy Mentesné Tauber Anna (2011:1) 


összegzi: 


9 


dikként. 


A zene története hasonló módon kezdődhetett, mint a 
beszédé: a zene-beszéd szétválása a kis hangközöket, né- 
hány hangot tartalmazó elbeszéléstől indulva jut el a meg- 
formált és később gazdagon díszített dallamig. 

A magyar hagyományok ezt a recitálást a gyermekjá- 
tékdalban, a siratóban és a jeles napok énekeiben is meg- 
őrizték, így az anyanyelvi nevelésben, fejlesztésben is re- 
mekül használhatók. 

Kodály (1976:98) gyönyörűen felvázolta a magyar 
népzenei rétegeket, rokonsági jellemzőiket, s főként a 
finnugornak nevezett népek zenei anyagát vizsgálva kije- 
lentette, hogy a népzene történeti kutatásában ,, a rokon és 
érintkező (...) zenéje jóformán még feltáratlan, tudomá- 
nyos feldolgozásuk a kezdet kezdetén van. Egyedül a finn 
nép rendelkezik gazdag zenei gyűjteményekkel. Zenéje 
azonban annyira távol áll a magyartól, hogy eddig lénye- 
ges egyezéseket kimutatni nem sikerült." S bár azóta a ku- 
tatás talált rokon vonást e népek zenéjében is, a markán- 
sabb ázsiai örökségünkre Csajághy György több zenetör- 
téneti, hangszervizsgálatokhoz kötött kutatása hívja fel a 
figyelmet. Ahogy írja (1998: IX.): , van egy kicsiny zenei 
csoda, mely több említést érdemelne. Ez pedig a magyar 
népdal. (...) Őseink üzenete ez, ősi dallamokkal: újra és 
újra megpendítvén a léleknek egy rejtett húrját. " 

A népzenét — hagyományosan — három nagy csoport 
szerint rendszerezik. Az egyik a dallam jellegzetessége 
(kötetlen és kötött szerkezet) szerinti besorolás, a másik a 
dallamok néprajzi funkciója szerinti, a harmadik csopor- 
tot a sajátos zenei nyelvjárások szerinti besorolás adja.? 
Barsi Ernő (2009), amikor a Rábaköz hagyományait az 
óvodai munkához is 
hozzákötötte, a 
gyermekdalok hát- 
terét azért világítja 
meg, hogy a jelenté- 
sük, a hagyomány- 


12. kép: Kalotaszentkirály 
(Forrás: saját fotó 2013) 


Bartók négy dialektus-területet különböztetett meg, azóta a moldvait is külön zenei dialektusnak tekintik, ötö- 


10 Különleges élmény ilyeneken résztvenni és gyűjteni. 

, Az ember minden kultúrában nagyra értékelte és értékeli az aktív és passzív zenét. (...) 
Európai kultúránk alapjában, a Bibliában is találkozunk a zeneterápia gyakorlatával. " Mindez 
a zene működési- és hatámechanizmusának köszönhető, hiszen a hang jellemzői is komplexek 
és interakciókból fakadnak, s ezért alkalmas többek között gyógyításra is (az ősidőkben így vált 
részévé többek között a magyar táltos hitvilágnak). Ebből következően a ,, zeneterápia a lélek, 
a tudat és az érzelmek oldaláról induló gyógyító eljárás. A tudatalattinkhoz vagyis a 
személyiségünknek egy olyan területéhez szól, amely nem látható és nem megfogható" 
(Mentesné, 2011:5). 

A fentebb már említett Csajághy György (2012) pedig a régi stílusú népdalok, zenei 
anyagok és a magyar nyelv prozódiai, ritmikai sajátosságait vizsgálva kimutatta a szoros 
összefüggést a zenei és a nyelvi formák között. 

Az imént idézett örömszerző felszabadultság jelenik meg a népköltészeti alkotások befo- 
gadásakor is, hiszen azok szintén kiváló nevelő, fejlesztő és terápiás hatásúak. Ide lehet kap- 
csolni például a népi nyelvi hagyományokat: a szólásokat, falucsúfolókat. Ilyen a Rábaközben 
ismert, vagy korábban ismert kónyiakat csúfoló rigmus: a ,, Né" má komám, kónyi bika kanya- 
rít...", vagy a szomszédságban lévőké: ,, Cirák, Gyóró, Dénesfa, belefér egy kalapba"... De 
hozzá lehetne tenni azokat az újkori szólásmondásokat is, amiknek az eredetét még fel lehet 
fejteni. Ilyen az iváni ,, Minden mindegy, mint a Weinernek! " mondás az első világháború idő- 
szakában született, és a háborús besorozásokhoz kötődik. Azóta a teljesen kilátástalan helyze- 
tekre alkalmazzák. 


Emberi és népi karakterek a népmese és a nevelés összefüggésében 


Természetesen e kis kétérő után meg kell említeni, hogy a célzott hatás egy részét a tudás, 
műveltség segítségével tudjuk érvényesíteni. Ehhez a tudáshoz kapcsolódik a magyar hagyo- 
mányok jelképrendszere, amely egyrészt vizuálisan hat, másrészt tartalmi jelentést hordoz, a 
népben élő teremtő nyelvi képzettel. 

Hagyományainkban és a bennük őrzött jelképrendszerekben megfigyelhetjük, hogy bármi- 
lyen elvonttá válik is a gondolkodás, az emlékezés valami konkréthoz kapcsolódik. A fogalmak 
és a tapasztalatok , összjátékát" nevezi Assmann , az emlékezés alakzatai"-nak. A tér, a helyszín 
is a csoport identitásának egyik szimbólumává válik (ország és haza), és a kollektív emlékezet 
addig őrzi meg alakzatait, ameddig a csoport számára érzelmileg és narratívában fontos, folya- 
matosan rekonstruálható. 

Ilyen nyelvi alakzatok a népmesei fordulatok, melyek tanácsokat, illemszabályokat jeleníte- 
nek meg. Ide sorolható az , Egyszer volt, hol nem volt" mesekezdés, mely az ősiségbe mutat. Az 
egy maga az eredő, a kezdeti pont. Vagyis a mese története a Kezdettől a mindenkori Végig, az 
idők végezetéig érvényes erkölcsi rendet jeleníti meg. A , Szerencséd, hogy öreganyádnak/öreg- 
apádnak szólítottál" köszöntésben az öreg jelző nem a mai értelemben vett "idős, vén? kifejező- 
dése. Sokkal sokrétűbb, hiszen az öreg egyrészt a tudást, tapasztalatgazdagságot, bölcsességet 
jelenti, másrészt az őst, az eredőt. Tehát a köszönés a legnagyobb tisztelet hangján szólal meg, 
így illeszkedik a korabeli társadalmi illemtanba. A , Jótett helyébe jót várj!" fordulattal a mese 
megmutatja a saját döntések felelősségét, azt a képességet, melyet nagyvonalúságnak is nevez- 
hetnénk, miszerint előbb önzetlenül segíteni kell (adni), s ezért cserében mások is segítenek. 

Egyes nyelvi alakzatok nevelő erejű tanulságának bemutatása után ismét meg kell jegyezni, 
hogy a játékosság mellett ezek is az érzelmi, értelmi intelligenciát, kreativitást fejlesztik, segítik 
a jelképes gondolkodást, az összefüggések megértését, illetőleg hozzájárulnak a kiegyensúlyozott 
élethez. A mögöttük húzódó erkölcsi rend pedig kapaszkodót ad a helyzetek megoldásában. 

Ha a lélek fejlődését nézzük, akkor ennek egyik legszebb tükre a népmese, ráadásul feltárja 
az emberi kapcsolatokat, segít az önismeretben és a személyiség kibontakoztatásában. Hiszen 

a mese maga történetmesélés. Megtörtént esemény példaértékűvé emelése, a nép világban meg- 
szerzett vagy várt helyének magyarázata, erkölcsi, társadalmi és szakrális rendjének jelképekbe 
sűrített továbbadása. Ezek a szimbólumok alkotják a történet magvát (szüzsé), ami köré sajátos 
rendszetű asszociációs hálót fonnak. Ez a kibontó formai eszköz a mese fabulája. 

Ennek kialakulását, mint narratív jelenséget különböző korok értelmezői más-más jelen- 
tésárnyalattal magyarázták. Pléh!! összefoglalásában látjuk, hogy az első értelmezési fok a nar- 
ratív sematizáció, a második a narratív szocializáció, amelyben a történetek szándékokról, em- 
beri viselkedésekről és cselekedetekről tanítanak. A csoportazonosság narratív azonosságot is 
jelent, amelyben a csoport által megalkotott szövegek és jelképtípusok megalapozzák a cso- 
portazonosságot és összetartozást, illetve a történetek megtanítják az ént felépítő normákat. 

A népi előadásmód őrzi eleink sajátos narratíváját. A Lükő (1942) által megfogalmazott 
beszédmód mögött olyan ember rejtőzik, aki ura a létének (talán ezért is mondják a mai öregek, 
hogy a paraszt büszke volt, tartása volt!?). S bár a csángóföldi, az erdélyi magyarság és a hor- 
tobágyi puszták embere is különböző, akár a Kisalföldé, Lükő mégis úgy látja, hogy általánosan 
leírhatók a magyarság gondolkodásbeli jellegzetességei, melyek különböznek az európaitól. 

Arra hívja fel tehát a figyelmünket, hogy csak a saját kultúránkat megértve tudunk kitelje- 
sedni. Jankovics Marcell (1990) Lükőhöz hasonlóan értelmezi, sőt, árnyalja is a paraszti kultú- 
rát, fejlesztő erejét pedig a következőképpen foglalja össze: ,, A kultúrafelfogás lehetővé tette, 
hogy az agyi aszimmetriák mindkét nemnél kiegyenlítődjenek. "B 

A mese, mint önmagában a hagyományok esszenciája, tehát nem egyszerű szöveg, hanem 
ősi tudást hordozó jelképekkel felvértezett történet. A jelképek és nyelvi megjelenésük össze- 
függenek a hitvilággal, a kultúrával és a hajdanvolt valósággal. Csak ezek megértésével lehet a 
mese fabuláját követni, s azt a szüzsével együtt újraalkotni. A nyelv zenei eszközei és az emberi 
mimika, gesztusnyelv kizárólag az érzelmi azonosulás és a belsővé tétel útján működik, leg- 
alábbis hatásosan. Ehhez ismerni kell a korokon átívelő szimbolikát, a múltból fakadó nyelvi- 
szókészleti elemeket, gondolkodásmódot, világszemléletet, történelmet is. Ezek értelmezése 
során több réteg felfejtésére is lehetőség van, vagyis a felsorolt ismerettartalmak történeti ala- 
kulatok és a szüzsé részet. 

Hiszen a népmese egy olyan csodálatos, a mesélés jelenében valószerűtlennek tartott mo- 
tívumokkal átszőtt történet, melynek szerzője ismeretlen. A mesét generációk során át alakító 
közösség szórakoztatással kívánta/kívánja hallgatóját értékes, erkölcsös életre tanítani. 

,, Hétéves koráig a gyermeket Isten a tenyerén hordja — mondja Molnár V. József magyar- 
országi művészettörténész, néplélekrajz-kutató, a népmesék és a gyermekrajzok nagy ismerője. 
Szerinte hétéves kor előtt nincs időérzékük és időfogalmuk a gyermekeknek, ,, mert még az 
egységben léteznek, ezért az időhöz fogható dimenziók nem sokat mondanak nekik. (...) a mese, 
a mesélés összeköt, együtt tart bennünket. A mese a lélek rendezője. Aki mesét hallgat, jól elő- 
adott mesét, az megtanulja értékelni önmagát és a körülötte lévő világot. Megtanul alázatosnak 
lenni és furfangosnak, akárcsak a mesehősök. A mese befogadóvá teszi a gyermeket, általa 
könnyebben érvényesül majd az életben. A mese révén játszva sajátítja el a tudnivalókat, jólle- 
het a gyermek már eleve bölcsnek születik... (...) A mesére mindenkinek szüksége van korra való 
tekintet nélkül. A mai emberrel az a baj, hogy nem mesél — nem kommunikál, nem jut ideje 
semmire sem. A ma embere korszerű, és nem időszerű, holott épp annak kellene lennie. A mesét 
hallgató és a mesélő között egy olyan erős emberi kötödés jön létre, amely révén sok probléma 
megoldhatóvá válik. A számítógépek uralta jelen kor mindennapjaiban a gyermekek elidege- 
nednek egymástól, a szeretteiktől, sőt önmaguktól is. A mese ezzel szemben közelebb hozza egy- 
máshoz az embereket" (Molnár, é. n.) 


I Pléh, 2015:85.p. 

Saját (rábaközi) gyűjtés. 
3 Jankovics, 2015: 72. 

4 Törteli Telek 2016 

A népmesék tehát erkölcsi alapelvek őrzői, melyeket a népi bölcsesség hagyományoz to- 
vább. Ilyen motívum a gyenge (legkisebb, legfiatalabb) hős győzelmében az erő hiánya és a 
segítők (csoda) ereje. Mindez csak akkor érvényesül, ha tisztesség, illemtudás, részvét jellemzi 
az ifjú hőst. Ugyanakkor a furfang is alapvető motívum. Emellett a mese megmutatja a saját 
döntések felelősségét. Mesei bölcsesség a környezet erejének, jeleinek megértése, ismerete. 
Ezek a jelenségek egyszerre természeti, társadalmi és morális természetűek. Ezért lehetnek a 
történetben is iránymutatók. A türelem, a becsületes munka, az eltökéltség és a kitartás szintén 
jellemformáló jegyek. 

Őseink világában a mesei rend a mindennapok és az ünnepek részeiként egyaránt megha- 
tározó és megélt jelképek voltak: a természet jelenségei mögött a szellemvilágot tisztelték, 
melyben a profán összekapcsolódott a szakralitással a maga tiszta, ám mégis bonyolult hitvilá- 
gával. Ez a paradox hitvilág őrződött meg a népmesékben is. 

A mesefeldolgozásban tehát tudáselemnek és kompetenciának kell tekinteni minden, a ma- 
gyar néphagyományt és népi kultúrát magába foglaló, a nyelvben is fellelhető, illetve felfejthető 
ismeretet, mellyel korunk gondolkodásának összefüggésrendszerét szocializációs és etikai vo- 
natkozásban is értelmezni lehet. 

Az értelmezések között a felnőtté válásnak és a család felépülésének a folyamatára is jó 
példákat találunk. Ennek megértéséhez egyik lehetséges módként az antropológiai (kulturális, 
nyelvi) megközelítést választhatjuk, együtt a jelképrendszer feltárásával. A családi élet létrejöt- 
tének és működésének bemutatására, a gyermeki értelmezhetőség megragadására példa lehet a 
Jankalovics című mese, ami a leánykéréstől a családi harmónia eléréséig vezeti végig hallgató- 
ját. E mesét a Benedek Elek (1984) által feldolgozott és a korábban Gaal György gyűjteményé- 
ben megjelent szöveg összevetésével elemezhetjük. 

Azokra a kérdésre, hogy milyen értékek mentén választ párt a férfi és a nő, a társak össze- 
csiszolódásának milyen állomásait nevezi meg a mese, mi a harmonikus család kialakulásának 
a feltétele, illetve mik annak ismérvei, antropológiai megközelítéssekkel válaszolhatunk, hiszen 
az antropológiai módszer tág vizsgálati lehetőséget ad: bevonhatók a kutatásba a gyermeki fej- 
lődés pszichológiai jellemzői, a család mint egység értékrendje, a bettelheimi (Bettelheim, 
2013) szerepek megjelenése és a magyar gondolatvilág jellemzői, jelképisége. Számos mesén 
keresztül a teljes és örök érvényű családkép feltárható, mint az emberi gondolkodás alapja, és 
a gyermeki szereptanulás példája. 

A textológiai vizsgálatokban megfigyelhető, hogy minden, világviszonylatban vagy leg- 
alábbis nemzeti léptékben jelentős, átfogó értelmű kijelentés, amit a történelem során megfo- 
galmaztak, egyúttal sajátos emberi viszonyrendszert is feltételez. Ezen összefüggés jobb meg- 
értésének szándéka is hozzájárult az addig elsősorban folklorisztikai kutatásokban használt 
(Geertz, 2001) antropológiai módszer más tudományterületeken való alkalmazásához. 

Témánk szerint fontos kiemelni a család funkciói közül a szocializációs és az érzelmi funkciót. 

A kisgyermek szocializációjában a család rendkívül fontos szerepet tölt be az értékközve- 
títéssel, a kulturális tőke átörökítésével. Hagyományosan a család közvetíti a társadalmi nor- 
mákat, a családban tanulják meg a gyerekek azokat a szerepeket, amik alkalmassá teszik őket 
arra, hogy beilleszkedjenek a társadalomba. Mivel napjainkra a család szocializációs szerepe 
egyre szűkül, különböző társadalmi intézmények lépnek be, például iskola, óvoda, bölcsőde. 

A kisgyermek számára a család érzelmi funkciója intim, feszültségszabályozó szerepű. 
Minden egészséges ember természetes igénye, hogy intim kapcsolatban éljen, beleértve a tartós 
és megbízható szexuális kapcsolatot, a szeretet, a gondoskodás, az áldozatvállalás, a bizalom 
kölcsönösségét, az együttes élmények átélésének igényét csakúgy, mint a szabadidő, a pihenés, 
a rekreáció intim társas közösségben való eltöltését. Ennek hiánya súlyos személyiségkároso- 
dást is okozhat. Az érzelmi szükségletek kielégítésének legmegfelelőbb terepét a családi együtt- 
élés, a családi környezet biztosítja. A család e funkciójának napjainkban egyre nagyobb jelen- 
tősége van, hiszen a családok felbomlása, új típusú családok kialakulása lett a jellemző. 

Első lépésként csoportosítanunk kell a szereplőket, sorra véve a család tagjait, majd a kör- 
nyezetét. Két csoportot hozhatunk létre a fő- valamint a mellékszereplők felsorolásával. 

A Jankalovics című mese főszereplője valójában nem Jankalovics, a címadó figura, bár 
szerepe meghatározó a mese történéseiben. Ő az, akinek a segítségét ki kell érdemelni, és ő az, 
aki a történet folyamán egyengeti, segíti a gyermekeket a rájuk rótt próbáknál. 

A legfontosabb főszereplő az aranyhajú ikerpár. A fiú és a lány nevét nem ismerjük meg, 
a történet szempontjából ez nem is lényeges, hiszen éppen az anonimitás által válnak általános 
típussá. A kettő, mint jelképes szám, az egységet, teljességet, az egy két oldalát, a szoros ösz- 
szetartozást mutatja. Jelzőjük az arany, tehát fontos, szakrális jelképpé válnak: az ember terem- 
tésének archetípusává, amely megismétlődik minden emberi élet megszületésénél. 

A fiatal király és felesége a család alapja, , küzdelmüket" külső ártó erők váltják ki. 

A banya és lánya sajátos páros. Látszólag egyértelműen negatív, ártó figurák, hiszen ők 
azok, akik önös érdekből szétválasztják a királyi párt, és folyamatosan akadályozzák a család 
tagjainak egymásra találását. 

A Gaal-féle lejegyzés bevezetésében megismerjük a három hajadon bölcsességét. Mind- 
annyian az emberi lét más-más területét képviselik: ketten a test mindennapi szükségleteit tart- 
ják fontosnak, a harmadik viszont az élet lényegét, a megszentelt születést: , szülne két arany- 
hajú magzatot", megadná az élet csodáját. A királyfi inasa hírvivő szerepű, hiszen a még legény 
ifjúnak számol be a leányok beszélgetéséről, és ez segít a fiatalnak a párválasztásban. 

A halász illetőleg a molnár és felesége menti meg és neveli fel serdülő korig az aranyhajú 
gyermekeket. Ők a gondoskodó időszak jelképei. 

A három koldus a részvét, a segítőkészség és az önzetlenség megtestesítői, ennek megfe- 
lelően teszik próbára a gyermekeket. 

A (két) ősz öreg az igazságosztó bölcs ikeralakja (büntető vagy/és jutalmazó), mondhat- 
nánk, az Isten (két) formája. Ő(k) hívjá(k) Jankalovicsot segítőnek a gyermekek mellé. 

Sárkányok a titok vagy éppen más számára ismeretlen tudás, erő, képesség őrzői. Őket kell 
valamilyen módon legyőzni, hogy a gyermekek a fejlődés magasabb fokára léphessenek. 

Az öreg Jankalovics szintén segítő, a természetfeletti, táltos képességekkel rendelkező alak 
ikerpárja, másik fele. Nem véletlen, hogy a Világvámja túloldalán, tehát a másik világban lakik, 
és ott tudja kifejteni erejét. Csak a , két" Jankalovics tud egységesen segíteni, közös erővel tud- 
ják eljuttatni az aranyhajú gyermekeket a harmonikus életbe. 

A Világvámja az összekötő a két (földi és szellemi) világ között. A fiú csak a fizikai-lelki 
fejlődés után juthat a szellemi fejlődés szintjére. A Világvámja látszólag akadály, szerepe azon- 
ban ennél több. Aki rajta kétszer is átjut (oda-vissza), az méltóvá válik a harmonikus, tiszteletre 
méltó felnőtt életre. 

A főszereplők legfőbb motívációja: megkeresni az igazi családot. Vándorútjukon 3 koldus- 
nak segítenek önzetlenül, mindenüket odaadják a rászorulóknak. Az emberek iránti szeretet 
tehát olyan kincs, amiből bármennyi elosztható, mégsem fogyatkozik. Ezért nem csak vissza- 
kerülnek a pogácsák és a máriások, hanem nagyobb jutalomként egy segítőt is kapnak útjukra: 
Jankalovicsot, a táltos figurát. E figurának sajátossága, hogy egyszerre teremtő (minden segítő 
megnyilvánulása) és romboló (a segítéshez pusztítania is kell), egyesíti magában az isteni min- 
denhatóságot, hiszen igazságosztóvá válik. 

Mi az, amit meg kell szerezniük a már ifjúvá érett gyermekeknek? Az aranyvárat (lakás), 
a hidat (emberi kapcsolatok), az aranyalmafát (étel), a zengő ágakat (a szellemi és testi tovább- 
fejlődésre, a kiteljesedésre szolgáló lehetőségek). 

A megoldás egyben igazságtétel is: egyesül a család, létrejön a testi-lelki harmónia. 

Hogy mindezt megértsük, fel kell tárnunk a jelképek értelmét, akár a helyszínek akár a 
materiális és szellemi javak, akár a cselekedetek értelmezésével. Hiszen az aranyhajú gyerme- 
kek szülőhelyükön, családjukban alapozzák meg jövőjüket, így annak gazdagsága, a megszer- 
zett anyagi és szellemi javak a teljes emberré válás lépcsőit jelentik. 

A Gaal által lejegyzett mese alapján a családmodellre 
is koncentrálhatunk, hiszen e mesén keresztül a teljes és 
örök érvényű klasszikus családkép feltárható, mint az em- 
beri élet alapja és a gyermeki szereptanulás példája, azon- 
ban helyszűke miatt erre most csak szűken térhetünk ki. 

Az első nagy egység az érési folyamat szocializációs 
része, ezen belül a megszületés és felcseperedés. Azért 
fontos kiindulópont ez, mert a gyermek születése alapjai- 
ban változtatja meg a családot. A megszokott élet meg- 
változik, konfliktusok alakulnak ki. Ezt jelképezi a gyer- 
mekek elűzetése és a feleség megalázása. Ezt követően 
egy újfajta, immár teljes családi összecsiszolódás veszi 
kezdetét. A gyermekeke vonatkozásában a kisgyermeki 
létből felnövő fiatalok keresik saját igazságaikat és a csa- 
lád új rendjét, ahol már egyenrangúak. 

Döntéseik ettől kezdve önálló útjukat alapozzák meg. 
Fokozatosan leválnak a szülőkről, megteremtve ezzel a 
szülő-gyermek és a férj-feleség újfajta kapcsolatát. Ehhez 
szükség van a vándorlásra, amely a lélek és a szellem fej- 
lődése, az érzelmek rendszerezése, így főként belső út. 
Ezen az úton fejlődik ki a szociális érzék, válnak minősé- 
givé az emberi kapcsolatok. A rászorulók elfogadásával, a segítőkészség megjelenésével és al- 
kalmazásával lelkileg is felnőtté válik a gyermek. Ebben a folyamatban eleinte segítőkre van 
szükség, de nélkülözhetetlen a hősök aktivitása is. 

A szülők számára a kamaszból megérő felnőtt gyermek teljes elfogadásához azonban még 
az ifjaknak teljesíteni kell. Csak így közelítik meg a gyermekeiről az apában élő képet, s jutnak 
el addig, hogy sajátosságaikkal együtt fogadja el őket a szülő. Különösen fontos ez a mesében 
megjelenő hagyományos családfő szerepnél. A domináns apának is be kell látnia tévedéseit. 

Az érési folyamat következő szakasza az önálló élet elérése. Az ifjak feladata, hogy meg- 
találják a felnőtt lét életük színterét. Ennek érdekében próbákat kell kiállniuk, amelyek szim- 
bólumokban jelennek meg, és a lakást, a felnőtt élet kötöttségeit, azután a mentális, értelmi és 
erkölcsi kapcsolatokat, majd a bölcsességet illetve a sajátos társadalmi elvárásokelsajátítását és 
betartását jelentik. A felnőtté válás legfőbb célja tehát az igazságszerzés, a természetes rend (a 
család) megteremtése illetve helyreállítása. Mindehhez alapvető emberi érzelmi és morális mo- 
tivációk szükségesek. A mesebeli két gyermek aktív és passzív módon tanulja meg már kicsiny 
korában saját nemi szerepét: mindketten tanulnak (értelem), a védettség, a gondoskodás az ér- 
zelmeket segíti kifejlődni, a háztartásban való aktív segítés illetve a próbák az önállóságot fej- 
lesztik, végül egymás támaszaivá válnak a családtagok. 

Az idézett mesei modell tehát önmagában a család egységét mutatja, melyben a szülők és 
gyermekek alkotják a teljességet (Id: aranyhaj) és jelentik az élet értékét/értelmét. A térben, 
időben és szerepek szerint is folyamatosan változó és kölcsönös szocializációs folyamatban a 
folyamatos küzdelmek tudják erősíteni az összetartozást, kiküszöbölni a külső és belső negatív 
hatásokat. Ebben nélkülözhetetlen a felelősségtudat és a közös értékrend. 


14. kép: A magyar mese- és 
mondavilág 1894-es kiadása 
(Forrás: saját fotó) 

Hogyan hasznosítható mindez a pedagógiában? 


Hogy az alcímben feltett kérdést megválaszolhassuk, néhány gondolatot szentelnünk kell a se- 
gítő pedagógiának. 

Bartha — Győrik — Hegedűs (2010) szerint a ,, segítő pedagógia olyan pedagógiai gondol- 
kodás- és szemléletmód, mely nem a diák teljesítményét vagy felszíni viselkedését helyezi elő- 
térbe, hanem személyét, emberi lényét, mint alakítható egészet kívánja megközelíteni, megérteni 
és megajándékozni a gyógyulás ", változás és fejlődés lehetőségével. E szemléletmódban a ta- 
nítás-tanulás folyamatát is a segítő munka részeként, mint a személyek közti kapcsolattartás és 
kölcsönhatások összességét értelmezzük. A segítés (...) egy olyan légkörű élettér megteremtése, 
amely a krízisek során támogatja az érintett fiatal személyiségének kibontakozását. " 

A tanároknak, gondozóknak, kisgyermeknevelőknek, óvónőknek mindehhez fel kell ismer- 
niük a gyermekek egyéni szükségleteit, egyéni fejlesztésüket folyamattá kell szervezniük, végül 
segíteniük kell őket, hogy kialakíthassák az önálló és felelősségteljes tevékenységet (életvezetést). 

Ehhez legfőképpen a pedagógushallgatók ismeretanyagát, felismerő képességét, elemző- 
készségét, értékrendjét kell fejleszteni. Ennek egyik módja, hogy készség szintjén ismerjék meg 
a népi szimbólumrendszert a kultúra változásának tükrében, alkalmazzák a mesék értékelésének 
és elemzésének szempontjait, értsék meg a mese és a mesemondás jelentőségét a nevelésben és 
az oktatásban, illetőleg ismerjék meg a jelképek kibontásának technikáját és a jelentés megfo- 
galmazásának módját. 

Ugyanis, bár a mai kisgyermek játékaiban is a környezetéből tanult hagyomány jelen van, 
ugyanakkor korunk hatása is megfigyelhető. Egy azonban ma — éppen a problémamegoldás 
fejlesztése miatt — fontosabb, mint annak idején: újratanulni a természetes játékot, aminek leg- 
sokszínűbb alapja a népi hagyományrendszer. Hiszen a gyermek e játékaiban végigjárhatta 
ugyanazt az utat, amit az emberiség évezredeken át megtett a világ megismerésében, kezdve a 
barlangrajzok szakrális játékaitól az antikvitás dráma- és sportjátékain, valamint a költői nyelv 
játékain keresztül egészen a modern játékokig. Ráadásul külső kényszer nélkül tevékenyked- 
hetett, saját térrel, idővel és a játszó közösség által elfogadott szabályokkal, a testi és szellemi 
készségek, a személyiség fejlődését generálva. 

A néprajzi gyűjtések megindulásával és a rendszerezésekkel a gyermekjátékok és szöve- 
geik is a tudomány látókörébe kerültek, bizonyítva, hogy elsősorban a népi játékokban jelen 
vannak a nemzeti sajátosságok. A gyermek és a felnőtt egyaránt élvezi az ilyen népi alkotásokat, 
hiszen mindegyik megtalálja a neki szóló réteget és bölcsességet. 

A felnőttek (szülők, pedagógusok, pedagógusjelöltek) számára a népi hagyományok meg- 
ismerése, értelmezése során jártasság szintjén elsajátítható a fentiek gyakorlati alkalmazható- 
sága, felismerhető mindennek a kisgyermeknevelésben betöltött helye és szerepe. 

A MESE, A MESETERÁPIA, MINT AZ ÉLETVEZETÉS SEGÍTŐJE 


, A mesék élni tanítanak... " 
(Boldizsár Ildikó) 


, Mi marad, ha hiányzik életünk közepe? — teszi fel a kérdést Gyökössy Endre. Meg is adja rá a 
választ: , Élet — célok nélkül, célok — élet nélkül, szavak — töltés nélkül, vigasság — öröm nélkül, 
levertség könnyek nélkül, vágyak — reménység nélkül, szerelmeskedés — szeretet nélkül, házas- 
ság — hűség nélkül, vallásoskodás — hit nélkül ... Ám élet ez? Ha az, akkor olyan, mint azé a 
fenyőé, amelynek hiányzik a közepe: Csonka cserjeélet." ( Gyökössy, 1993:11). 

Hogy ne az legyen — segítenünk kell magunkon, másokon. , Aki nem csupán a pillanatnak 
szeretne élni, hanem tudatosan vállalja az emberi létet, legelemibb szükségletének és legnehe- 
zebb feladatának azt tekinti, hogy megtalálja élete értelmét. Köztudott, hogy sokan, akiknek ez 
nem sikerül, elvesztik életkedvüket, és lemondanak a keresésről is. Az élet értelmének felisme- 
rése nem hirtelen következik be egy bizonyos életkorban, és nem is az évek számán alapuló 
érettség hozza magával. Ellenkezőleg... Ma is, akárcsak régen, a gyermeknevelés legfontosabb 
és egyben legnehezebb feladata a segítségnyújtás, hogy a gyermek megtalálja az élet értelmét" 
(Bettelheim, 1988:9) 

A segítségnyújtásnak, a lelki gondozásnak új módját megtanítjuk, megtanuljuk-e? — kér- 
dezi Gyökössy Endre. Mert... 

Kertész Péter a peresztrojka neurózisról írt cikkében jegyzi meg: , A szakemberek szerint 
az állampolgárok fele igényelne valamiféle lelki támaszt mindennapi útvesztőjében, hogy a 
szétesni látszó feladatmegoldási képességük mégis, csak úgy — ahogy működőképes maradjon." 
(Magyar Nemzet, 1990:III.21.) 

Különösen aktuális ez a mindennapjainkban, amikor a COVID IV. hullámát éljük, ahol az 
emberek élettere beszűkült, korlátozás, bezárás, lezárás, félelmek, kérdések időszaka áll mö- 
göttünk és előttünk. 

Nagy szükség van a segítségnyújtásra, az odafigyelésre, amit a biblioterápia mint módszer 
nyújtani tud. Lényege: gyógyítani a könyvek visszhangjával — vallja Vértes László. 

A könyv a lélek orvossága, ami a mű és az olvasó személyes találkozását szolgálja. , Való- 
ban arról van szó, hogy mindazt a tapasztalatot, amit a könyvek, az olvasás, az irodalom jóté- 
kony hatásáról felhalmozott az emberiség, egyszerre átfordították tudatosan alkalmazott mód- 
szerré, gyógyító céllal, szándékolt hatás kiváltására" — írja Bartos Éva. (Bartos, 1999:11) 

A biblioterápiát sokféle céllal használják, az alapkritériumok, melyeknek minden esetben 
jelen kell lenniük, a következők: 


e egy speciális kitűzött cél érdekében történik, 
e tudatosan megtervezett, irányított folyamatról van szó, 
e válogatott irodalmi anyagok olvastatása és megbeszélése. 


A szépirodalmi művek befogadása a személyiség valamennyi területének aktív mozgósítá- 
sát igényli. Az érzékelés, az észlelés elemi feltétel, de az emlékezet, az asszociációs készség, a 
reproduktív fantázia és az emóciók mozgósítása is nélkülözhetetlen a folyamatban. 

A biblioterápia, művészterápia egyik ága a meseterápia. ,, A meseterápia azon a felismerésen 
alapul, hogy nincs olyan élethelyzet, amelynek ne lenne mesebeli párja." (Boldizsár, 2010:21). 

, Mesét mondani és mesét hallgatni az életben maradásért — ez a meseterápia egyik legfon- 
tosabb célja ma is. A mesét azért lehet olyan jól alkalmazni az élet minden területén — kivált- 
képp a gyógyításban és a felnőtté válás, valamint a felnőttkor útvesztőiben -, mert a történetek 
mindig valami olyan dologról szólnak, ami az élet működését, folyamatát veszélyezteti. Mond- 
hatni: az egyensúly megbomlása alaphelyzetnek számít a mesékben, s a mese hősei nem csi- 
nálnak mást, minthogy megmutatják azokat az utakat, amelyek kivezetnek az adott vészhely- 
zetből vagy problémából. Persze a kivezető utak a valóságban mindig veszélyeket és kudarco- 
kat rejtenek magukban, s nincs ez másképp a mesékben sem. A lényeg az, hogy a hős elinduljon, 
ne ijedjen meg a változás lehetőségétől, hiszen épp erre építheti további életét, méghozzá egy 
újabb, vélhetőleg magasabb fejlődési fokon. A mesék egyik áldásos hatása a terápiában épp az, 
hogy erőt adnak az első lépések megtételéhez, azaz kimozdítják a pácienst a holtpontról." (Bol- 
dizsár, 2010:XII.20.). 

Az úton való elindulás sorsunk felvállalását jelenti. 

Érdekességképpen nézzük meg, hogy a mesék, a történetek, az irodalom, később a könyvek 
gyógyító erejében való hitre milyen példákat találunk az elmúlt korokból. 

A szavak erejébe vetett hit egyidős magával az emberrel. A szóbeliség korában a közös me- 
sélés, a mítoszok, legendák, történetek elbeszélése, meghallgatása eszközként szolgált a lelki 
egyensúly fenntartásához. Amióta olvasnak az emberek, azóta tudják, hogy a könyvek hatással 
vannak a személyiségünkre, lelkünkre. Hangulatváltozásokat idéznek elő, katarzis élményt adnak, 
felszabadítanak, vagy mélyen elgondolkodtatnak. A könyveknek mindig is volt önsegítő szerepük. 
Az első ilyen önsegítő könyvnek a Bibliát tartjuk, hiszen egy bizonyos megközelítésből életveze- 
tési tanácsok gyűjteménye, de a legkülönbfélébb lelki vívódásokra is választ kaphatunk belőle. 

A könyvet Ozimandiasz egyiptomi király már Krisztus előtt gyógyszernek nevezte. Az 
ókori Théba könyvtárának bejárati ajtaján a következő felirat volt olvasható: , A lélek szent 
helye." Hasonló felirat fogadta az alexandriai könyvtár látogatóit is: Psyches latreion — a lélek 
orvossága. Apollón, az orvostudomány görög istene a költészet patrónusa is volt. A római or- 
vosok is úgy találták, hogy a mesélés jót tesz a betegek lelkének. Platon ugyancsak felismerte, 
hogy az irodalom érzelmi és fizikai erőt ad. Arisztotelész az irodalom szent ereje kapcsán szólt 
az olvasás lélekre gyakorolt hatásáról. Kifejtette, hogy a muzsika, a költészet és a dráma tisztító 
hatása az, ami a , derű örömére" vezet. 

A lelki egészségért való mesélésnek, olvasásnak nemcsak Európában voltak hagyományai, 
hanem a messzi Indiában is felfigyeltek rá. A lelki zavarok gyógyítására válogatott olvasmány- 
anyaggal zajló, irányított meditációt alkalmaztak, amit tekinthetünk a biblioterápia, meseterápia 
legrégebbi példájának is. 

A Közel-keleti országokban is az irodalom egyfajta lelki támasz szerepét töltötte be, ugyan- 
akkor tájékoztatott, ismereteket közvetített, Jó tanácsokkal szolgált és fegyelmezett, hozzájárult 
az egyén azonosságtudatának kialakulásához. Legismertebb példa erre Seherezádé, aki ezeregy 
éjszakán keresztül mesélt Sahriár királynak, egy megcsalt, bosszúra éhes férjnek, amíg annak 
lelkében le nem csillapodott a bosszúvágy, a féltékenység. Az Ezeregyéjszaka című mesegyűjte- 
mény kerettörténete felfogható egy lelki beteg uralkodó mesékkel véghezvitt gyógyításaként. 

Hazánkban évszázadokon keresztül szerves része volt a család és a faluközösség életének 
a közös mesélés, éneklés, történetmondás. Hasonlóan a világ többi részéhez, ennek fő szerepe 
— a szórakozás mellett — az volt, hogy szabályozza az emberi együttélés, a viselkedés normáit, 
lelkierőt, lelki támaszt és vigasztalást nyújtson. 

A mese sajátosságaival megérinti az emberi lelket, útmutatást ad a legbonyolultabb prob- 
helyreállítását. 

A mese mindig egy szebb, boldogabb jövőt tár a hallgató elé. A mesehősök nem másokat 
győznek le, hanem önmagukat és a bennük lévő rosszat. A mese célja, mondanivalója, hogy a 
nehézségeket nem lehet elkerülni, a jutalom, a gazdagság elnyerhető, csak küzdeni kell érte. 

Ezt fontos feladatot vállalja magára a meséken keresztül a meseterápia. Boldizsár Ildikó 

A Grimm fivérek és Andersen meséinek terápiás feldolgozása. 

Szinte minden probléma kezelésére, megoldására találunk megfelelő mesét. A Holle anyó 
című Grimm mese azoknak ajánlható, akik megalázottságban élnek, magukra vannak utalva. A 
Holle anyó című mese jelkép az emberiség szótárában, a megalázottság jelképe. 

Tapasztaljuk, hogy egyre több család hullik szét a mai világban, s egyre több lesz a magára 
utalt gyerek. Ezért fontos a magára utalt, minden problémát egyedül megoldó hős példája. 

A mesében a szép és okos lánynak meg kell járnia a saját útját, mely egyben az egyensúly 
felé vezető út is. Az úton sokféle tanításban van része, mely a helyes személyiségjegyek kialakí- 
tásában, kifejlesztésében segítenek (bátornak kell lenni, kitartónak, felelősséget kell érezni a te- 
remtett világért stb.) Mindezeket a tanításokat a mese hallgatója is érti, sőt magáévá is teheti. 

, Élt egyszer egy öregasszony, annak volt két lánya, az egyik szép és szorgos, a másik csú- 
nya és lusta. Az öreg sokkal jobban szerette a csúnya lustát, mert édes lánya volt. Minden mun- 
kát a másiknak kellett végeznie, ez volt a Hamupipőke a házban. Ott ült szegény napestig a kút 
mellett az úton és font és font, egyre csak font, míg csak a vér ki nem serkedt az ujjából." 
(Grimm, 1961:61) 

A szép és szorgos leány a mesében végig hű marad önmagához, képes a kemény munkára, 
ez meghozza a gyümölcsét, elnyeri méltó jutalmát. Habár jól érzi magát Holle anyónál, mégis 
haza kívánkozik. 

A Hamupipőke című mese az egyik legnépszerűbb mese a Grimm fivérek mesegyűjtemé- 
nyéből. A történet gazdag és sokrétű. Hamupipőke élettörténetével minden gyerek azonosulni 
tud, hiszen ki ne érezné időnként, hogy idősebb testvéreivel vagy társaival összehasonlítva ma- 
gát kicsi, s elnyomott helyzetben van. Melyik gyerek ne érezne keserű haragot, csalódottságot, 
amikor úgy érzi, hogy őt a szülei nem sokra tartják, a testvérét, testvéreit sokkal jobban szeretik. 
A mese azokról a gyötrelmekről megaláztatásokról szól, amelyet a testvérféltékenység okoz a 
gyerekeknek. 

A kislány korán elveszti édesanyját, édesapja új asszonyt hoz a házhoz, aki gyerekeivel 
érkezik. Hamupipőke élete ezután gyökeresen megváltozik. A mostoha lányaival együtt gyötri, 
dolgoztatja a kislányt. A gyerekben élő anyakép jó oldalát a régen meghalt édesanya, a negatív 
oldalt szélsőségesen eltúlozva a gonosz mostoha jeleníti meg. Minden kisgyerek hol a legcso- 
dálatosabbnak, minden jó forrásának érzi édesanyját, aki enni-inni ad neki, szereti, kényezteti, 
megvédi minden bajtól, hol pedig nagyon haragszik rá, amikor nem teljesíti kívánságait. 

A mostoha utolsó megpróbáltatásként, amikor Hamupipőke is szeretne elmenni testvéreivel 
a bálba, elé önti a hamuval összekevert magokat, s azzal bízza meg, hogy válogassa szét őket. 

A mese megtanít bennünket arra, ha életünk mélypontján vagyunk, rendet kell tennünk 
magunk körül, szét kell választani az ocsút a hasznos magoktól. Ez a vállalkotás azonban re- 
ménytelen lenne segítőtársak nélkül. , A mese azt üzeni hát minden Hamupipőkének, hogy a 
döntő pillanatok előtt nem szabad megtorpanni, végére kell járni a dolgoknak. Minden lábra 
illik egy topánka. (Boldizsár, 2004:41). 

A Hófehérkében olyan mostohával találkozunk, aki gyerek nélkül kerül az új házasságba. 
A mostoha szép, de gonosz és féltékeny. Féltékeny Hófehérke szépségére, el akarja pusztítani 
a kislányt. Bettelheim szerint a mese tanítása az, hogy súlyos következményekkel jár a szülő és 
a gyerek narcizmusa. A szülő és a gyermek versengése elviselhetetlenné teszi az életet mind- 
kettőjük számára. A gyerek szeretne megszabadulni a szülőtől, de ez az érzés bűntudatot kelt 
benne, így megfordítja képzeletben a helyzetet, s úgy érzi, hogy a szülője szeretne megszaba- 
dulni tőle. A mese ugyanakkor a gyermek érési, felnőtté válásának folyamatát is bemutatja. 

Hans Christian Andersen A vadhattyúk című meséjében ismét a gonosz mostoha alakjával 
találkozunk, aki megbontja az egyensúlyt a gyermekek életében. A tizenegy fiútestvért hattyúvá 

változtatja, a kicsi királylányt pedig addig kínozza, míg elhagyja otthonát. Sok-sok megpróbál- 
tatás, bolyongás után rátalál testvéreire, s megtudja, hogyan válthatná meg őket a varázslat alól. 
Csalánból tizenegy inget kell szőnie, de addig, míg az ingek el nem készülnek, egyetlen szót 
sem ejthet ki a száján, mert a testvérei halálát okozza azzal. 

A mese a női lélek tanulási folyamata, a szív és a szeretet próbatételének zarándokútja, 
ugyanakkor közvetíti, hogy a nőknek az életben áldozatokat kell vállalni, hogy a rend, az egyen- 
súly helyreálljon. Mindenünket odaadni, hallgatni és elmélyült figyelemmel a feladatra kon- 
centrálni. (Boldizsár, 2004:44). 

A fenyőfa című mese olyan élethelyzeteket tár elénk, amikor életünk mellékvágányra sod- 
ródott, rossz döntést hoztunk, vagy olyan dolog után vágyakoztunk, ami nem hozta meg a várt 
sikert. Csalódottak vagyunk, szeretnénk meg nem történtté tenni az eseményeket, visszavá- 
gyunk életünk egy korábbi szakaszába. Keserűségünket, csalódottságunkat, lehangoltságunkat 
kompenzálja azokkal az emlékekkel, amelyek ebben a levert állapotban vigasztalást nyújtanak. 
Rádöbbenünk arra, hogy mennyire elégedetlenek voltunk az akkori életünkkel, mindig másra, 
többre vágytunk. 

A mese üzenete, mindenkor becsüljük meg azt az élethelyzetet, amelyben élünk. Ne a kül- 
sőségekben keressük az értéket, ne a csillogásra, a pompára vágyjunk. A pillanatnyi örömök 
hajszolása helyett arra összpontosítsunk, hogy harmonikus, kiegyensúlyozott, boldog életet él- 
jünk. Figyeljünk, hallgassunk az idősebbekre, fogadjuk meg a tanácsaikat, becsüljük meg sze- 
retetüket, barátságukat. Tanuljuk meg, hogy semmit nem kell, nem is szabad sürgetni, siettetni, 
mindennek eljön az ideje. 

A rút kiskacsa meséből a kicsúfolt, háttérbe szorított gyerek erőt meríthet, visszanyerheti 
önbizalmát, de azt is meg kell tapasztalnia, hogy ehhez hit, elszántság és kitartás kell. 

A mese főhősének születése pillanatától nehéz, keserves sorsa volt. Csalódást okozott édes- 
anyjának, az egész baromfiudvar kicsúfolja, szörnyülködik rajta, és amikor szeretett édesanyja 
sem akarja többé látni, elhagyja otthonát. Vándorol, sehol sem fogadják be, senkitől sem kap 
szeretetet. Egy napon azonban, amikor megpillantja magát a tó víztükrében, rájön, hogy ugyan- 
olyan gyönyörű hattyú, mint azok a madarak, akiket gyönyörködve, irigykedve bámult. , Bol- 
dog volt, nagyon boldog, de még sem fuvalkodott fel, mert a jó szív sohasem kevély. Arra 
gondolt, mennyit üldözték és csúfolták, most pedig mindenki a szépséges madarak legszebbi- 
kének mondja. Az orgonabokor ágai lehajoltak hozzá, megsimogatták; melegen, nyájasan sütött 
a tavaszi nap, S a fiatal hattyú szíve csordultig telt örömmel. Megrázta finom tollait, karcsú 
nyakát magasra emelte, s forró hálával mondta: 

, Álmodni sem mertem volna ennyi boldogságról, amikor még rút kiskacsa voltam." (An- 
dersen, 1959:119). 

A teáskanna, a gőgös teáskanna, akit majd felvetett a büszkeség, mert finom porcelánból 
égették, mert hosszú csőre és széles füle volt; büszke volt külségeire, de a hibájáról, törött fü- 
léről soha nem beszélt: , Minek beszéljen hát az ember a hibáiról, mikor azt úgyis megteszik 
helyette mások?" (Andersen, 1959:144). 

Ismerni a , másokat", akik örülnek mások hibájának, mint mi emberek oly sokan. Büszke 
volt olyan tulajdonságára, amely másoknak nem lehetett: csőre volt. Mindez elbizakodottá, rátar- 
tivá tette, de a sors megbüntette: eltörött. Már nem volt rá szükség, félreállították — mint az élet- 
ben, hányszor félreállítanak valakit, mert nincs szükség rá, elfelejtik mindazt a jót, amit tett. 

A kannának azonban ekkor kezdődik az igazi élete: , Mert a világon mindenki máshová ér 
el, mint ahová elindult." (Andersen, 1959:145) — bölcselkedik a kanna. Ettől a pillanattól kezdve 
megváltozik az élete, vele együtt gondolkodásmódja is. Hagymát ültettek bele: , Az enyém lett, 
szívemmé vált — addig nem volt szívem!" (Andersen, 1959:145) Boldog volt, hogy a hagyma 
, bölcsője" lehetett, használni tudott, óvott, védett, féltett , másokat", s ez volt boldogságának 
oka. Önös érdekei háttérbe szorultak, már nem önmaga volt a fontos, hanem az, hogy másoknak 

tudja áldozni életét! Nem törődött hálával, dicsérettel, örült a , virág", általa létrehozott szép- 
ségnek, akit már sajnálnak: , Jobb cserepet érdemelne!" 

A sorscsapások nem fejeződnek be, eltörték a teáskannát, a virág szebb cserépbe került. 
Még ez is örömöt okozott neki, vigasztalta, hogy , boldogult" a virág, ő pedig tört cserépként a 
szeméten hevert. Milyen emberi gondolatokat tartalmaz a kanna, s egyben a mese utolsó mon- 
data: mindenem elveszthet, , De az emlékeimet nem veheti el tőlem senki." (Andersen, 
1959:145). 

Láthatjuk, hogy a mesék mentálhigiénés funkciót is betöltenek mindamelett, hogy élmény- 
hez, az alkotás élvezetéhez is juttatják a mesék hallgatóit. A mesében az a jó, hogy mindenkiben 
olyan hatást fejt ki, amire az aktuális élethelyzetében szüksége van. A mesék segítőtársaink, de 
a bennük rejlő útmutatást mindenkinek magának kell felfedeznie. 

A mese, az irodalom egész életünkben elkísér, nevel bennünket. Segít életünk problémái- 
nak megoldásában, az emberi együttélés nehézségeinek leküzdésében. 

MILYEN NEHÉZSÉGEK ADÓDNAK AZ AUTIZMUS SPEKTRUM 
ZAVAROKBAN ÉRINTETT SZEMÉLYEK ELLÁTÁSA SORÁN? 


Bevezetés 


Jelenleg Magyarországon az egészségügyben egységes a kialakított támogató rendszer az au- 
tista személyek megértésének megtámogatásának érdekében, továbbá az érintett család egész- 
ségügyi kiadásaira irányulóan nem létezik támogató rendszer. Ezzel egyetemben tehát a gya- 
korlati metódusok kialakításának alapját képező kutatásokban sem bővelkedik a magyar szak- 
irodalom. Nemzetközileg és lokálisan is látunk személyre adaptált jó gyakorlatokat, azonban 
az egészségügy ez irányú evidenciái hiányosnak bizonyulnak. Mivel, hogy egy külsőleg nem 
látható fogyatékosságról beszélünk, a viselkedéses jegyek elfogadása, vagy mélyebb megér- 
tése, megtámogatása (akár diagnózis hiányában) akadályozhatja a megértést és az előítéletek 
csak növelik a család felé mutatott negatív attitűdöt. A szülők gyermekeikkel gyakorta bolyon- 
ganak az egészségügyi rendszerben, sok esetben nehéznek bizonyul megfelelő kompetenciák- 
kal bíró ellátó személyzetet találni. 


Autizmus spektum zavarok jellemzői 


Az autizmus az idegrendszer fejlődésének átfogó, egész személyiséget érintő zavara, mely az 
élet minden egyes területét befolyásolhatja (Lyall et al, 2017). Az autizmus spektrum zavarok 
viselkedéses mintázata rendkívül változatos lehet, a fejlődés akár minden egyes szakaszára be- 
folyásolóan hathat. A tünetek az alábbi viselkedéses területen mutatkoznak meg: a kölcsönös 
kommunikáció és a kölcsönös szociális interakciók területén, valamint az érdeklődés, aktivitás 
és a viselkedés szűk körű, sztereotip, repetitív megnyilvánulásai jellemzők (American Psychiat- 
ric Association, 2013). Az állapot spektrum megfogalmazása utal a nagymértékű változatos- 
ságra (Martinez-Murcia et al, 2016), melyet az alább taglalt dimenziók is árnyalnak: életkor, 
az autizmusban való érintettség súlyossága, intelligenciaszint, a személyiség, a beszéd, vala- 
mint a beszéd megértésének szintje, társuló betegségekben/zavarokban való érintettség, illetve 
környezeti hatások (Stefanik — Prekop, 2015). A fejlődési zavar pontos biológiai hátterének 
feltárása napjainkig sem valósult meg, így a kutatások egyik fő célpontját a genetikai, biológiai 
okok feltárása képezi (Fein, 2011). Mivel az említettek alapján az állapot háttere egyértelműen 
még nem ismert, ezért biológiai terápiák alkalmazása nem lehetséges. Támogató metódusok 
révén azonban a készségek fejleszthetők (Bölte, 2014). 


Előfordulási gyakorisági adatok 


Az új esetek regisztrálása stabil, éves szinten növekvő, 3-490-os előfordulási gyakoriságot mu- 
tat (Fombonne, 2012). A legutóbbi nemzetközi kutatások eredményei alapján a számok tartósan 
199 feletti értékeket szemléltetnek, illetve közelítenek a 290-os gyakorisághoz-, azonban találni 
adatokat ezt meghaladó értékekre is (Shin Kim et al, 2014; Emberi Erőforrások Minisztériuma, 
2020). Magyarországon megközelítőleg 100.000 ember érintettsége feltételezhető. A nevelési, 

oktatási intézményeket illetően hozzávetőleg 16.000 érintett gyermek, tanuló lehet jelen a rend- 
szerben (Csepregi — Stefanik, 2012). Az ellátórendszer tervezéséhez, specifikálásához az epi- 
demiológiai kutatásból származó adatok kulcsfontosságúnak bizonyulnak (Chiri — Warfield, 
2011; Volkmar — Wiesner, 2013), tehát a szükségletek felméréséhez nélkülözhetetlen a populá- 
ció behatárolása (Fombonne, 2010). 

A Központi Statisztikai Hivatal adati alapján a 2011-2016 közötti időszakban az autista 
személyek számában 7490-os növekedés volt megfigyelhető, ami 3800 újonnan regisztrált főt 
jelent. A legnagyobb változások e csoportra vonatkoznak, 2016-ban megközelítőleg 9000 főt 
számláltak. A KSH további eredményei alapján a szociális ellátást illetően egyik legnagyobb 
arányban az autizmusban érintett személyek kérnek és/vagy kapnak ellátást, a válaszadók mind- 
egy négytizede. A spektrumhoz tartozók mintegy kilenctizede esetében családtagok, ismerősök 
nyújtanak segítséget mindennapjaikhoz. Az egészségkárosodások jellege alapján a minta fele 
nyilatkozott sérelmekről, negatív reakcióról mindennapi élete során (Janák — Tokaji, 2016). 


Egészségügyi ellátás jellemzői 


1980 képez hivatalos diagnózis az autizmus spektrum zavar (Volkmar — Wiesner, 2013). Önálló 
fogyatékossági kategóriaként 2003 óta említhetjük (Balázs — Petri, 2010), illetve e tekintetben 
mind hazánkban mind pedig nemzetközi viszonylatban is az autizmust ismerték el legkésőbb 
(Bognár — Bíró — Marossy-Dévai, 2009). A hazai legkorábbi egészségügyi szakmai irányelvek 
csak 2008 táján jelentek meg (Egészségügyi Minisztérium, 2008). 

Az autista személyek ellátása komoly szakmai felkészültséget, illetve háttértudást feltéte- 
lez (McTiernan et al, 2011; Zwick, 2017; National Institute of Mental Health, 2018; Simpson, 
2020), melynek hiánya az ellátási idők növekedéséhez és többletkapacitások felhasználásához 
vezethet (Westminster Commission on Autism, 2016), mindamellett, hogy többletköltségeket is 
jelenthet az ellátórendszernek (Knapp — Romeo — Beecham, 2009). Az érintett személyek ellá- 
tással kapcsolatos elégedetlenségi mutatói jelentősen nagyobbnak bizonyulnak, mint a tipikus 
fejlődésmenetet mutató populáció esetében (Autism Speaks, 2020). Az egészségügyi rendszer 
specifikálásával érhető el kizárólag az adaptált ellátás. A beavatkozások sikeres kivitelezése 
szempontjából a helyzetet mindenképpen célszerű az egyén állapotjellemzőihez és képessége- 
ihez igazítani (Nicolaidis — Kripke — Raymaker, 2014). Ugyanakkor a preventív jellegű tevé- 
kenységekhez való hozzáférésben is akadályozottság mutatkozhat meg, hiszen problematikus 
tényezőt jelenthet az ellátás bármely ismeretlen, kiszámíthatatlan, váratlan eleme az állapot 
pervazív jellege miatt. Mindezen tényezők diagnosztikus késéshez, a korai támogatás igénybe- 
vételének nehezítettségéhez vagy hiányához, egyébiránt pedig akár komolyabb egészségügyi 
problémákhoz is vezethetnek (Bauman, 2010). Ennek okán pedig emelkedő tendenciát is mu- 
tathat az ellátórendszer által nyújtott magasabb szintű és drágább egészségügyi szolgáltatások 
igénybevétele (Curtin — Jojic — Bandini, 2014; Broder-Fingert et al, 2014). 

Az orvoshoz fordulás számtalan, nem menedzselt elemében a stressz szint növekedése ré- 
vén eredményezheti viselkedésproblémák megjelenését, ami a szakszerű és szükségszerű ellá- 
tást akadályozhatja (Janoch, 2009). A betegség, az orvoshoz fordulás, a vizsgálatok, kezelések 
és terápiák váratlan eseményt jelenthetnek az autista személy életében, így az érintett kaotikus- 
nak észlelheti a világot, amely csakis a megfelelő módszertani eszközökkel válhat bejósolha- 
tóvá, értelmezhetővé számára (Széplaki, 2018). Ennek érdekében a komprehenzív, azaz több 
aspektusból is az egyéni igényekhez mért, autizmus-barát, pedagógiai-pszichológiai beavatko- 
zások hozhatnak jelentős változást (Őszi, 2016). 

A kognitív pszichológiai vizsgálatok eredményeiből származtatott teóriák indokolni hiva- 
tottak az autizmus tüneteit, illetve a gyakorlati megközelítések alapjául szolgálhatnak. Így az 
autizmusban érintett emberek alaposabb megértéséhez vezetnek, mindemellett pedig a szűrés, 

a diagnosztika és a terápia lehetőségeire is hatást gyakorolnak (Elsabbagh et al, 2012). A naiv 
tudatelméleti működés deficitje mások viselkedéseinek megértését, bejóslását és mentális álla- 
potok tulajdonításának nehezítettségét jelenti. A személy mások érzelmeit nehezen értelmez- 
heti, ezáltal pedig nehéznek mutatkozhat meg az érzelmekből származó cselekvések értelme- 
zése is, amely sok váratlan helyzetet jelenthet az egyén számára (Kimhi, 2014; Happé — Frith, 
2014). A végrehajtó működések nehezítettsége miatt egy jövőbeni cél elérése okozhat problé- 
mát a számtalan problémamegoldó résztevékenység működtetése és fenntartása során. A cse- 
lekvések sorrendezése, szelektálása, kivitelezése segítség nélkül nehéz lehet (Pellicano, 2012; 
Demetriou — DeMayo — Gusatella, 2019). A gyenge centrális koherencia az információk jelen- 
tésteli egésszé szervezésének nehezítettségét jelenti. Ez okból a lényegkiemelés, az ingerek sze- 
lektálása akadályt képezhet (Booth — Happé, 2010; Emberti Gialloreti et al, 2019). 

A támogató (protetikus) környezet kialakítása és adaptálása tehát — a neuropszichológiai ku- 
tatások vezető magyarázatainak figyelembevételével —, többek között a személy megértésének 
növelésére, a szociális világ cselekvéseinek és történéseinek megértésére és az események bejós- 
lására, az önállóságának fokozására, illetve a személy stressz-szintjének csökkentésére irányul- 
hatnak. Ennek elemei a következők: a fizikai környezet feltételeinek megteremtése, a segítség- 
nyújtás mértékének meghatározása, a cselekvések kivitelezésének megtámogatását és a tevékeny- 
ségek sorrendezését szolgáló napirend, munkarend, munkaszervezés kialakítása, a kommuniká- 
ció és a szociális környezet adaptálása, a viselkedés menedzselése, együttműködés a családdal, 
szabályok, jutalmazási rendszerek kialakítása, a láthatatlan idő előrejelzése (Rácz, 2011). 


Diagnózis és betegút 


A tünetek gyakorta akkor válnak észrevehetővé, amikor a gyermek intézményes ellátásba kerül. 
A minél alacsonyabb életkorban végzett vizsgálatok esetében a kórképek egymástól való elkü- 
lönítése mindinkább problematikus lehet (Kereki, 2015). A diagnosztikai folyamatok egyik leg- 
főbb eleme a viselkedéses jellemzők feltérképezésére és a fejlődés menetének áttekintésén ala- 
pul (Chawarska — Macari — Shic, 2013). A diagnózis felállítása akár már 18 hónapos korban is 
lehetséges, azonban a tünetek megjelenésének legtipikusabb időszaka a 4-5 éves kor (Hyman — 
Levey — Myers, 2019). Nincs olyan egyértelműen azonosítható tünet, mely megléte teljes mér- 
tékben igazolná az autizmus diagnózist, illetve nincs egyetlen olyan viselkedés sem, mely je- 
lenléte kizárná azt (Csepregi — Stefanik, 2012). 

Az első gyanúra adó jeleket legnagyobb arányban a szülő, majd a pedagógus, gondozó 
vagy más családtag, ezt követően a háziorvos, illetve a védőnő személye veszi észre a vizsgá- 
latok, tanácsadások és családlátogatások során. További vizsgálat céljából a pedagógiai szak- 
szolgálatok révén a szakértői bizottságok tevékenységét, illetve gyermekpszichiátriai ambulan- 
cia, osztály, vagy az Autizmus Alapítvány Ambulanciájának felkeresése javasolt. A diagnózis 
felállításán túlmutatóan a javasolt ellátó helyek is a gyermek autizmus-specifikus szükségleteire 
kell, hogy reagáljanak (pl. korai fejlesztés, egy komplex terápiás ellátás, vagy pedagógiai in- 
tézményben). Amennyiben a gyermek családi okokból eredeztethetően nem jut megfelelő ellá- 
táshoz, úgy a jelzőrendszer egyik szereplőjének riasztása révén a gyermekjóléti szolgálat jog- 
körénél fogva is bekapcsolódhat a folyamatba (Kereki, 2015). 

Az egészségügyi ellátással kapcsolatos néhány 
tudományos vizsgálat eredményeinek bemutatása 


Az autizmus sokszínűségéből eredendően a bárminemű ellátás adaptálása kifejezett mértékű 
nehézségekbe ütközhet, melyről számtalan nemzetközi tanulmány tesz tanúbizonyságot. Egy 
257 résztvevőt számláló Hong-Kong-i kutatás mintájában számottevő nehézség mutatkozott 
meg az autisták kezelésére hajlandó fogorvosok felkutatásában, valamint a fogászati költségek 
is magasnak adódtak. Az együttműködés kedvezőtlen alakulása szintén nehezítette az ellátást, 
a kutatócsoport eredményei alapján az autista gyermekek sürgős ellátási igényekkel fordultak 
inkább orvoshoz (Du — Yiu — King, 2019). Több ezer főt számláló amerikai mintában az autiz- 
mus mellett társbetegségként megjelenő figyelemhiányos/hiperaktivitás zavar (ADHD) és/vagy 
intellektuális képességzavar diagnózisa esetében a legnagyobb elégedetlenségről árulkodtak az 
egészségügyi ellátás minőségi mutatói, továbbá a legnagyobb hatást gyakorolták a család pénz- 
ügyi helyzetére (Vohra et al, 2013). A szülők körében az említett társbetegségek jelenlétekor 
inkább tapasztaltak depresszióra utaló jeleket (Van-Steijn et al, 2014). A női gondviselők által 
átélt stressz összefüggést mutatott a mentális és fizikai egészséggel is (Johnson et al, 2011). 

Az autizmus diagnózis mellé társult intellektuális képességzavar esetén hatszor magasabb 
járóbeteg-ellátási és gyógyszerköltségeket, valamint négyszer magasabb fekvőbeteg-kiadáso- 
kat találtak (Peacock et al, 2012). Az autista gyermekek és felnőttek egészségi állapotaihoz 
kapcsolódóan magasabb pénzügyi terheltség kötődött több tanulmányban is, mint az ADHD- 
ban érintett, vagy tipikusan fejlődő csoport egészségi állapotához (Zablotsky et al, 2014; Zerbo 
et al, 2015). A gyógyszerköltségek társbetegség fennállása esetén magasabb arányt mutattak. 
Szignifikáns különbség mutatkozott meg a jövedelemcsoportok és az orvosi segédeszközökhöz 
történő hozzáférhetőséget illetően, továbbá a rehabilitációs szolgáltatások igénybevételével 
kapcsolatban (Kamaralzaman, 2018). 

Az orvosok 54,7996-a jelentette egy amerikai tanulmány résztvevői közül, hogy az ellátás so- 
rán az autista személy nem volt képes követni a történéseket, nem értette az instrukciókat. Az 
egészségügyi dolgozók mindössze 3690-a részesült adaptív képzésben (Bruden et al, 2012). To- 
vábbi tanulmányok mutattak rá ápolók felmérése révén az ellátását illető nehézségekre, azonban 
legalább 5 év munkatapasztalat esetében a tudásszint szignifikánsan magasabbnak bizonyult az 
állapotot illetően (Corsano — Cinotti — Guidotti, 2019). Az említett olasz kutatás mellett több 
pakisztáni felmérés eredményei is azt szemléltetik, hogy a szakemberek pontatlan tudással ren- 
delkeznek az autizmus spektrum zavarokat illetően (Imran et al, 2011). Az ománi orvosok 6690- 
ban fogalmaztak meg negatív tapasztalatot, véleményt az ellátás menetét, körülményeit és fel- 
tételeit illetően. Az egészségügyi dolgozók legnagyobb arányban korábbi tanulmányokból 6390- 
ban, majd orvosi szakirodalomból 3090-ban, és végül a média által 2690-ban tájékozódtak (A/- 
Farsi et al, 2017). Megdöbbentő adat, hogy a 2017-ben az Egyesült Királyságban végzett kuta- 
tómunka eredményeképp a háziorvosok 39,590-a nyilatkozott úgy, hogy soha nem kapott hivata- 
los képzést a témát illetően. Önhatékonyságuk összességében alacsony-közepes mértékűnek mu- 
tatkozott meg. A vizsgálat során magasabb pontszámot elért dolgozók körében az autizmus té- 
májával kapcsolatos képzésen való részvétel és a nagyobb személyes tapasztalat markánsabb volt 
(Unigwe et al, 2017). Ezen adatokat egy ghánai tanulmány is megerősítette, a gyermek- és pszi- 
chiátriai osztályokon dolgozó nővérek tekintetében a tapasztalatokkal rendelkező szakemberek 
és az autizmussal kapcsolatos ismeretek között jelentős kapcsolatot találtak (Sampson — Sandra, 
2018). Isztambuli kutatás nyomán 175 első éves ápoló és orvostanhallgató közül mindössze 890 
volt informáltnak tekinthető, míg 21,190 nem rendelkezett kellő információkkal (Luleci et al, 
2016). 2013-ban felmért 131 magyar egészségügyi hallgató vonatkozásában 890-uk vélte az au- 
tizmussal kapcsolatos információkat részletesnek tanulmányaik során, illetve 2090 vélte úgy, 
hogy megfelelő ellátásban tudná részesíteni autista kliensét (Varga et al, 2013). A 2008-2009 

közötti időszakban végzett Országos Autizmus Kutatás 303 részvevője közül a megkérdezett szü- 
lők 2690-a nem volt elégedett az egészségügyi ellátással, illetve 4090-a jelezte, hogy volt legalább 
egy tapasztalatuk, mellyel nem voltak megelégedve. Legfőbb okokként említették még a nem 
megfelelő orvosi hozzáállást, az autizmussal kapcsolatos tudás és megértés hiányát. Ugyanakkor 
nehézséget jelentett a várakozási idő, időpontfoglalás be nem tartását, illetve, hogy az orvos el- 
utasította az ellátást. Az adatok arra engednek következtetni, hogy a tünetek súlyosbodásának 
mértékétől függően az ellátáshoz való hozzájutás is egyre nehézkesebbé válik (Kiss, 2009). 


Hazai vizsgálatunk főbb eredményei 


2020-ban végeztünk kutatást a hazai egészségügyi ellátó rendszerben az egészségügyi szakdol- 
gozók körében, azaz vizsgáltuk az egészségügyi személyzetet, akik autista személyek ellátásá- 
ban már részt vettek. 100 fő válaszadó alapján az egészségügyi dolgozók 5390-a rendelkezett 
jó vagy megfelelő autizmussal kapcsolatos tudással, kompetenciaszintjük átlaga azonban köze- 
pesnek mondható. Megállapítottuk, hogy az aktív fekvőbeteg ellátásban az autista személyek 
ellátása jelentős többletidőt igényelt. Többletnehézséget okozott a fizikális vizsgálat, a non- 
invazív beavatkozás és invazív beavatkozás is. A néhány esetben autista személyeket ellátó 
egészségügyi dolgozók kevésbé érezték magukat kompetensnek a segítségadást illetően. 

Vizsgáltuk az egészségügyi ellátást igénybe vevő családokat is, ahol a következő eredmé- 
nyeket kaptuk: az enyhe mértékben érintett személyek elégedettebbek voltak az ellátással és 
kevesebbet költöttek állami kiadásra. Társult betegséggel rendelkező autista személyek eseté- 
ben az ellátás elutasítása és megszakítása között erős kapcsolatot találtunk. A havi és magán 
ellátások tekintetében magas költségekkel rendelkező családok több nehézséget tapasztaltak. 
Az autista személyek gondviselői (95 fő) által kitöltött kérdőívünk alapján az igénybe vett 272 
egészségügyi ellátás közül 109 esetben nem valósult meg az autizmus-specifikus ellátás. Mér- 
sékelt vagy magas stressz szint jellemezte a kitöltők 70,590-át. Amennyiben az autista személy 
gondviselőjének egészségi állapota önbevallás alapján rossznak bizonyult, köztük nagyobb 
arányban tapasztaltak az ellátás hozzáférhetőségét, elérhetőségét, igénybevételét illetően több 
nehézséget. A jó egészségi állapotú gondviselők inkább bizonyultak elégedettnek az autista 
személy ellátásával kapcsolatban (Trixler, 2020). 


Megbeszélés 


Az autizmus jellegzetes tüneteire adaptált egészségügyi ellátás megvalósítása rendkívül komp- 
lex feladat, már csak az egyéni különbségekre tekintettel is. Nemcsak, hogy nem állnak rendel- 
kezésre megfelelő minőségű és mennyiségű kutatási adatok, szükségszerűnek mutatkozik még 
tisztázni a támogató eszközök financiális jellegű hátterét is (ki a finanszírozó, mit finanszíroz, 
milyen időközönként). Az ellátó helyek szükségszerű kooperációja többek között jogi (ha a 
gyermek pedagógusa együttműködik az orvossal, milyen információkat szolgáltathat ki az 
egészségügyi dolgozóknak), financiális kérdéseket is (más tudományterületen dolgozó szakem- 
ber segítő munkájáért mikor és hogyan részesül az egészségügyi rendszer által támogatásban) 
felvet. Ugyanakkor, ha egy-egy folyamat adaptálása túlmutat az ellátó hely keretein, létrehoz- 
hatónak bizonyul-e olyan mozgó egészségügyi szolgálat, mely a gyermek érdekeit tartja abszo- 
lút módon szem előtt. E kontextusban vizsgálva a témakört pedig felmerül ugyancsak az a kér- 
dés is, hogy a képzési rendszer újragondolása nem adódik kardinális szempontnak. A szakterü- 
kívánna meg a változtatás egy olyan rendszerben, ami jelen formájában munkaerőhiánnyal és 
a források elosztásának nehézségével működik. A kutatási eredmények döntően amellett szól- 
nak, hogy egy valós problémára sürgetően tényleges megoldást kell találni. 

FÓKUSZBAN A (ZENED KREATIVITÁS 


Bevezetés 


Zenepedagógusként, muzsikusként úgy látom, első és legfontosabb célunk és feladatunk a zene 
értő szeretetének a megtanítása, hogy a zenét és tágabb értelemben a művészetet természetes 
közegként éljék meg a gyermekek, mert csak így válhatnak kiegyensúlyozott, egészséges ideg- 
rendszetű és lelkületű felnőttekké, magasfokú kreativitással, fejlett értelmi és érzelmi intelli- 
genciával. Márpedig a gyermekek fejlődése a legfontosabb befektetések egyike. Egy nemzet 
gyarapodása, a gazdaság hosszú távú kiegyensúlyozott fejlődése, csak akkor fentartható, ha 
boldog, lelkileg egyensúlyban levő, jó képességű gyerekek képezik az alapját (Varga, 2011). 
Saját művészetpedagógiai tapasztalatunk szerint viszont az hozhatja meg a legjobb eredményt, 
ha a művészetet komplex egységként kezelve lehetőséget biztosítunk a képzőművészet, a zene, 
a szabad mozgás és az egyéni irodalmi alkotások között. Ennek eléréséhez két fontos területet 
kell fejleszteni. Egyrészt szükséges a művészetek és ezen belül a zene nyelvezetének elsajátí- 
tása, rendszeres zenei foglalkozások során. Másrészt rendkívül fontos a zene megértésének és 
értő szeretetének kreatív megközelítése. Miért? Személyes indíttatás révén gyakorló zenemű- 
vészként napi szinten tapasztalom, hogy milyen nagy szükség van a kreativitásra és az újító 
szemléletre. Egy már más által megírt zenemű művészi megfogalmazásához, ahhoz, hogy an- 
nak szellemi üzenetét, erkölcsi tartalmát akár naponta új formában közvetíteni tudjuk a hallga- 
tóság számára belefoglalva saját eszmei, érzelmi üzeneteinket nagyfokú kreativitásra, érzékeny- 
ségre, befogadó és átadó képességre van szükség. A kreativitás, — ahogy a zene is — velünk együtt 
született, emberségünk fontos része. Mindkettő alapvető fontossággal bír az ember életében, lét- 
fontosságú részei életünknek. A kreatív folyamatok során minden gyermeknek újra meg kell 
mindent tanulnia elölről. A kulturális evolúcióban a gének megfelelői a mémek, melyeket in- 
formációegységként minden embernek újra és újra el kell sajátítania, mert ezek a kultúra, mint 
érték továbbadásához nélkülözhetetlenek. Ilyen értékek a nyelvek, számok, dalok, törvények, 
tradíciók. Egy kreatív személy ezeket a mémeket átalakítja, esetleg javítja és ha ezt a javítást 
elég ember fogadja el, akkor a kultúra részévé válik (Csikszentmihályi, 2014). Kokas Klára 
kimutatta, hogy a zenei nevelés, kiváltképp, ha a megfelelő pedagógiai módszerek segítségével 
közvetítjük, transzfer hatást vált ki több nem zenei képességre is, fejlesztve az alapkompeten- 
ciákat, továbbá lehetőséget nyújt az alkotó cselekvésre, mint a kreativitás megélését (Deszpot, 
2016). Oláh véleménye megerősít ezt az álláspontot, , Az eredmények alapján elmondható, 
hogy a zenei nevelés széles körű transzfer hatása az intellektuális és érzelmi-motivációs válto- 
záson keresztül érvényesül" (Oláh, 2010:193). 


A zenei kreativitás megelőző vonatkozásai és hatásai 


A zene, mint információ hordozó nem bír olyan rögzített jelentéstani rendszerrel, mint a beszéd, 
ugyanakkor jelentést hordoz más rendszerek, a memória, az érzelmek számára (Peretz — Za- 
torre, 2005). A muzikalitás ugyanúgy, mint a beszéd tanult tulajdonság. A hajlam, a tehetség 
örökölhető, nyilvánvalóan nagyon sokat számít a szociális közeg is. Vitányi és Sági (2003) 
kutatásai kimutatták, hogy a zenei alkotóképesség generatív szinten jelen van minden ember- 
ben. Így kimondható, hogy a zenei készség és képesség megléte bizonyított (Vitányi — Sági, 

2003). A veleszületett adottságok, valamint a környezeti hatások egymásra kölcsönösen hatás- 
sal vannak. Ennek az interakciónak három formája, (evokatív, reaktív és proaktív) különböz- 
tethető meg (Sólymosi, 2004). 


e Az evokatív (megidéző) interakció lényege az, hogy milyen reakciót váltok ki a másik- 
ból. Ha a gyermek olyan környezetbe születik, ahol rendszeres pozitív zenei élményben 
van része, az anya énekel neki, otthon rendszeresen hallgatnak értékes és igényes zenei 
anyagot, kisgyermekkorban, a bölcsödében, zenebölcsiben, az óvodában az óvodai Ze- 
nei nevelés során rendszeresen közeli interakcióba kerül a muzsikával, hangversenyek 
rendszeres látogatója, akkor a későbbiekben erősebb késztetést érez annak megismétlé- 
sére. Több zenei tapasztalatot szerez, igényt mutat és visszajelzést ad környezetének a 
zenei élmény újbóli és rendszeresen ismétlődő megtapasztalására. 

e A reaktív (visszaható, válaszoló) interakció arra vonatkozik, hogy környezet miként hat 
rám, azt hogyan értelmezem. Ez a kölcsönhatás az egyén és a környezet között minden 
esetben más és más. Egyénenként különbözünk adottságainkban, vérmérsékletünkben, 
a bennünket érő környezeti hatásokra adott válaszainkban. Egy zenére, vagy kreativi- 
tásra hajlamosabb gyerek nagyobb érdeklődést fog tanúsítani egy számára zenei mű- 
veltségben kedvezőbb kreatív környezetben. Érdekes azonban, hogy már fiatal korban 
képesek vagyunk az objektív környezetet szubjektíven értelmezni, a minket ért hatások- 
ból kiszűrni egyes vonásokat, másokat figyelmen kívül hagyva. Végső soron személyi- 
ségünk fejlődését ezen szubjektív környezet fogja meghatározni. 

e A proaktív (előreható) interakció révén módom nyílik arra, hogy környezetemet magam 
alakítsam. A kisgyermekkorból kinőve egyre több lehetőség van arra, hogy saját ma- 
gunk alakítsuk a minket érő környezeti hatásokat. Magunk tudjuk meghatározni, hogy 
mivel foglalkozunk intenzívebben és melyek azok a tevékenységek, amelyekbe keve- 
sebb energiát fektetünk. A személy aktívan közreműködik egyéniségének, érdeklődésé- 
nek, tehetségének megfelelő időtöltések megkeresésében. Zenei vonatkozásban kiala- 
kul, hogy a muzsikával milyen módon foglalkozik. Szeretne-e hangszert tanulni? A ze- 
nehallgatási szokásait milyen előzetes tapasztalatok befolyásolják (7Turmezeyné, 2010). 


Azonban utalva a kreativitás egyik fontos alapelvére, miszerint megelőző tudás nélkül nincsen 
kreativitás, meg kell állapítanunk, hogy zeneileg kreatív személlyé csak abban az esetben válhat 
valaki, ha előzetesen megtörténik a tartomány internalizálása. El kell sajátítani azt az eszköz- 
rendszert, melynek segítségével a zene értő hallgatóivá, vagy optimális esetben művelőivé vál- 
hatunk. Csakis ebben az esetben beszélhetünk egy további lépcsőfokról, nevezetesen a zenei 
kreativitásról. De mikor kezdődjék el egy egyén zenei nevelése. Ismeretes Kodály Zoltán híres 
mondása 1948-ból, miszerint a gyermek zenei nevelését az anya születése előtt kilenc hónappal 
kell elkezdeni. Tehát nem lehet elég korán! Miért szükséges ez? Egyrészt nyilvánvalóan fontos 
a zeneileg érzékeny környezet megteremtése. Ha már az édesanya szereti és érti a muzsikát, 
fontosnak fogja ezt tartani gyermeke számára is. Másrészt a kora zenei tréning kapcsán az agyi 
folyamatok olyan , áthangolása" veszi kezdetét, melynek eredményeképpen számos egyéb te- 
rület, például a beszédértés, hallási munkaemlékezet szignifikánsan javulnak (Strait — 0 "Conell 
— Parbery-Clark — Kraus, 2014). A zene élettani, fiziológiai hatásai közül ismertek a szívrit- 
musra, pulzusra, vérnyomásra, vérkeringésre, légzésre gyakorolt hatása (Uzsayné, 2008). Szá- 
mos pozitív hatás mutatható ki a zenei nevelés kapcsán. Mindenképpen említésre méltó a zene 
és a nyelvi képességek összefüggése. A rövid és hosszú távú verbális emlékezet a zenetanulás 
révén jelentősen fejlődik (Franklin — Moore — Yip — Jonides — Rattray — Moher, 2008). Overy 
(2000) kutatása rámutatott, hogy a zenei nevelés hatékony segítséget jelent a diszlexia problé- 
májának leküzdésében (Overy, 2000). Igen érdekes a mögöttes jelentéstartalom. Kutatásában a 
szerző úgy érvel, hogy a diszlexia kialakulásban az egyik alapvető ok az, hogy a gyerek nem 

képes a jó időszervezésre, azaz írás, olvasás, beszéd közben nem képes az elemi folyamatokat 
helyesen egymás után szervezni. A zene igen fontos eleme az idő és az időzítés helyes elemei- 
nek a megválasztása. Ezért segítségével a gyerek képes lehet arra, hogy az írás és olvasás alap- 
egységeit időben helyesen egymás után szervezze (Gombás, 2014). Agyunk két féltekéje funk- 
cionálisan aszimmetrikus. Ennek mértéke, módja azonban a bennünket ért hatások, impulzusok, 
a tanulás és a kultúra függvényében változó. Ez az aszimmetria a két félteke közötti munka- 
megosztásra utal. Többnyire a racionális, elemző, beszélő bal félteke a domináns. Azonban a 
jobb félteke felelős több olyan feladatért, melyek a zene és a kreativitás kapcsán lényegesek 
számunkra. Hámori (1996) közlésében: 


térábrázolás, térérzékelés; 

geometria, térbeli tájékozódás, térbeli mozgás; 

emocionalitás, ösztönösség, irracionalitás; 

impulzív, szubjektív látásmód; 

humorérzék, nézőpontváltás képessége; 

divergens problémalátás, képzelőerő; 

kreativitás, új hipotézisek felállítása; 

zene élvezete, dallamok fölismerése, elfogadása, elvetése; 

egyidejű, analóg; 

tudatos, azt nem tudja kifejezni, de kiénekelni, eltáncolni, kirajzolni igen; 
muzikalitás, célja kommunikatív, örömszerző (ez semmilyen emlősnél nincs); 
háromdimenziós térérzékelés, melynek minősége függ a tanulástól; 

térlátás, színek, arcok fölismerése, vizuális információk érzékelése és földolgozása; 
az arcok mögötti érzelem azonosítása; 

lényegkiemelés, átfogó látás, egészlegesség, szintézis; 

a beszédhez kapcsolódó érzelmi tartalom (mögöttes tartalmak); 

morális, szimbolikus gondolkodás, szemben a balfélteke pragmatikus értékítéletével; 
szintetikus ismeretföldolgozás; 


appozicionális — holisztikus, a részben is az egészet figyelembe vevő gondolkodás. (Há- 
mori, 1996:139-140.). 


Noha a zenészek körében is gyakoribb a bal agyfélteke dominanciája, jobb féltekéjük aktívabb, 
mint általában, ezért gyakori, hogy zenészek nyelvi memóriában, verbális fluencia terén, az 
érzelmek verbális kifejezésében rendre felülmúlják a nem zenészeket (Brandler — Rammsayer, 
2003). A zenével való aktív foglalkozás anatómiai és élettani szinten alakítja agyi működésün- 
ket. A zenészek zenei hangokat és a nyelvet feldolgozó agyterülete, ami egyben egyik beszéd- 
központunk is, nagyobb. A planum temporale azonban agyunk leginkább aszimmetrikus terü- 
lete. Ez általában a bal agyféltekében nagyobb, de a zenészek agyában a jobb féltekében nő 
meg jelentősen, valamint a két agyfélteke közötti kommunikációért felelős corpus callosum is 
vastagabb (Schalug — Jancke — Huang — Steinmetz, 1995; idézi: Gombás, 2014). 


A zene észlelési síkjai 


De miből áll a zene? Fizikai síkon a zenei hang megjelenése az idő, dinamika, hangmagasság, 
hangközök, harmónia, dallam, hangszín összességében érhető tetten. Ezek együttes megjele- 
nése alkotja azt, amit fizikai síkon muzsikának szoktunk mondani. Gondolatmenetünkben a 
zenei észlelést két külön szegmensre kívánjuk osztani, egyrészt objektív, másrészt szubjektív 
síkra. Le kell szögeznünk, hogy az objektív, fizikai sík megléte még csak hordozóeszköznek 

tekintendő, a valódi szubjektív tartalom, a lekottázott, vagy hallás után elsajátított zenei anyag 
kreatív előadásában jelenik meg. Ugyanakkor, mivel az általunk vizsgált óvodai zenei nevelés 
és óvodapedagógus képzés lényeges eleme a zene objektív eleminek megértése és megértetése 
szükségesnek látjuk a fizikai síkon megjelenő zenei elemeket ismertetni és pedagógiai jelentő- 
ségüket kiemelni. Azonban hozzá kell tennünk, hogy véleményünk szerint a jelenleg elismert 
és alkalmazott zenei nevelés módszer szinte teljes mértékben a zene fizikai jelenségeinek isme- 
retére és értelmezésére készíti fel az óvodáskorú gyermekeket és a muzsika igazi, szellemi mon- 
danivalóját gyakran háttérbe helyezi. 


A zene objektív vetületei 


A zenei hangok észlelése, érzékelése és megkülönböztetése egy olyan agyi folyamat, melynek 
során a fizikai jel, rezgés, a hang az agy számára feldolgozható jellé alakul, majd észleléskor 
ezekhez a mintázatokhoz környezeti ingereket, eseményeket rendelünk, így az észlelés olyan 
gondolkodáshoz kötött folyamat, melynek alapja az érzékelés (Csépe — Győri — Ragó, 2007). 
A hangokat azonban nem különálló nem különálló fizikai síkon értelmezzük, hanem egységes 
egészként. Tehát a zenei percepció magában foglalja az akusztikus jel analízisét, a hangközvi- 
szonyok és a zene szintaktikai és szemantikai feldolgozását, valamint a zene által kiváltott 
(prejmotoros tevékenységeket." (Koelsch, 2014:110.) Továbbá a zenei percepció hat az érzel- 
mekre, aktiválva többek közt a vegetatív idegrendszert, a hormon-és az idegrendszert. A zenei 
észlelés alapját az akusztikus információ dekódolása képezi (Koelsch, 2014). 


Produktív, reproduktív és improvizatív zenei kreativitás 


Gondolatmenetünkben a zenei kreativitást az alkotás/újra-alkotás/improvizáció fogalmi köré- 
ben kívánjuk használni. Véleményünk szerint az összetett intelligencia elmélethez, valamint a 
kreativitás rendszerszemlélethez hasonló módon, a Zenei kreativitásra is egyfajta összetett el- 
mélet keretein belül kell tekintenünk, melyek csak meghatározott körülmények között zajlanak 
le (Burnard, 2012). Produktum az lejegyzett zenemű, reprodukálás a mű előadása. Improvizá- 
ció, vagy rögtönzés az adott pillanatban megszülető zene. 


Produktív zenei kreativitás 


A kreatív kifejezés a creator szóból származtatva teremtő, alkotó jelentéssel bír. Újat hoz létre, 
ötletes, ötletgazdag. De a zene és a kreativitás kapcsolatában fellelhető egy látszólagos ellent- 
mondás. Az aktív zenélés során már előzetesen más — és tegyük hozzá igen kreatív — alkotók, 
zeneszerzők által megírt, megkomponált zeneműveket adunk elő. Ez vonatkozik a zeneművé- 
Tehát, noha a kreativitásra általános értelemben produktív tevékenységként tekintünk, ebben 
az esetben, az interpretáció során reproduktív cselekményről van szó. Nem vitás, hogy egy Ze- 
nemű megírása kreatív cselekedet, hiszen új tartományt hoz létre, vagy például a jazz zenében 
oly gyakran az improvizáció egy tartományt alakít át. A létrejöttét előidézheti egy gondolat, 
egy átélt esemény, egy ihlet, valamilyen pozitív, vagy negatív érzelmi hatás. Megalkotása a 
szellem szükséglete, mely kimeríthetetlenebb és előbbre való, mint az állati ember szükséglete, 
noha az a régebbi és sürgetőbb (ScAiller, 2005). A készülő zenemű reakciónak is felfogható, az 
alkotót ért hatásokra való válaszként. Ez az érzelmi válasz azonban nem rendezetlenül árad, 

hanem rendszerbe téve fegyelmezett formában, egy zenei alkotás formájában ölt testet. Az al- 
kotó tehetségétől, lelki életének gazdagságától, szakmai felkészültségétől függ a mű művészi 
értéke, csiszoltsága, vagy éppen ellenkezőleg, ha közhelyes, esetleg banális. Egy dallam vi- 
szonylag könnyen megszületik, sok esetben spontán módon, valójában azonban már megélt, 
átélt emlékek, emléktöredékek hatására alakul ki. Ez azonban nem feltétlenül jelenti azt, hogy 
értékes, hosszú életű, kreatív alkotás született. Szükség van valami érzelmi tartalomra, monda- 
nivalóra, üzenetre is, amitől örökéletűvé válik a dallam. A szép, fülbemászó dallam önmagában 
még nem elegendő. Tulajdonképpen attól lesz egy zeneszerző nagy, hogy az alkotásaiban meg- 
jelenik-e valami csak rá jellemző, ami egyéni módon, de mégis örök értéket hordoz (Hargita, 
2007). Belső indíttatásból való üzenetét képes egyensúlyban tartva, művészi formában közve- 
títeni. Egy új dolog megalkotása, az abban kifejezésre jutó kreativitás még nem jelenti azt, hogy 
az új érték is egyben. Ennek miértjére több válasz is adható. Egyrészt utalva a kreativitás rend- 
szerszemléletére, egy kreatív alkotás létrejöttét el kell ismernie egy szakértői körnek is. Más- 
részt nem szabad figyelmen kívül hagyni a művészet és ennek részeként a muzsika egyik na- 
gyon fontos jellemzőjét, az esztétikumot. Ez nem azt jelenti, hogy egy zenemű minden esetben 
gyönyörű és hasonló érzéseket kelt hallgatójában. Sok zenemű ábrázol kifejezetten rossz, eseten- 
ként gonosz dolgot. Gondoljunk csak Musszorgszkij: Éj a kopár hegyen című művére, ami egy 
boszorkányszombat eseményeit jeleníti meg. Bartók: Concertójában, vagy Bernstein: Age of 
Anxiety című művében a szerzők háborútól való félelme jelenik meg. Shostakovich: 8. , Sztálin- 
lenére, ezek a zeneművek szépek, mesteri alkotások. Hallgatásuk valódi esztétikai élményt nyújt, 
ami nagy fontossággal bír a szubjektum-objektum viszonyában, az érzékelési folyamtok során 
(Wallbaum, 2000). Az esztétikum megítélése azonban függ a társadalmi megítéléstől is (szakértői 
kör), valamint illeszkednie kell az adott tartomány keretei közé is (Lothwesen, 2014). 


Reproduktív zenei kreativitás 


Mikor születik meg a hallgatóság számára a zene? Nyilvánvalóan akkor, amikor az egy előadó 
által interpretálva megszólal. Ez nagyon hasonló a színházi előadásokhoz, de lényegesen külön- 
bözik pl. egy könyv, regény, vers olvasásától, hiszen ott a gondolatait átadni igyekvő szerző, író, 
költő, valamint a befogadó között nincsen más közvetítő személy. A gondolatok a mondanivaló 
átvétele, vagy átértelmezése teljes mértékben és közvetlenül a befogadó feladata. Ebben az írás- 
beliség megjelenése fontos változást hozott, hiszen megjelentek a művek objektivált, a kifejezett 
tartalom személyiségtől függetlenül megjelenő változatai (Demeter, 2014). Így reprodukáló zenei 
kreativitáson az olyan ötletes zenei megoldásokat értünk, melyek szervesen a zene tartalmából, 
jellegéből, származnak, és az elsődleges és másodlagos üzenetet célba érkezését segítik, hatásait 
erősítik (Hargita, 2007). A zene két lételem a tér és az idő egységében születik meg. Ez a meg- 
szólaló, azaz éppen most elhangzó zene. Minden gyakorló muzsikus tisztában van vele, hogy a 
kotta csak a zenemű váza, azt életre kelteni az előadó feladata. Elméletben a zene műveléséhez a 
megfelelő időben, a megfelelő ideig, a megfelelő hangot kell csak megszólaltatni. De bármilyen 
gondosan járunk is el, lehet a hang tökéletesen tiszta, a dinamika tökéletes, a lejegyzett kottának 
teljes mértékben megfelelő, az mégsem lesz zene. Az előadó feladata, a lejegyzett, , halott"? han- 
gok életre keltése, a zene létrehozása térben és időben. Ezt nevezzük (re)-produktív, tolmácsoló 
tevékenységnek. De ahhoz, hogy egy zenész a lejegyzett kotta alapján ténylegesen professzioná- 
lis, művészi, ihletett és kreatív előadást tudjon produkálni, több komponens együttes megjelené- 
sére van szükség. Ezek egyike sem kihagyható, vagy felcserélhető 

e — Egyrészt szükséges a zenei tartomány elemeinek magas szintű elsajátítása. Mélyreható 
zeneművészeti ismeretekre, valamint a hangszer megszólaltatásához szükséges techni- 
kai tudásra, hosszú évek munkája során elsajátított gyakorlatra van szükség. Ismernie 
kell a kor előadói szokásait, az adott élethelyzetet, amiben a zenemű megszületett, miért 
írta a szerző, kinek, mit élt át akomponálás közben. Ezek fontos érzelmi alapot adhatnak 
az interpretációhoz. Ez tulajdonképpen egy objektív tudásanyag, mely háttérinformáci- 
óként szolgál az előadó számára. 

e Másodszor egy művészi alkotás igazán kreatív értelmezése hiteles formában nem történ- 
het meg az előadó saját muzikalitása nélkül. Arányérzékét, személyiségét, egész valóját 
bele kell építeni az előadásba, mintegy saját magán átszűrve a művet. Az objektív tudást, 
szubjektív formában kell közvetítenie, ami igen fejlett kreativitást feltételez (Hargita, 
2007). Ez azonban igen ingoványos talaj. Mert miről is van szó? Egyrészt van egy már 
megírt zenemű. Bele van rejtve a szerző saját mondanivalója. Másrészt ezt a mondaniva- 
lót az előadónak saját értelmezésében kell bemutatnia. Sem a szerző üzenete, sem az elő- 
adó saját gondolatai nem szenvedhetnek csorbát. Ha ugyanis csak a zeneműben megtalál- 
ható gondolatok érvényesülnek, akkor bemutatás lesz belőle, ha viszont elnyomja az ere- 
deti gondolatokat, akkor önző lesz az interpretáció. Minkét esetben hiteltelenné válik a 
produkció. Egy zeneművet sokféleképpen meg lehet szólaltatni, rengeteg lehetséges meg- 
formálási lehetőség létezik. Egy-egy előadó kiválósága, kreativitása éppen abban mutat- 
kozik meg, hogy egyénileg, csak rá jellemző módon mutat be egy művet. 

e . Harmadsorban szükség van az adott zenemű és előadója között kialakuló szimbiózisra, 
mely egyrészt elmélyült gondolkodásban, a zenemű lényegével való azonosulásban 
nyilvánul meg, meghatározva a majdani előadás egyéni gondolatiságát. Majd szükséges 
ennek hosszas és részletes gyakorlása, a gondolat kifejezéséhez szükséges technikai 
megoldások megtalálása és rögzítése. A gyakorlás kihagyhatatlan tényező. Az előadás 
csak úgy lehet hiteles és kreatív, ha kifejezésmódunk szabad és nem akadályozzák hang- 
szertechnikai nehézségek, mert azok elvonják a figyelmet. 

e — Negyedszer pedig szükséges az előadások során megszülető interakció is. A néző és az 
előadó együtt hozzák létre az előadást (Tarnay, 2014). Így már a művészi produkció 
egyfajta közvetítő elemként működik, mely interakció az előadó és hallgató között. Így 
a létrejövő performansz, ami csak és kizárólag arra az alkalomra, időre és térre vonat- 
kozik, már kollektív kreativitásként jelenik meg. 


Improvizatív zenei kreativitás 


A zenei kreativitás harmadik, talán legegyszerűbben tetten érhető, ugyanakkor rendkívül ösz- 
szetett változata a zenei improvizáció. Mivel témánk egyik legfontosabb része az óvodai és az 
óvodapedagógus képzésben kínálkozó kreativitás fejlesztő lehetőségek feltérképezése, vala- 
mint az óvodai korosztály esetében legjobb lehetőségként a zenei kreativitáson belül éppen az 
improvizációs képességek fejlesztésére kínálkozik alkalom, az improvizatív kreativitás témáját 
az óvodai lehetőségek mentén is tárgyalni szándékozunk. Az általános kreativitás fejlesztéséhez 
véleményünk szerint a tudatos, tanult improvizáció nagymértékben hozzájárulhat, mert önálló 
gondolkodásra nevel, fejleszti a problémamegoldó képességeket, így pedagógiai gyakorlatban 
való megvalósítása nagy fontossággal bír. Az improvizáció kifejezés többféle alkotásmódra is 
utalhat. Jelenthet kötetlen fantáziálást, véletlenszerű próbálgatást, izgalmi állapotban történő 
ösztönös zenei érzelemnyilvánítást, háttérzenélést, köznapi zenélést, kortárs művészeti perfor- 
manszot, stílusgyakorlatot, szigorú vagy kevésbé kötött szabályok által szerkesztett rögtönzést 
és még sok mást (Hunyadi, 2017). Témánk szempontjából fontosnak véljük annak a tisztázását, 
hogy miként tudjuk a gyermeket arra bátorítani, hogy személyes érzéseit egyéni, vagy társas 

formában kifejezésre juttassa. Más oldalról megközelítve kérdés, hogy jelenlegi zenei nevelé- 
sünk mire készíti fel a gyerekeket, illetve az óvodapedagógus képzés modellje milyen hasznos 
és alkalmazható zenei ismereteket nyújt, másként fogalmazva mi a módszertan célja? Csak fe- 
gyelmezettséget, céltudatosságot, a gyakorlás fontosságát, a népdalok, körjátékok, zeneiro- 
dalmi ismeretek elsajátítását, vagy ezen tudások felhasználásának azon módját jelenti, hogy 
képesek legyenek azt az egyéni, vagy csoportos alkotóképesség szolgálatába állítani, pedagó- 
gusok és gyermekek számára egyaránt. Nyilvánvaló, hogy a zenei rendszer minden elemére 
szükség van eme művészeti ág sikeres műveléséhez, akár professzionális, akár pedagógiai cél- 
zatú az, vagy egyszerűen az örömszerzést szolgálva. A zenei nyelvnek csak az alapjait tudjuk 
átadni, annak műveléséhez, a zenei beszédhez az improvizációs készségek, tágabb értelmezés- 
ben a zenei kreativitás rendszerének egyénen belüli kialakítására, elmélyítésére feltétlenül szük- 
ség van (Ábrahám, 2013). Ismételten hangsúlyozni szeretnénk, hogy munkánk célja nem a pro- 
fesszionális zeneoktatás vélt, vagy valós problémáira keres megoldást, hanem az a törekvés 
mutatkozik meg szándékunkban, hogy milyen pedagógiai lehetőségek kínálkoznak az óvoda- 
pedagógus képzés segítségével arra, hogy nagyszámú, a zenét , értőn szerető" gyerekeket ne- 
veljünk. Számunkra teljes mértékben egyértelmű, hogy a rögtönzés nem kizárólag a zenét hi- 
vatásos módon gyakorló emberek kiváltsága. Valójában egy olyan készségről, aktivitásról van 
szó, ami a zene egyéb elemeivel együtt kell fejleszteni, hiszen azokat képes szintetizálni. Úgy 
véljük, hogy a zenei improvizáció elemeinek, képességének az elsajátítása, az a mód, hogy egy 
gyermek a már megtanult, szintetizált népdalokhoz, gyermekdalokhoz, az óvodai csoportban 
átélt közös zenei élményekhez kreatív, sőt improvizatív módon tudjon közeledni, fontos eleme 
lehet a belső biztonságérzet kialakításának, hiszen az improvizáció integrál, nyitottabbá tesz, 
jártasabb lesz az ember a zenében. Az improvizáció szempontjából a kreativitás szintjeiből jelen 
esetben kifejező és az alkotó kreativitás fontos számunkra. Az improvizációnak ugyanis két 
alapvető típusát tudjuk elkülöníteni, melyek önmagukban nem jeleznek fejlettségi szintet, az 
adott korosztályhoz mérten bárhol alkalmazhatók. Az első a szabad játékok olyan csoportja, 
melyet az óvodában napi szinten játszanak a gyerekek önállóan, saját indíttatásból, vagy a pe- 
dagógus irányítása mellett. Ilyenek a népdalok, gyermekdalok, körjátékok. Ezeket többnyire 
olyan szabályok mentén játszák, melyeket a pedagógus tanított meg számukra. A szabálykövető 
játékokkal nincs semmi probléma, rengeteg fejlesztő lehetőség lapul meg bennük, komoly szo- 
cializációs térként működnek, elősegítik a kooperatív képességek fejlődését, fejlesztik a térér- 
zetet. Azonban a körjátékok, énekek alkalmazásának, mindennapi megélésének tapasztalatunk 
szerint egy másik igen sikeres és kreatív módja az, ha a pedagógus nem , áll" a gyerek és a zene 
közé, nem közvetít, csak lehetőséget nyújt kettőjük találkozásához. Így a gyerek alkalmat kap 
arra, hogy az adott énekkel, játékkal, mesével, történettel maga kezdjen el játszani, egyénileg, 
vagy csoportosan, mely számtalan improvizációs lehetőséget kínál, a létrejövő performanszban. 
A klasszikus zenei idézetek meghallgatása és kreatív, improvizatív feldolgozása, a művészeti 
ágak (zene, mozgás, rajz, mese) összekapcsolása, a zenei élmény szublimációja révén egy sza- 
bad mozgásban, rajzban, kitalált történetben jelenhet meg. A másik a dallamrögtönzés, ritmus- 
rögtönzés, megadott hangkészlettel megszülető improvizációk, névéneklések, ritmusok szabad 
kitalálása, ahol a lehetőségeknek csak a fantázia szab határt. Bár az improvizálás alapvető zenei 
készség, nagy különbségek tapasztalhatók a különböző zenei képzettséggel bíró egyének zenei 
improvizatív képességei között, hiszen az nem kizárólag ösztönös viselkedés és nem csupán 
professzionális zenei tevékenység, hanem mind a kettő. A zenei kreativitásnak hét szintjét tud- 
juk megkülönböztetni és egymástól elhatárolni, felfedezés, az összetartó képletek kialakulása, 
teljesítményorientált improvizáció, folyékony improvizáció, szerkezeti improvizáció, Stí- 
lusimprovizáció, személyes improvizáció. E rendszer haszna egyrészt megmutatkozik a peda- 
gógus lehetőségeiben, hiszen az adott szintnek megfelelően tud a tanulóval foglalkozni, más- 
részt egy logikailag egyértelmű fejlesztési irányt vázol fel, így az improvizáció kifinomult vi- 
selkedési sorozatként értelmezhető. Az improvizatív zenei kreativitás hét szintjét Kratus (1991) 

meghatározásában Hunyadi (2017) részletezésében, de saját értelmezésünkben, pedagógus és 
óvodai vonatkozásait figyelembe véve közöljük: 

A felfedezés kihagyhatatlan, mint preimprovizációs szakasz. Ez egy lényegében folya- 
matorientált szakasz, ahol az egyén, legyen az gyerek, vagy pedagógus, hangzások alap- 
ján próbálgatja a különböző hangzásképleteket. A folyamatot nem irányítja a belső el- 
képzelés, a hangzás alapján próbálgatja a kombinációs lehetőségeket. Ezek ismétlése 
vezet el oda, hogy a későbbiek során képes előre hallani a lehetséges alternatívákat. Az 
improvizáció eme megelőző szakaszában a pedagógus feladata lehetőséget biztosítani a 
különböző hangzáslehetőségek kipróbálására, a különböző hangszerek, — legyenek akár 
előre elkészített, akár óvodai konstrukciók — alkalmazására. Együtt megtapasztalhatják, 
hogy minek milyen hangja van, hogyan lehet azokat különbözőképpen megszólaltatni, 
kinek milyen énekhangja, magasabb, vagy mélyebb van, mik a természet hangjai, azok 
hogyan épülnek be a mindennapokba. 

Ezek következményeként a gyerekek számára a zenei hangok és azok megszólaltatásai 
egyértelművé válnak és a második szakaszt érik el, ahol az ösztönös tevékenységet kö- 
vetően, az összetartozó képleteket alkalmazása és magszólaltatása tudatosabbá válik. 
Előre hallják és használják a motívumokat, képesek arra, hogy nagyobb Zenei egység- 
ben gondolkodva Zenei struktúrává szervezzék. A gyerekek saját örömükre improvizál- 
nak, de a belső zenei szervezettség hiányában az sem metrumában, sem hangzásában, 
hangnemében nem befogadható mások számára. 

A harmadik szint során már érthetőek a gyerek számára a zene belső rendszerei és kor- 
látjai is. Ezen a teljesítményorientált szinten az improvizáció rendszert kap lüktetésé- 
ben, tempójában, akár hangulatában is. Meg tudják különböztetni a nagyobb szerkezeti 
egységeket. Ezen a szinten már csoportos improvizációra 1s lehetőség van. A pedagógus 
különböző szempontokat adhat meg a tevékenységhez, pl. ritmusképlet, hangulat, zenei 
aláfestés. Az improvizáció fejlettségének ezen szakaszában már az óvodában nem tu- 
dunk kizárólag zenei eszközökkel együttműködni a gyerekekkel, mivel ez már jóval 
fejlettebb hangszeres, vagy énekes tudást feltételez. Azonban a pedagógus számára le- 
hetőség nyílik a gyerekek kezébe olyan művészeti eszközöket adni, melyek segítségével 
önállóan ki tudják fejezni magukat, improvizációs lehetőségeiket kihasználva. A szabad 
mozgás, a rajz, a mese pedagógus által megkomponált szituációk zene segítségével való 
előidézése révén a szabad improvizáció gyermeki megnyilvánulásai teret kaphatnak, 
mert olyan művészeti eszközt kapnak, melyet értenek, számukra természetesek és hasz- 
nálni is tudják. 

A negyedik folyékony improvizáció szintje már tudatos, fesztelen és folyamatos. A 
technikai megoldások automatikusak, a folyamat kontroll alatt van. Véleményünk sze- 
rint a témánk szempontjából legfontosabb óvodai korosztály esetében ennek a szintnek 
az elérése már nem releváns. Éppen ezért a többi, ennél magasabb improvizatív szintet 
csak a terület és folyamat teljes bemutatására irányuló törekvésünk okán ismertetjük. 
Az ötödik szint a szerkezeti improvizáció képessége. Az improvizáció felépítése a ta- 
nuló számára egyértelmű, stratégiát tud váltani, ha szükségét érzi. 

A hatodik szinten már stílusimprovizáció is lehetséges. Az előadó olyan dallami, har- 
móniai, ritmikai, stilisztikai tudás birtokában van, hogy azokat szabadon fel tudja hasz- 
nálni, be tudja építeni saját improvizatív előadásába. 

A hetedik szakasz már csak a legfelkészültebb nagyon tehetséges előadóművészek sa- 
játja. Az egyéni vonások, a csak és kizárólag az adott művészre jellemző stílusjegyek 
egyedivé, felismerhetővé és összetéveszthetetlenné teszik a produkciót, új szabályokat 
és alapokat alkotnak. 

A NEMEZ TÖRTÉNETE ÉS FELHASZNÁLÁSA AZ ÓVODAI NEVELÉSBEN 


Bevezetés 


A természettel szoros kapcsolatban élő népek mindig is fenntartható módon használták fel a 
rendelkezésükre álló növényi és állati eredetű alapanyagokat. A gyakorlati alkalmazás során 
megvalósult, generációról generációra örökített és tökéletesített eljárásokat, technikákat sok 
esetben a népművészeti ágak őrizték meg számunkra. 

Hazánkban nagy múltra visszatekintő, a népművészetben jelentős szerepet játszó termé- 
szetes eredetű textilnyersanyag a gyapjú, amely hosszú élettartamú, megújuló alapanyagként 
környezetbarát termék előállítására is alkalmas. 

Ennek az ősi, elődeinktől ránk hagyományozott anyagnak kutatom a gyökereit és hagyo- 
mányalt, mert hiszek abban, hogy múltunk öröksége ma is tökéletesen használható és helye van 
életünkben. Az alapanyagok nem változtak, már elődeink is felismerték és kihasználták elő- 
nyös, testnek és léleknek kedvező tulajdonságaikat. Ugyanakkor az is felismerhető, hogy népi 
hagyományaink megőrzése és a felnövekvő generációnak történő átadása korunk fenntartható- 
sági törekvéseit is magában foglalja. A természet értése és tisztelete elődeink számára magától 
értetődő volt, számunkra azonban szükséges, elsajátítandó feladat. 


A gyapjú és a nemez történeti gyökerei, tulajdonságai 
A nemez története 


Történelmi leleteink bizonyítják, hogy a kutyán és kecskén kívül a juh is az ember első háziál- 
latai közé tartozott. Észak-Irán területén, Zawi Chemi Shanidar település sírjaiban talált több 
mint 10.000 éves juhcsontok arról tanúskodnak, hogy ekkor már megtörtént a juh háziasítása. 
A gyapjas juh tenyésztése valószínűleg Mezopotámiában kezdődött el, az I. e. 4. évezredben 
(Nagy — Vidák, 1997). 


A szkíták 


A nemez készítésének kezdetét az állati bőr és szőr ruházati célból történő felhasználásának 
idejéhez kötik, de bizonyítottan régebbi tevékenység, mint a fonás vagy a szövés. 

Azok az eurázsiai népek birtokolták a nemezkészítés tudományát, akik nagy számú juhot 
tartottak, lovakat birtokoltak és vándorló, nomád életmódot folytattak a Kárpát-medence és a 
Tarim-medence által behatárolt területen. A szkíta kor meghatározásával kapcsolatban eltérőek 
a vélemények, de általában i. e. 3. és a 8. sz. közé sorolják. A leleteink szerint azonban már az 
1. e. 2. évezredben léteztek olyan vándorló, pásztor törzsek Eurázsiában, akik készítettek ne- 
mezt, tehát létezik egy folytonosság a nemez történetében, melynek hatása érezhető a magyar 
hagyományokban is. A vándorló népek esetében a nemez eszközök készítése a nők feladataként 
a mindennapok természetes és szükséges tevékenysége volt, nem önálló mesterség. A motí- 
vumkincs, a készítési mód családról családra öröklődött tovább, így maradtak fenn a míves 
textilek. Jellemzően csak saját részre vagy ajándékba készítették el az asszonyok a nemez tár- 
gyaikat, gyakran életük nagy és fontos eseményeihez kapcsolódva. A gyermekek is segítettek, 

fokozatosan beletanultak a készítés menetébe. A szkíták számára a nemez nem csak egy egy- 
szerű használati tárgyat jelentett, hanem elválaszthatatlanul hozzátartozott szertartásaikhoz és 
vallási életükhöz is. Azt feltételezik, hogy a nemez készítés technikája az ázsiai nomád népek 
által vált a görögök, a kínaiak és az indiaiak számára ismertté. A sírleleteken kívül több írás 
maradt ránk Homérosztól, kinek leírásait a régészet sok esetben igazolta (Nagy — Vidák, 1997; 
Vetro, 2017). 

I. B. Brasinszkij (1979) szerint ,, 4 szkíta törzsek életkörülményeik és gazdaságuk szerint 
különböztek egymástól. Hérodotosz megnevezett szántó-vető szkítákat, akik gabonát termesz- 
tettek , nemcsak saját részükre, hanem eladásra is", földművelő szkítákat, sőt, még ,, hellén — 
szkítákat" is. A legfontosabbak azonban a nomád törzsek voltak, s különösen ,,a legnagyobb 
számú és legbátrabb szkíták", akik az úgynevezett ,, királyságot" alkották (őket a mai szakiro- 
dalomban is rendszerint ,, királyi szkítáknak" nevezik). Ez utóbbiak minden más szkíta törzset 
alattvalóiknak tekintettek. ,, Mind nyíllal felfegyverzett lovasok- írta Hérodotosz-, és nem föld- 
műveléssel foglalkoznak, hanem állattenyésztéssel. " Sátraikat maguk hordozzák, nomád módon 
vándorolva tágas birodalmukban (23. o.). 

Az i. e. III. évezredben Belső-Ázsiában élt szkíta nemzetség már nagy gyakorlattal rendel- 
kezett a nemezkészítés területén. Árvai és Vetro (2012) szerint ,, A kínai krónikák a Sárga-fo- 
lyótól a Dunáig húzódó Szkíta Birodalmat a ,, nemez földje" néven említik (9. o.). 

A legrégebbi sírokat, az i. e. 8-9 századból, az oroszországi Tuva területén találták Arzsan 
község környékén, mely területet Cárok völgyének is nevezik. A kurgánok feltárása nagyon 
gazdag leletanyaggal szolgált, sok évet átívelően több szakaszban történt és máig is tart. 

1971 és 1974 között tartó ásatás során egy 120 méter átmérőjű, fa szerkezettel ellátott kur- 
gánt tártak fel, ezt tartják a legrégebbi sírnak, melyet a szkítákkal hoznak kapcsolatba. 

2000-ben az Arhzan 2 nevű ásatások során több kurgánt találtak, melyek keletkezését az i. e. 
7. századra becsülik. Az egyik sírban egy fejedelmi pár feküdt, és a női és férfi holttest mellé 
temetve 5700 aranytárgy került elő. A szomszédos sírokból előkerült leletekből arra lehet követ- 
keztetni, hogy az eltemetett emberek nemezből készült fejfedőket és íjtartó tegezeket hordtak. 

A mai Kína területén, a Tarim-medencében előkerült holttesteken gyapjúból készült szőtt és 
nemezelt, díszes ruhákat találtak, melyeket az időjárás épségben megőrzött és konzervált. Az 1920- 
as évektől a Tarim - medence közelében, Pazirikban történt feltárások során számos szkíta halom- 
sírt, kurgánt fedeztek fel. Az I.e. 5-4 században épített sírokból viszonylag ép állapotú nemezsző- 
nyegek, faliszőnyegek, takarók, ruhaneműk kerültek elő (Árvai — Vetró, 2012; Vetro, 2017). 


A hunok 


A mai Mongólia területére tehető a belső-ázsiai nomád törzsek közé tartozó hun népcsoport biro- 
dalmának politikai, gazdasági és kulturális központja, mely az i. e. 3. századtól 1. sz. 2. századig 
létezett. Életükben az állattenyésztés szerepe jelentős volt, állatállományuk nagy részét a ló, ökör 
és juh tette ki. Írásos forrásokból az is tudható, hogy a hunok a juh minden részét felhasználták, 
gyapjából a sátraikhoz szükséges nemezt saját kezükkel készítették (Betszajhan, 2006). 

A Kozlov-expedíció felfedezése 1925-ben is alátámasztotta azt, hogy a hunok épített há- 
zaik mellett nemezsátrakkal is rendelkeztek. Értékes leletek származnak a mongóliai Noin Ulá- 
ból, ahol a halomsírokból különböző nemezből készült takarók, szövetek, ruházat, fejfedők ke- 
rültek elő. A 6. kurgánban talált takarón nemez alapon szövetrátéttel, sűrű zsinóros tűzéssel 
készült színes növényi és állati motívumokat találhatóak. (Árvai — Vetro, 2012). 

A Kárpát-medence nemezművészete 


A Kárpát-medence időjárási körülményei nem tették lehetővé, hogy szerves anyagokból álló 
leletek maradjanak ránk a szkíta korból, itt jobbára csak fém tárgyakat találtak, melyek forma- 
világa hasonlatos a más területekről származó szkíta leletekkel. Nemezből készült tárgy sajnos 
nem került elő. Legkorábbi Kárpát-medencéből származó leletünk az i.sz. 5. századból szárma- 
zik egy ötvöspusztai sírból. 

Leírásokból és fennmaradt ábrákból tudjuk, hogy a nemezkészítés már ismert technika volt 
a honfoglalás előtt is, hiszen a Kárpát-medencébe érkező népek eszközei, sátra, és egyes ruha- 
darabjai gyakran ebből a természetes anyagból készültek. 

Fontos kiemelni, hogy a magyar hagyományokban, a népművészetben, a paraszti kultúra 
tárgyi- és motívumvilágában felismerhető a szkíta kultúra hatása, mely időrendben először a 
hunok, majd a kárpát-medencei magyarság művészetében élt tovább. Annak ellenére, hogy a 
magyarok számára a nemezkészítés ősi tudásként állt rendelkezésre, a 12-13. században sajnos 
már hanyatló szakaszban volt, a legtovább a kalaposmesterség őrizte meg számunkra a gyapjú 
feldolgozásnak ezt a módját. A rátétes, hímzett textilek, a cifraszűr, a bőrmunkák, a pásztorok 
faragott eszközei és sok esetben az erdélyi fa mennyezetkazettás templomok képi világa azon- 
ban felidézi számunkra a szkíta gyökereinket ( Vetro, 2017). 


A gyapjú meghatározása 


Gyapjúnak nevezzük azt az állati eredetű egybefüggő szőrbundát, amely lehetővé teszi szá- 
munkra a szálak fonásával vagy nemezeléssel történő textilipari feldolgozást. A vadon élő állatok 
szőre nem elég hosszú vagy finom ehhez a művelethez, ezért mondhatjuk, hogy csak a háziállatok 
rendelkeznek gyapjúval. A juhon kívül nemezelésre alkalmas gyapjút adó állatok közé tartozik 
még az angórakecske, angóranyúl, kasmírkecske, teve, jak, alpaka. A legjobb minőséget és a leg- 
jelentősebb mennyiséget a birkagyapjú teszi ki a textiliparban (Nagy — Vidák, 1997). 


A gyapjú feldolgozása 


A lenyírt gyapjút szennyezettsége miatt különböző tisztító eljárásoknak vetik alá. A tisztítás 
után lazítják, vagyis részekre tépkedik majd kártoló géppel szálait összefésülik és lazán egybe- 
tömörítik. Ennek terméke a bundagyapjú vagy paplan gyapjú. A rövidebb, közepes vagy durva 
gyapjút általában bundagyapjúként, a finomabb, hosszabb szálú gyapjút szalaggyapjúként áru- 
sítják (Árvai — Vetro, 2012). 

A gyapjú festése történhet növényi és vegyi festékekkel is. A növényi festésről ír Kemendi, 
(1989.) , Fontos forrásunk a magyar népművészet egy különleges területének, a székely festékes 
szőótteseknek a tanulmányozása. Ennek köszönhetjük, hogy a gyapjú színezésének sokféle eljá- 
rása nem veszett teljesen feledésbe" (8. o.). 


A nemezelődés elve 
A gyapjú nemezelhetősége lehetővé teszi, hogy szövés és fonás nélkül tömör, jó szilárdságú 
szálszerkezetet hozzunk létre. A nemezelhetőséget döntően a szál pikkelyessége, rugalmassága 


és nyújthatósága biztosítja. A folyamat során a szálak enyhén lúgos környezetben mozgatás 
hatására elmozdulnak, elvándorolnak, majd egymásba kapcsolódnak a pikkelyek segítségével 

(Hauck — Zubonyai, 2014). A nemez tulajdonságai között fontos azt megemlíteni, hogy nedve- 
sen formára alakítható és a száradás során zsugorodik (Árvai — Vetro, 2015). 

A nemezkészítés két féle technikája ismert, a vizes nemezelés és a tű nemezelés. A vizes 
eljárás során gőzzel és vízzel tömörítik a textil alapanyagot, amely legtöbbször 100 90 gyapjú. 


A nemez mesterei Magyarországon 


Magyarországon a nemezelés reneszánsza az 1980-as évektől Nagy Mari és Vidák István ne- 
véhez köthető. Eredetileg kosárkötők voltak, majd a nemeztechnika megismerését követően 
már nem csak saját örömükre készítették tárgyaikat, hanem tudásukat továbbadták. Kezdetben 
Gödöllőn és Kecskeméten tartottak szakköröket, majd megrendezték az első tudományos nem- 
zetközi tanácskozást, az első Nemezművészeti Kiállítást és az első Országos Nemezkészítő 
Tanfolyamot. Számos könyvet, kiadványt jelentettek meg, tanítványaik megtalálhatóak szerte 
az országban, sokan a Népművészet Ifjú Mesterei lettek. Érdemes megemlíteni közülük Árvai 
Anikót és Vetro Mihályt. Vetro Mihály a Népművészet Ifjú Mestere díj birtokosa, a Nádudvari 
Népi Kézműves Szakgimnáziumban a nemezkészítés oktatója. A Nádudvari Népi Kézműves 
Szakgimnázium azért 1s jelentős, mert az országban elsőként itt valósult meg középiskolai szin- 
ten a nemezkészítés oktatása 2008-ban (Nagy — Vidák, 1997; Árvai — Vetro, 2012). 


A szakralitás és a nemez kapcsolata 


A nemezelés ősi, elődeink által ránk hagyományozott tudás, a textilművesség legrégebbi ága. 
Aba (2018) ír a nemezkészítéshez kapcsolódó szavaink összefüggéseiről és jelentéstartalmáról: 
, A nemez elnevezésére három szót használ a magyar nyelv: Szűr, aba, nemez. A szűr szóbok- 
rába tartoznak a szór, szül, szál, szél, szer szavaink, melyek tartalmi, nyelvfilozófiai összefüg- 
gését a nemez használatához kötődő szokások is megerősítik. Az aba, apa, abál, avat, óvó sza- 
vak mellett a nemez, nemes, nemz szavak jelentése szintén összefügg, a mikro- és makrokozmosz 
a ragozó magyar nyelvben ily módon is összekapcsolódik" (8. o.). 

A nemez nemes anyag, mert ősi, Istentől származó matéria. Nemes, mert alapanyagát az 
ember a legrégebbi háziállatától veszi el úgy, hogy életben hagyja őt. Nemes azért is, mert a 
régi korok embere az elhasznált nemeztárgyat nem dobta el, hanem felbontotta és beledolgozta 
az újba. Hitte, hogy a régi tárgy erejével gazdagabb lesz az új. 

A szűr szavunk ige és főnév is egyszerre. A cselekvés és a textilféleség jelentése közötti ösz- 
szefüggés egyszerűen felismerhető, hiszen a szűrő anyagokhoz a mai napig felhasználják a nemezt. 

Az aba szavunkat az abaposztó őrizte meg a mai napig. Hangzóváltással megkapjuk az ava- 
tó szavunkat, amely rámutat a nemez avató szertartások során betöltött szerepére. Egy másik 
állapotba történő megtérésnek, az élet nagy fordulópontjainak tekinthetjük a születést, a házas- 
ságot, a halált, melyek eseményeinél a nemeznek helye volt és a természettel szoros kapcsolat- 
ban élő népeknél ma is helye van. 

Aba (2018) szerint , 4 házasulandó pár ajándékba nemezszőnyegeket, falvédőket kap a 
türk népeknél. A házassági szertartás egyik jelentős mozzanata, hogy az ifjú párt betekerik egy 
szőnyegbe és összekötik, mondván: ,, Úgy fonódjon össze éltetek minden szála, mint a gyapjú- 
szálak ebben a szőnyegben." A férfi és a nő a teremtés alapgesztusát írja le itt egy élethelyzet- 
ben, a Jin és Jang képletét. Szertartás ez, akár a szűrön való szülés, az emberi élet nagy misz- 
tériuma" (8. o.). 

A megszületett gyermeket fehér színű nemezre fektetik, mely az anyaméhben megtapasz- 
talt melegséget, teljességet, biztonságot, szimbolizálja. 

A honfoglalás koráig a nemez a halálhoz kapcsolódó szertartásokban is szerepet vállalt. A 
szkíta halomsírokból előkerült, az Ermitázsban őrzött leletek között arany és ezüst díszítésű, 
nemezből készült halotti maszkok is megtalálhatóak (Aba, 2018). 

Noé bárkájához fűződik az egyik monda, amely a nemez eredetéről szól. Miután Noé össze- 
gyűjtötte az állatokat bárkájában, az állatok az út során elhullajtott szőreiken taposva csodálatosan 
színes szőnyeget hoztak létre lábaik alatt (Vagy — Vidák, 1997; Pócs — Rittgasser, 2007). 

Érdemes megjegyezni a nemez anyaga kapcsán, hogy a keresztény bibliában, az Ó- és Új- 
szövetségben a bárány mindig az áldozat szimbólumaként jelenik meg. Jézus, mint jó pásztor, 
szimbolikus értelemben bárányainak tekinti az emberiség egészét, tehát a gyapjú anyaga ebben 
a megközelítésben is hordoz magában szakrális tartalmat. 


Népi játék, népművészeti anyagok az óvódában 
A népi játékok szerepe az óvodában 


József Attila írja: , 4 népművészet felgyülemlett, jelen lévő múlt, hatékony emlék, amely irá- 
nyítja a jövőt. De csak azét, akinek van jövője. " 

Felgyorsult világunkban az óvodai nevelés egyik fontos feladata, hogy támpontokat, man- 
kókat adjon a kisgyermeknek, melyek segítségével kreatívan, rugalmasan és nyitottan tud al- 
kalmazkodni majd élete eseményeihez. Erre a játék az egyik legalkalmasabb eszköz, különösen 
a népi játékok, melyek során fejlődik az életerő, a küzdeni akarás, a türelem. Az óvodai nevelő 
feladata az is, hogy aktívan és élményszerűen megismertesse a gyermekkel a természetet, a 
természetes anyagokat, olyan módon, hogy minden érzékszerve bekapcsolódhasson a tevékeny- 
ségbe. A nyers, természetes anyagoknak nemcsak a látványa, hanem tapintással érzékelt textú- 
rája, szaga is hozzájárul az élményszerű tanuláshoz, amely legsikeresebben egy alkotási folya- 
mat keretein belül tud megvalósulni. (Gulyás, 1996). 

Csókos (1998) fogalmazza meg a kézműves játékok fontosságát: ,, Miért mutatom ezeket 
az idejétmúlt furfangokat? Miért keresem, gyűjtöm, csereberélem, a régi mesterkedést és az 
avult szavakat miért nem hagyom békén? Szeretném — s nem vagyok egyedül ezzel az óhajom- 
mal —, ha a gombnyomkodás, távvezérlés korában is lennének gyerekek és vidám felnőttek, akik 
örvendezve vennék tudomásul, milyen nagy kincs van a kezükben, mennyi érdekességre képes, 
figyelmüket lekötheti egy alakuló ,, mű". S miközben játszunk és tanuljuk a régi fogásokat, ötle- 
tes megoldásokat a régi ember sokféle szüksége és mulatsága révén, megértjük, megismerjük 
műveltségvagyonunkat, az emberi művelődés történetét. S közben magyarul beszéltink, nyelvün- 
ket is tanuljuk, műveljük. Kézműves játékainkat tervezve, valamikori szép mesterségekhez illő 
szavakat is tanulhatunk, azért, hogy ne menjen feledésbe sem a játék, sem a szó" (7. o.). 


A nemez és a népi játékok 


A nemezkészítés történeti áttekintésekor fontos megemlíteni a szőrlabdát, amely az ember leg- 
régebbi játékai közé tartozott, és legtovább megőrizte a nemez készítésének tudását. A gyapjú- 
hoz játék céljából nem juthatott hozzá a kisgyermek a paraszti gazdaságban, mert az nagyon 
értékes alapanyagnak számított. Szőrt gyűjtöttek tehát a ház körüli állatok bundájából, amik 
többé-kevésbé mind alkalmasak voltak a nemezeléshez és elkészítették saját játékukat (Nagy — 
Vidák, 1997). A módszerről így ír Nagy és Vidák (1996) ,, Alapvetően két változata van. Az egy 
rohammal való elkészítés és a fokozatos, más néven hizlalásos módszer. Lássuk az elsőt: ,, Ki- 
vittük magunkkal a rossz szakajtóba összegyűjtött szórt a libákhoz, mert otthon nem volt időnk 
rá. Olt összegyúrtuk köpködve. Ha rágondolok a köpködésre, úgy mindjárt van nyál. Vagy két- 


55 


három óra is eltelt, mire készen lett. Akkor is gyúrtam, amikor hajtoltam befelé. " A másik mód- 
szer: ,, Kicsivel kezdtük. Naponta újra tettünk hozzá. Úgy köptük meg, mert nem volt vizünk 
hozzá. Mindig 1-2 órát csombolyítottuk kint a mezőn, míg őriztük a teheneket. Egy hétre már 
öklömnyi lett, elkészült. " Az eddig megismert példák alapján a hizlalásos módszer inkább a 
lányokhoz, az egyszeri módszer a fiúkhoz kapcsolható. Mindkét példára jellemző a nyál hasz- 
nálata" (133. o.). 

A szőrlabdához hasonlóan, gyapjú, víz és szappan segítségével készül a nemezlabda, mely- 
nek készítése gyermekekkel is elvégezhető. 


Nemezelés az óvodában 


Az óvodában, 3 éves kortól el lehet kezdeni a gyermekkel a nemezelést apró feladatokkal, golyót, 
gombócot, zsinórt, kis virágot készítve. Nagy és Vidák (2000) ajánlása szerint 3 éves korban 20 
perces foglalkozás ajánlott szülői segítséggel. Később, 5 éves kortól 5-8 fős csoportokban az óvónő 
segítségével, 6-7 éves korban már önállóan 45 perces foglalkozás keretében lehet a nemezelést 
gyakorolni. 8-9 éves korban már önállóan, bonyolult mintával is tudnak alkotni a gyermekek. 

Érdemes a gyermeket minél korábban megismertetni a gyapjúval és a nemezeléssel, az első 
feladatnak a legmegfelelőbb a nemezlabda elkészítése. A szappannal és vízzel történő élvezetes 
alkotási folyamatban számos képességük fejlődik, figyelmüket leköti, ugyanakkor ellazítja őket a 
monoton, ritmusos tevékenység. A szőr, a puha, finom anyag simogatása önmagában megnyugtató, 
örömet adó érzés, hasonlatos egy kis háziállat simogatásához vagy a számunkra kedves személy 
hajának megérintéséhez. A festett gyapjú színei rögtön felkeltik a kisgyermek figyelmét, leggyak- 
rabban vidám, élénk színeket választanak magunknak, sárgát, pirosat. (Nagy — Vidák, 2000). 

A gyermek ösztönösen vonzódik a természetes anyagokhoz, az alkotás során rövid történe- 
tek segítségével közelebbi kapcsolatba kerülhet a gyapjú származásával, motivációja nő a mun- 
kában. A tárgyalkotás során fejlődik a finommotorika, a taktilis érzékelés, a szem-kéz koordiná- 
ciója, gyakorolható a kitartás, a türelem. A munka során gyakran elhangzik a gyermekek részéről 
a kérdés: meddig kell ezt még gyúrni, mikor lesz kész? A figyelmük és érdeklődésük ébrentar- 
tását ilyenkor segítheti, ha rigmusokkal és mondókákkal színesítjük a tevékenységet. Miközben 
a ritmust kísérve gyúrják a gyermekek az anyagot, kezük ütemesen ismétli a mozdulattal a han- 
got, gyorsabban telik az idő. Nagy és Vidák (2000) a nemezlabda gyúrásának mozdulatait vidám, 
ízes, népies hangzású szavakkal kíséri, mint csicsogtatás, söndörgetés, hengergetés, penderítés 
és kerekítés. A nemezelés kiváló közösségépítő tevékenység, a legegyszerűbb tárgyak készíté- 
sével is számtalan játéknak teremtünk lehetőséget. Ilyen játékok a labda, a nemezzsinór, a gyűrű, 
az ugrókötél, melyek segítségével bekapcsolható a foglalkozásba a testmozgás is. 


Összefoglalás 


Látható, hogy a nemez több évezredes hagyományokkal rendelkező, ősi tudást magába foglaló 
anyag, egykori mestereinek művészete és tárgyalkotása pedig vitathatatlanul hatással volt a ma- 
gyar népművészetre. Napjainkban már a művészeti oktatásban is méltó helyet kapott és egyre 
többen ismerik fel a különböző foglalkozások során megtapasztalható fejlesztő és terápiás ha- 
tását is. Az óvodai gyakorlatban nem csak a népművészeti nevelés miatt fontos a nemezelés, 
hanem a kisgyermekekre gyakorolt kedvező hatása is figyelemre méltó. 

A téma részletesebb és mélyebb megismerése és kutatása az elkövetkezendő idő feladata, 
melynek során az óvodai komplex gyakorlati megvalósítás lehetőségei is helyet kapnak. 

MI A JOBB, A SZEGREGÁCIÓ VAGY AZ INTEGRÁCIÓ? 
TÉVES KÉRDÉSFELVETÉSEK ÉS FÓKUSZTÉVESZTÉSEK 
A GYÓGYPEDAGÓGIÁBAN 


Bevezetés 


A fogalomhasználat a neveléstudományon belül nem egységes az integráció és a szegregáció 
tekintetében, ezért a gyógypedagógia tudományterületén a szegregáció valójában semmilyen 
negatív konnotációhoz nem kapcsolható. Önmagában a gyógypedagógiai szegregáció vagy in- 
tegráció meghatározás sokkal inkább egy konszenzusos oktatáspolitikai meggondolások men- 
tén vezérelt szervezési metódus, semmint negatív és káros megkülönböztetése a gyógypedagó- 
giai ellátásra szoruló gyermekpopulációnak. Létezik Európában jelenleg is olyan modell, mely 
a tanulási problémákkal küzdőket szegregálja (Réthy, 2013). Természetesen a sajátos nevelési 
igény és az azon belül felmerülő kategóriák lehetnek kedvezőtlen társadalmi megítélés alapjai, 
egyfajta stigmák is (Vida, 2017), azonban ez sokkal komplexebb jelenség, mint hogy ez alapján 
megítéljük az integráció vagy szegregáció létjogosultságát. 

Más kérdés az integráció és a szegregáció hatékonysága vagy akár társadalmi elfogadott- 
tatás. Jelen összegzésükben sorra vesszük azokat a törvényi változásokat és áttekintjük az in- 
tegrációval kapcsolatos korábbi kutatásainkat. Mindezt abból a célból tesszük, hogy igazoljuk 
azon tézisünket, mely szerint nem az integráció vagy szegregáció alkalmazása a kérdés, hanem 
sokkal inkább a konzekvens és hatékony alkalmazás. A gyógypedagógiai szegregáció ugyanis 
nem a problémákkal küzdő gyermekek exklúziója ( Varga, 2015) a többségi oktatási rendszer- 
ben. Ahogy a sajátos nevelési igényű gyermekek inklúziója sem egyenlő azzal, hogy segítő 
foglalkozások támogatása mellett beillesztjük őket nagy létszámú osztályba, mintegy megpró- 
bálva , felzárkóztatni" őket a többiek szintjére. Ez a modell már az elejétől kudarcra ítéltetett, 
melynek háttere szintén komplex, de elegendő akár arra gondolnunk, hogy már az átlag telje- 
sítmény meghatározása is problémákat jelent, akár csak a pedagógiai mérés és értékelés szintjén 
is, amihez a tanulási problémákkal küzdők teljesítményét szinte lehetetlen adekvát módon iga- 
zítani. Valójában tehát a hazai elképzelés és modell integrációnak kevéssé nevezhető és sokkal 
inkább asszimiláció (Serdült, 2015). Mindez az esélyegyenlőség biztosításának szempontjából 
(Závoti, 2012) sem elhanyagolható. Azonban továbbra is hangsúlyozzuk, hogy nem a fogalmak 
tartalmát és jelentését szeretnénk kritizálni vagy értékítélettel élni, csupán csak arra akarunk 
rávilágítani, hogy konzekvens alkalmazásuk is előrelépést jelenthetne az esélyegyenlőség 
szempontjából. Az integráció és a szegragáció is sajátos kompetenciákat és szerepeket igényel 
az oktatás valamennyi szereplőjétől. 


Az integráció elvi és gyakorlati lehetősége 


Komplex történeti ismertetése a hazai integráció ismertetésének hazánkban nem indokolt a fel- 
vetésünk alapján, így a fókuszhoz igazítottuk azon események tárgyalásának mélységét, melyek 
elvezettek a 2021-ben is alkalmazott modell létrejöttéhez. 

A kategóriák tekintetében 1985-ös közoktatási törvényben is megjelenik az integráció elvi 
lehetősége (Hudáky, 2018). Ezt több szerző felveti és megismétli, de valójában annyi mondható 

el az 1985. évi I. törvény az oktatásról meghatározásáról az integrációval kapcsolatban, hogy 
nem zárja ki, azonban az integráció szó ebben sehol nem jelenik meg. Dedukciót alkalmazva 
juthatunk legfeljebb csak arra a következtetésre, hogy az integrációt lehetővé teszi, hiszen úgy 
teszi lehetővé, hogy nem zárja ki. Az integráció és inklúzió gyógypedadógiai értelmezése és 
egyfajta , fokozatai" (Jenei, 2006) már régóta ismertek és ez nehezen lenne illeszthető bárme- 
lyikbe is. Azonban az valóban beismerhető, hogy a törvény alapján lehetséges. Mindez sokkal 
inkább vezethető vissza a nyolcvanas évek hazai és sajátságos oktatáspolitikai változásaira, me- 
lyek egyfajta expanzióként is értelmezhetők, akár az oktatási intézmények autonómiának nö- 
vekedés terén (Sáska, 2001; Halász, 2009). Így ez a gyógypedagógiát sem kerülhette el, hiszen 
a gyógypedagógiai ellátórendszer része a teljes oktatási rendszernek is. Nincs hatástanulmány 
és elérhető kutatási információ azonban arról a 8 évről, hogy megvalósult-e és ha igen, milyen 
hatékonysággal az akkori nomenklatúra alapján fogyatékosnak nevezett személyek, gyermekek 
és tanulók integrációja. Hiszen valójában az integráció a gyógypedagógia területén hazánkban 
csak 1993-tól biztosított törvény által. 

Természetesen jóval korábban már a Budapest-vizsgálat (Czeizel — Lányiné, 1978) ponto- 
san megmutatta, hogy miként működik a valóságban a kisegítő iskolák rendszere és hogy az 
értelmi fogyatékosság csak másodlagos a szociális, családi háttérhez kapcsolhatóan a gyógype- 
dagógiai szegregáció tekintetében az 1971-73 között elvégzett kutatás alapján. Bár szűkebb ke- 
resztmetszetű vizsgálat és eltérő fókusz igazolta, hogy ötven évvel később is megfigyelhető 
ennek bizonyos szegmense, még ha ez elsőre durva sarkításnak is tűnik. 2019-ben végzett ku- 
tatás (Vida, 2019) igazolta ugyanis, hogy sajátos nevelési igényű, tanulási zavarral küzdő fiata- 
lok esetében a felsőoktatásba jutás legrelevánsabb faktora a szülői háttér. Tehát a tanulási ké- 
pességeket felülírja a családi háttér. Bár a színtér és a kategória különbözik, de a mechanizmus 
ugyanaz. Azt is sikerült igazolni egy 2016-os kutatás alapján (Vida, 2016), hogy a szociális 
hátrány döntő szerepet játszik abban, hogy a gyógypedagógiai ellátásra fog-e szorulni az érintett 
gyermek vagy sem. Nyilván ennek a mechanizmusa legalább annyira komplex, mint a teljes 
rendszer. Ennek oka ismét nem az integráció vagy szegregáció fogalmában keresendő, hanem 
a rendszer sajátossága. 

A 1993. évi LXXIX. törvény — a közoktatásról. 121.§ (1) 28. pontjában már kitér kifeje- 
zZetten az integrációhoz szükséges feltételek egy részére is. Tehát 1985 után már megjelenik az 
integráció szó is a törvényben, mely a hatékonyság szempontjából előrelépés. Hiszen dekla- 
rálttá válik az együttnevelés, mint lehetőség. Ami azonban továbbra is kimaradt a törvényből, 
hogy a rendelkezésre álló vizsgálati és kategorizáció eljárások tükrében vajon mi az együttne- 
velés teszteredményekben is manifesztálódó kvantifikációja. Ez 2021-ben ugyanúgy kérdés 
(Vida, 2022), mint 1985-ben vagy 1993-ban, esetleg 2011-ben. Ezek a dátumok azért releván- 
sak, hiszen a közoktatást-köznevelést szabályzó törvények létrehozásának időpontjai. Látható 
tehát, hogy a fogalmi meghatározások értelmezése neuralgikus pontja az oktatási rendszernek 
is és alapvető hatékonysággal bírhat a teljes rendszer működésére. 

Az említett kutatások igazolták, hogy a fogalmak meghatározás, a kategóriaalkotásra hasz- 
nált tesztek és leírások, a törvényi szabályozások összekapcsolása nélkül a hatékonyságot csök- 
kenthetik. 


A hatékonyság kérdése - kit integráljunk, kit szegregáljunk, mi is a fogyatékosság? 


Többfajta elmélet és modell tekintetében értelmezhető az oktatási rendszer hatékonysága az 
integráció tekintetében is (Mesterházi, 1998; Csányi 2000; Csépe, 2008; Réthyné, 2013). Álta- 
lánosságban ez nem leválasztható a teljes rendszer hatékonyságáról és különösen igaz ez az 
integrációra, hiszen a fogalomhasználat és alkalmazás alapvető sajátossága mindennek. , Egy 
pedagógiai rendszer vagy oktatási program megfelelhet releváns a jogi előírásoknak és szakmai 

standardok mindegyikének, de a gyakorlatban mégsem válik be, többek között azért, mert a 
szakmai standardok nem képesek tükrözni azt a komplexitást, amely a gyakorlatot jellemzi" 
(Halász, 2012:15). Esetünkben már a standardok lehatárolása problémákkal küzd és a többi 
eleme sem valósul meg az integráció tekintetében. 

Adott esetben a tanulásban akadályozottság és az enyhe intellektuális képességzavar, ko- 
rábbi meghatározás alapján enyhe értelmi fogyatékosság diagnosztikus megkülönböztetésére is 
igaz mindez (Pap, 2002; Szenczi — Fejes, 2010). Azaz, ameddig a szaktudományos meghatáro- 
zás teljesen egyértelműen megkülönbözteti a fogalmakat, a diagnosztikus gyakorlat és a törvé- 
nyi meghatározások és szabályozások terén ez már közel sem ennyire konzekvens. Mely a ha- 
tékonyság tekintetében alapvető gátló tényező (Halász, 2012). Összefoglalva tehát elmondható, 
hogy ameddig a gyógypedagógiai szaktudományos forrásai magabiztosan meg tudják külön- 
böztetni az értelmi fogyatékosságot a tanulásban akadályozottságtól, addig a valóságban a di- 
agnosztikai gyakorlatban ez már több esetben összemosódik ( Vida, 2020) és a törvény is inkon- 
zekvensen kezeli a kettő. A köznevelési törvényhez csatolható 32/2012. (X. 8.) EMMI rendelet 
a következőképpen fogalmaz: 

, 5.1. Az enyhén értelmi fogyatékos tanuló: Az enyhén értelmi fogyatékos tanulók a tanu- 
lásban akadályozott gyermekek körébe tartoznak, akik az idegrendszer biológiai és/vagy gene- 
tikai okra visszavezethető gyengébb funkcióképessége, illetve a kedvezőtlen környezeti hatások 
folytán tartós, átfogó akadályozottságot, tanulási nehézségeket, tanulási képességzavart mutat- 
nak. Az enyhe fokú értelmi fogyatékosság (mentális sérülés) diagnosztizálása elsősorban or- 
vosi, gyógypedagógiai és pszichológiai feladat. Pszichodiagnosztikai vizsgálatokkal állapít- 
ható meg a kognitív funkciók lassúbb fejlődése, valamint más, nem intellektuális területeken 
jelentkező eltérések." 

A jelenleg az integrációban ezzel kapcsolatos fogalmak az értelmi fogyatékosság, a men- 
tális retardáció és a tanulásban akadályozottság, valamint az intellektuális képességzavar. A 
felsorolt fogalmak mindegyikével találkozhat a pedagógus a sajátos nevelési igény kódolásánál 
a szakértői véleményekben és a vizsgálat kezdeményezésekor is már élhet azzal a lehetőséggel, 
hogy utalhat a probléma hátterére, amiért a szakértői vizsgálatot kezdeményezi. Azaz kognitív 
deficit, tanulási zavar veszélyeztetettség stb. miatt indíthat a szülővel közösen vizsgálatot. Ám, 
mint a felsorolásból kitünhet, a fogalmi lehatárolás nem egyértelmű és nem csak az értelmi 
fogyatékosság kifejezés használatának negatív konnotáció miatt. 

Felmerül tehát a kérdés, hogy ki nevezhető fogyatékosnak ma Magyarországon a törvények 
alapján. Ezt a 2013. évi LXII. törvény § (1) határozza meg a fogyatékos személy fogalmának 
megadásával: 1. § : , az a személy, aki tartósan vagy véglegesen olyan érzékszervi, kommuni- 
kációs, fizikai, értelmi, pszichoszociális károsodással — illetve ezek bármilyen halmozódásával 
— él, amely a környezeti, társadalmi és egyéb jelentős akadályokkal kölcsönhatásban a hatékony 
és másokkal egyenlő társadalmi részvételt korlátozza vagy gátolja;". 

Emellett a 141/2000. (VIII. 9.) Korm. rendelet 141/2000. (VIII. 9.) a súlyos fogyatékosság 
minősítésének és felülvizsgálatának, valamint a fogyatékossági támogatás folyósításának sza- 
bályairól (3) A Fot. 23. § (1) bekezdése c) pontjának alkalmazása során értelmi fogyatékosnak 
azt a személyt kell tekinteni, akinek a fogyatékossága az 1. számú melléklet 3. pontjában meg- 
határozott mértékü: 

a) önellátásra képtelen, ezért állandó ápolásra szorul, beszéde nem alakult ki vagy tagolat- 
lan, tartalom nélküli, s mindezek következtében a mindennapi élet szintjén csak kis mértékben 
képezhető, és élete más személy állandó segítsége nélkül veszélybe kerülne (IO pontja 0-19 
között határozható meg olyan teszttel, amelynek átlaga száznál van. BNO szerinti besorolása: 
F 73.), vagy 

b) a hétköznapi élet elemi cselekményei területén másokra van utalva, mivel az általános 
értelmi képessége az adott korosztályú népesség átlagától az első évektől kezdve számottevően 
elmarad, s amely miatt az önálló élet vezetése jelentősen akadályozott (IO pontja: 20-49 között 

úg... ás 


szerinti besorolása: F 71-F 72.). 

c) IO értékétől függetlenül autistának kell tekinteni azt a személyt, aki a fejlődés átható 
(pervazív) zavarában szenved, és az autonómia-tesztek alapján állapota súlyos vagy középsú- 
lyos (BNO szerinti besorolása: F 84.0-F 84.9) 

Látható, hogy az enyhe értelmi fogyatékosság meghatározása kimaradt ezekből a törvé- 
nyekből és rendeletekből. Nyilván indokolhatjuk azzal, hogy az ő esetükben nem releváns a 
meghatározás, hiszen nem jogosultak támogatási folyósításra. Nem lenne azonban megalapo- 
zott úgy kategóriát alkotni, hogy a, b, c csoport és mindenki más, aki nem a, b, c, csoport. 

A kérdés azonban továbbra is nyitva marad, hogy mi a helyzet azokkal a gyerekekkel, akik 
a fent felsorolt egyik kategóriába sem tartoznak mert a problémájuk vélhetően enyhébb kognitív 
deficitre vezethető vissza. Deduktív módon azt mégsem mondhatjuk, hogy aki nem F71, F72 
és F73, az F70O, azaz enyhe értelmi fogyatékos, ahogy arra korábban utaltunk. És egyáltalán 
milyen diagnosztikus kritériumokat takar az F70 BNO kód? Bár az integráció és a szegregáci- 
óval kapcsolatos kérdések állnak a tanulmány fókuszában, mégis orvosi meghatározások peda- 
gógiai értelmezésére került most a sor, de ezt nem lehet mellőzni. Illetve a szakértői vélemények- 
ben is ezek a kódok szerepelhetnek, amikor a gyermek megérkezik az integrációba. Tehát ez a 
jelenlegi hazai rendszerben az integráció és a szegregáció része ez a fajta értelmezés és megfelel- 
tetés, még ha nem is feltétlenül tesszük fel ezeket a kérdéseket napi rendszerességgel. 

A fogalmi lehatárolást tehát a pedagógusoknak is el kell végezniük, ha vizsgálatot kezde- 
ményeznek vélt vagy valós kognitív deficit kapcsán és adott esetben beigazolódik a gyanúja és 
megkapják a szakértői véleményt mind erről. A fejlesztési terv írásakor és a pedagógiai véle- 
mény kiadásakor sem tekinthet el a fogalmak, meghatározások tartalmától. 

A korábbiakban láthattuk, hogy mi az értelmi fogyatékosság törvényi kategóriája. Abból 
az 15 láthatóvá vált, hogy potenciálisan integrált gyermekekről nem mond sokat, azaz a koráb- 
ban preferált terminológia alapján az enyhe értelmi fogyatékosokról. Legfeljebb kizárásos ala- 
pon, deduktív úton közelítve adhat támpontot. 

Bár könnyen átugorhatnánk a problémát azzal, hogy azt mondjuk az értelmi fogyatékosság, 
a mentális retardáció és a tanulásban akadályozottság, valamint az intellektuális képességzavar 
ugyanazt takarják. Azonban ezt amiatt sem tehetjük mert mindez nem felel meg sem a törvényi, 
sem a szaktudományos ismereteknek és tévútra csalhat ez a fajta leegyszerűsítés. 

Folytassuk tehát az enyhe értelmi fogyatékosság meghatározásával (Csákvári, 2013:5): 


e  , Jelentősen átlag alatti intellektuális teljesítmény: az egyénileg mért IO kb. 70 vagy az 
alatti (kisgyermekeknél klinikai megítélés szerint: jelentősen átlag alatti intellektus). 

e — Az aktuális adaptív működés (azaz a személy teljesítménye korának és kulturális csoport- 
jának megfelelő) egyidejű deficitje vagy károsodása az alábbiak legalább két területén: 
kommunikáció, önellátás, családi élet, szociális/kapcsolati készségek, közösségi források 
felhasználása, önirányítás, iskolai készségek, munka, szórakozás, egészség és biztonság. 

e — Kezdet 18 éves kor előtt. (DSM-IV-TRTM, 2001, 41-42.)." 


Ezt azonban a DSM V már felülírta és "intellectual developmental disorder" meghatározást 
használja, azaz az intellektuális képességzavar (intellektuális fejlődés zavara) fogalmát vezeti 
be. Még akár így is kitarthatnánk amellett, hogy a fogalmak azonosak, azonban a leírásuk átte- 
kintése ezt cáfolhatja. A diagnosztikus meghatározás ugyanis bővült és változott, mely az óvó- 
nők diagnosztikában betöltött szerepére is hatással lehet. 

A DSM-5-ben az értelmi fogyatékosság diagnosztizálása, beleértve annak súlyossági fokát, 
akár a legenyhébb formáját is tekintve már nem az IO deficitre épül hangsúlyosan, hanem a 
kommunikáció, önellátás, családi élet, szociális/kapcsolati készségek, önirányítás, iskolai kész- 

ségek, munka, szórakozás, egészség és biztonság és még számtalan más területek együttes sé- 
rülésével járó probléma. Tehát az IO mellett további, legalább két terület eltérése a kritérium 
(DSM-IV-ben ez ugyanígy jelent meg). Kérdés azonban, hogy ezeknek a kritériumoknak a fel- 
térképezésében ki és mennyire kompetens, illetve, ha nem elmélet vezérelt a diagnosztika, ak- 
kor egy-egy faktor milyen súllyal eshet latba. Főleg, hogy a tesztorientált diagnosztikában a 
sajátos nevelési igényt megállapító bizottság vizsgálati helyzetében a DSM meghatározásaiban 
felsorolt területek többségére a diagnózis végző szakember rá sem lát, információja hiányos 
lehet a területekről. Így mivel és miként támasztható alá a , legalább két terület? sérülésének 
kritériuma? Ebben a helyzetben tehát felértékelődhet a családlátogatások és egyáltalán az óvó- 
női kompetenciák súlya, hiszen a felsorolt kritériumterületek az óvodai nevelés területeinek 
szervesen kapcsolódó részei, de egy részükről az óvodapedagógus mindenképpen több infor- 
mációval rendelkezik, mint maga a vizsgálatot végző szakember. 

A DSM-IV és DSM-V meghatározásainak tárgyalása láthatóan nem rendezte megnyugtatóan 
a kérdést. A fogalmak gyűjteményében azonban további meghatározások várnak magyarázatra. 
Így az orvosi paradigmában használt fogalom a kognitív deficitre a mentális retardáció, melyet 
BNO kóddal írnak le (F70): , Abbamaradt vagy nem teljes szellemi fejlődés, amelyre jellemző a 
különböző készségek romlása, olyan készségeké, melyek a fejlődés során jelennek meg, és kész- 
ségeké, amelyek az intellektus minden szintjét érintik, mint pl. a kognitív, nyelvi, mozgásbeli, 
szociális készségek, képességek. A retardáció létrejöhet minden más mentális vagy fizikai álla- 
pottól függetlenül is. A mentális retardáció mértékét hagyományosan az intelligenciatesztekkel 
határozzuk meg. Ezeket kiegészíthetik tájékozódó skálák az adott környezethez való szociális 
adaptációról. A diagnózis függ még a gyakorlott diagnoszta teljes intellektuális képességekre ki- 
terjedő vizsgálatától. Intellektuális képességek és a szociális adaptáció változhatnak idővel, még 
az alacsony (gyatra) mentális teljesítményt is javíthatja a rehabilitáció és a tréning. A diagnózis- 
nak mindig a pillanatnyi működési szinten kell alapulnia." (BNO-10, 1998:119.) 

Nem kell különösebben fejtegetni a BNO meghatározását sem, ugyanis több területen a 
DSM-V-el is fedésbe hozhat. Mindez felveti annak indokoltságát, hogy nem csak teszteredmé- 
nyekre alapozottan mondható ki a deficit. Erősebbe fogalmazva, valójában csak tesztre ala- 
pozva nem mondható ki. Ez tovább erősíti a korábbi felvetésünket, hogy az óvodapedagógus 
felelőssége nem elhanyagolható a kérdésben, hiszen alapvető információkkal járulhat hozzá a 
diagnosztikus folyamathoz, mely jelentősen túlmutat a teszteredmények által meghatározott ka- 
tegóriarendszeren. A szakmaközi kommunikáció volt az első szerep vagy feladat, amit a beve- 
zetőben megemlítettünk. 

A diagnosztikus rendszeren belül 


Amerikai terminológia e Út téma 
azonban a tesztek súlyának megítélésé- 


Magyar terminológia 


Mild intellectual disability Tanulási akadályozottság vel kapcsolatos percepciónk nem fel- 
Mild cognitive disabilíty s (enyhén értelmi stlenül i dik fi fel I k 
Mild mental retardation fogyatékosok alcsoport) tétlenü igazodik a ent felsorolt té- 


nyekhez. A szabályozások alapján pe- 
dig nincs kizárólagos megkötés, hogy 
DSM vagy BNO használata szükség- 
szerű-e a hazai diagnosztikus rendszer- 
Tanulási akadályozottság r k4 s 

-apw (nehezen tanulók alcsoport) ben, így változatos a hazai gyakorlat 
Slow Ieamers HARÉT ebben a tekintetben is és ahogy látható, 

Struggling leamers ú § § § sét 
Se , nem is igazodik teljes mértékben a 

Más Tanulási nehézség ; 9 ; 

"a (átlagosnál alacsonyabbio szaktudományos meghatározásokhoz a 
SEVAN diagnosztika. A korábban elvégzett ku- 
tatás, mely az SNI megállapítás elmé- 


Leaming disability 
Leaming disorder 
Leaming difficulty 


Tanulási zavar 


1. ábra 


A tanulási korlátokhoz kapcsolódó 

amerikai és magyar kifejezések megfeleltetése. 
(Forrás: Fejes — Szenci, 2010) 


leti hátterét vizsgálta, szintén erre a kö- 
vetkeztetésre jutott. 


A tanulásban akadályozottság az integrált nevelés szempontjából kevésbé releváns és rész- 
letes kifejtése nem indokolt, viszont összemosása a kognitív deficittel, értelmi fogyatékossággal 
már valós probléma, melyre van példa a jelenlegi hazai diagnosztikus gyakorlatban. A követ- 
kező ábra azonban jól szemlélteti, hogy mi a különbség az intellektuális képességzavar és a 
tanulásban akadályozottság között. A tanulásban akadályozottság témakörével éppen ezért töb- 
bet nem foglalkozunk jelen tanulmány fókuszából és a fogalmak további magyarázata után oka- 
fogyottá is válik. 

Két meghatározás példáján keresztül, a tanulási zavar és értelmi fogyatékosság fogalmán át 
szemléltettük (jelenleg preferált megnevezéssel intellektuális képességzavar), hogy az integrált 
nevelés helye és helyzete a diagnosztikus folyamatok szemszögéből is fajsúlyos terület. Viszont 
a fogalomhasználat további magyarázat még indokolt. A pedagógusok diagnosztikus kompeten- 
ciáinak súlya sem kérdőjelezhető meg ezáltal, hiszen a szakmaközi diskurzus aktivitása és a di- 
agnosztikai rendszer felépítésének igazodni kellene a fogalmak kritériumrendszeréhez. 

Az OH irányelvek, törvények és végrehajtási rendeletek pedig nem szűkítették a diverz 
értelmezhetőség lehetőségét, melyet a DSM-V és a BNO rendszere fenntart. Vélhetően a hely- 
zet a tanulmány írásának időpontjában is változatlan. 

Tehát alátámasztható az, hogy valójában az első és legfontosabb kérdés nem is az, hogy 
integráció vagy szegregáció, hanem sokkal inkább a hatékonyság, hiszen bármelyiket is vá- 
lasztja adott oktatási rendszer, a jogosultak körének meghatározása alapvető fontosságú. A ta- 
nulási zavarok esetében a helyzet csak tovább romlik a fogalomhasználat és a teszteredmények 
fókuszából. 


Integráció, szegregáció és abdukció 


Az inklúzió fogalmának meghatározása a gyógypedagógia területén további kérdéseket vet fel, 
melynek tárgyalására már sort kerítettünk korábbi kutatásaink során (Vida, 2019). Ezért most 
részletes tárgyalás nélkül egyszerűen befogadásként értelmezzük, mely a jelen tanulmány fó- 
kuszához igazítható egyszerűsítés, de nyilvánvalóan ennél sokkal komplexebb a meghatározás 
(Varga, 2015; Réthy, 2013). 

A jelenlegi fókuszunk, hogy sikeresen differenciáljuk a hazai rendszer sajátosságait az in- 
tegráció és a szegregáció szempontjából, habár mindez azért problémás mert a hazánkban az 
integráció és a szegregáció is egyaránt megtalálható egymás mellett a gyógypedagógia ellátási 
körébe tartozó gyermekek, tanulók esetében. 

Az viszont magabiztosan állítható, hogy az integrációt, inklúziót sem támogatja az, ha 
előbb diagnosztizáljuk egy gyermeknél az adott csoporttól és normától való eltérést, hogy aztán 
visszaillesszük a csoportba többlet források biztosításával, hogy aztán differenciáltan fejlesz- 
szük, hogy a többiekkel együtt tudjon majd dolgozni. Adott esetben pont a csoportból kiemelve. 
Azaz előbb a diagnosztika során emeljük ki, hogy igazoljuk, más, mint a többi gyerek. Ezek 
után külön csoportba fejlesztjük, hogy a többiekkel együtt nevelhető legyen. Ebben a folyamat- 
ban számos ellentmondás felfedezhető és ez biztosan nem az integráció felé mutat. Ráadásul a 
diagnosztika célja sokkal inkább az inklúziót könnyítő erőforrások és az azt potenciálisan ne- 
hezíthető faktorok feltárása lehet és a pedagógusok segítése, sem mint az eltérése feltérképezése 
bizonytalan vagy meghatározatlan standardok mentén. Megfelelő erőforrásokkal és munkaszer- 
vezéssel a gyerekek együttnevelhetők, ez nem vitatható. Ez nem diagnosztika, hanem akár ok- 
tatáspolitikai és módszertani döntés kérdése. Például, hogy akarjuk-e biztosítani az eszközöket 
erőforrásokat vagy hogy részt akarunk-e venni ebben? Annak feltárása, hogy milyen erőforrá- 
sokra és eszközökre van adott gyermek esetében szükség a csoporton belül, maga a fejlesztés- 
orientált diagnosztika. A felzárkóztatás ugyanis illúzió, hiszen képlékeny, hogy mihez képest 

kellene felzárkózni. Tehát nem a csoportból való kiemelés, fejlesztés és felzárkóztatás majd 
visszaillesztés lehet a cél az integráció és inklúzió során. 

Mindezt igazolja, hogy mind a DSM IV-V, mint a BNO felülemelkedik a teszteredménye- 
ken és széleskörűen határozza meg adott esetben akár a fogyatékosság kritériumát is, hogy teret 
engedjen a fejlesztésorientált diagnosztikának. Ezzel azonban új szerepkörbe helyezi mind a 
diagnosztikát végző szakembereket, mind az oktatást-nevelést folytató pedagógusokat, mellyel 
a hazai oktatási rendszer a kutatások alapján sem vette fel még a lépést. A pedagógus szerepe 
ebben tehát a vizsgálat kezdeményezésekor nem más, mint a segítség kérése és keresése ahhoz, 
hogy a csoporton belüli közös munka során milyen veszélyforrások és erősségekre számíthat. 
A diagnosztika feladat pedig annak a potenciális fejlődési ívnek a megrajzolása, hogy milyen 
ráfordítás esetén milyen megtérüléssel számolhatunk és hogy melyik területekre lehet érdemes 
inkább koncentrálni. 

Korábbi kutatás (Vida, 2019) alátámasztotta, hogy a teszteredményekből kiinduló diag- 
nosztika tévútra csalhat, hiszen adott mérőszámokkal leírt diagnosztikus csoportok hatalmas 
minőségi különbséget is jelenthetnek adott vizsgálaton résztvevő gyermek adott képességével 
kapcsolatban. Másképpen megfogalmazva, lehet, hogy két gyermek IO teszt eredménye és min- 
den más teszteredménye is pontszámra vagy akár szórásképre, kvantitatív mutatóra nézve azo- 
nos, viszont iskola előmenetelben vagy akár az óvodai életben mutatott sajátosságok alapján 
jelentősen eltér. 

Az is láthatóvá vált a korábbi kutatásokból (Böddi, 2017; Vida, 2019) vagy akár ebben a 
tanulmányban bemutatott törvényi kategória értelmezés is igazolhatja, hogy adott meghatáro- 
zásból történő következtetés nem feltétlenül megfelelő, hiszen a fogyatékosság meghatározása, 
akár törvényi, akár szaktudományos fogalmakat vizsgálunk, nagyon változatos értelmezések- 
nek engedhet teret. 

A tanulási zavarral kapcsolatos 2020-ban végzett kutatás (Vida, 2020) viszont rámutatott 
arra is, hogy a merev diagnosztikus kategória alkotása és a követhetetlenül diverz értelmezések 
között egyensúlyozva található olyan megoldás, mely kiutat jelenthet. Ez pedig az abdukció 
(Sánta, 2011). 


Dedukció Indukció Abdukció 
A) Minden tanuló szorgal- ! C) Péter szorgalmas. A) Minden tanuló szorgal- 
mas. B) Péter tanuló. mas. 
B) Péter tanuló. A) Minden tanuló szorgal- : C) Péter szorgalmas. 
C) Péter szorgalmas. mas. (?) B) Péter tanuló. (??) 


Ez deduktív következtetés, ! Ez induktív következtetés, : Ez abduktív következtetés, 
A-ból és B-ből következik C. ! ahol C és B után, noha való- " ahol noha A és C szerint B 
A következtetés e formáját ! színű, de nem meggyőzően " lehetséges, de semmi esetre 
gyakran megtaláljuk a mate- " igaz A. Itt tűnhet fel a szub- ! sem valószínű. A következ- 
matikában és a klasszikus lo- " jektivitás, hiszen ha csak szor- ! tetés bizonytalan, helyessé- 


gikában. galmas tanulókat ismerünk, " gére nincs egyetlen bizonyí- 
akkor ebből az esetből kiin- ! tott eset sem. 
dulva általánosítunk. 
1. táblázat 


A dedukció, az indukció és az abdukció értelmezése 
(Forrás: Sántha, 2011: 48) 

A jelenlegi rendszerben a tesztek megadott kategóriába sorolást támasztják alá, bár azt is bi- 
zonytalan módon. A jelenlegi diagnosztikai rendszerben az IG teszt az értelmi deficit alátá- 
masztására szolgál, a figyelemvizsgáló eszközök a figyelemzavar felfedését stb. Az óvónőktől 
pedig azt várják, hogy az adott kategória kritériumainak (pl.: intellektuális képességzavar, fi- 
gyelemzavar stb.) megfelelő faktorokat megtalálják a gyermek sajátosságaiban és a saját praxi- 
sukban, azokat a vizsgálati kérelmen rögzítsék, ezzel is alátámasztva a diagnosztikai folyama- 
tot. Más kérdés, hogy erre milyen mértékben készítik fel az óvodapedagógusokat a képzésük 
során, illetve, hogy adott esetben a szaktudományos ismereteket mennyire írják felül az attitűd- 
nak vizsgálatakor (Böddi, 2017). 

Ebben az esetben azonban mindig felmerülhet a kérdés, hogy a 71-es vagy 72-es IO vajon 
melyik kategóriába tartozik? Hiszen a DSM IV is a következőképpen fogalma: , az egyénileg 
mért IO kb. 707. Tehát , kb. 707. A gyermek életpályája szempontjából azonban kérdéses, hogy 
miként értelmezhető a , körülbelül" és hogy a felelősség kit terhel ennek értelmezésében vagy 
félreértelmezésében. Nyilvánvaló azonban az is, hogy a teszteredmények sem elengedhetők. 
Azonban az 15 teljes biztonsággal állítható, hogy egy gyermek képességének megítélésében a 
DIFER csak egy támpont lehet. Ugyanúgy, ahogy az értelmi deficit esetében az IO teszt is. 

Felmerül azonban az autonómia és a felelősség kérdése is ehhez kapcsolhatóan. Azaz, hogy 
adott esetben 70-es IO mérése ellenére is mondhatja-e azt felelősen a szakember, hogy nem 
fogyatékos az adott gyermek? Erre kínál megoldást az abdukció úgy, hogy betartja a szakember 
a törvényeket is és megfelel adott szaktudományos meghatározásnak is, miközben fejlesztés- 
orientált javaslatot fogalmaz meg. 

A tanulási zavar diagnosztikájában alkalmazott abdukciós modellt bemutattuk példákon 
keresztül az ahhoz a kutatáshoz csatolható tanulmányban (Vida, 2022). Így részletesen nem 
idézzük, ráadásul jelenlegi fókuszunkon kívül is esik. Jelen esetben az a fókuszunk, hogy mi az 
óvónők szerepe a sajátos nevelési igény diagnosztikájában. Ehhez szintén az abdukciót ajánljuk 
kutatási eredményeink alapján és példán keresztül be is mutatjuk. Az abdukció alkalmazása a 
pedagógiai praxisban a sajátos nevelési igény gyanújának felmerülésekor a korábbiakban vá- 
zoltak miatt is indokolható, hiszen áthidalhatja a diagnosztikus és fogalmi meghatározások bi- 
zonytalanságát és a döntés lehetőségét a szakember kezébe adja, aki autonóm és felelős szak- 
emberré válik a folyamatban tesztkitöltő és értékelő helyett. 

Az abdukciót a sajátos nevelési igény gyanújának azonosításában egy többlépcsős folya- 
mat. A korábbi gyakorlattal egybehangzóan itt is ugyanúgy kezdődik a vizsgálat kérelmezése, 
mint dedukció vagy indukció esetében, 
Azaz a diszfunkcióra utaló jeleket be- 
azonosítjuk. 

Szakértőként járunk el, olyan mar- 
kereket keresve, melyek egy magyarázat 
konstrukcióját vetítik előre. Ez termé- 
szetesen nem egyezik azzal a gyakorlat- 
tal, hogy adott jelek alapján diagnoszti- 
zálna bármit is a pedagógus. Egyszerűen 
lehetséges hipotéziseket keres, amelyek 
adott jelenség, eltérés, atipikus viselke- 
dés hátterében állhatnak. Előfordulhat, 
hogy több lehetséges magyarázat is fel- 


hipotézis 
elvetése 


elégedettség 
és öröm 
hipotézis 
elfogadása 


zavar. magyarázat hipotézisek 
eglepettség keresése létrehozása 
levonható 


következtetés 
(biztonsággal) 
? 


MEGALL A FOLYAMAT 


merül, de abból végül csak egyik marad só; dt tás 
meg. A folyamat a következő képen (Forrás: Soldati et al, 2013:8) 


szemléltethető: 

De vegyünk egy konkrét példát, hogy miként is képzelhető el mindez a gyakorlatban! Te- 
gyük fel, hogy egy gyermek esetében felmerül, hogy figyelemzavarral küzd, ezért szeretnénk a 
vizsgálatát kezdeményezni. 

Elsőként megfogalmazzuk szakszerűen, hogy mi a zavar, meglepettség oka az ábra alapján. 
Rögzítjük, hogy a gyermek viselkedésével, figyelmével kapcsolatban mi az, ami zavar minket 
és mi az, ami a probléma forrása. Utána magyarázatot keresünk arra, hogy mi lehet ennek az 
oka. Felmerülhet magyarázatként, hogy ezt okozhatja magatartás és figyelemzavar ADHD is. 
Hipotézist alkotunk, hogy a tünetek sokkal súlyosabbak annál, mint amit a gyermek életkora 
vagy fejlődési szintje szerint még elfogadhatónak tartunk. A hipotézisünket megtarthatjuk, el- 
fogadhatjuk, ha adott esetben a problémák eltérő helyzetekben (családban, óvodában/iskolá- 
ban/munkahelyen) is megjelennek, hiszen ezt a BNO 10 figyelemzavarral kapcsolatos megha- 
tározása 1s alátámasztja. 

Ha elvetjük a hipotézist mert nem tudjuk megítélni súlyosság alapján, akkor ismételt 
, elemzési" kör kezdődik. Ebben az esetben újabb magyarázatot keresünk. Ismét magyarázatot 
keresünk és ismét felmerül az ADHD lehetősége. Hipotézist alkotunk az alapján, hogy az 
ADHD diagnózisát a BNO-10. diagnosztikus rendszere szerint akkor állíthatjuk fel, ha a figyel- 
metlenség 9 tünetéből legalább 6 és a túlzott aktivitás 5 tünetéből legalább 3 és az impulzivitás 
4 tünetéből legalább 1 fennáll és ezek több, mint egy élethelyzetben megmutatkoznak (Egész- 
ségügyi szakmai irányelv, 2018). Ezek alapján tehát kezdeményezhető a figyelemzavar vizsgá- 
lata ugyanis a megfigyelésünk ezt alátámasztotta. 

Látszólag nem nagy a különbség az eddigi óvodai vizsgálatkérelmezéshez képest pedig 
valójában több lényegi különbség is tapasztalható. 

Elsőként elmondható, hogy a zavart keltő probléma megfogalmazása már kódolhatja a 
szakmai kompetenciákat és magába rejti a szakmaközi kommunikáció lehetőségét, hiszen egy 
szakmai reflexió jön létre egy hétköznapi jelenségre vonatkozóan. A magyarázat keresésekor 
diagnosztikus kategóriák kerülnek előtérbe és a hipotézisek létrehozásához azok leírására tá- 
maszkodunk, nem pedig intuíciókra és bizonytalan ismeretekre, nézetekre. A hipotézisek meg- 
fogalmazása, elfogadása vagy elvetése tehát pontosan a diagnosztikus kritériumokra támaszko- 
dik, mely visszavezethető pontosan adott szaktudományos forrásra. Felmerülhet a kérdés, hogy 
ez miben több, mint az eddig alkalmazott intuitívnak nevezhető vizsgálatkérő lap. Elsőként 
szaktudományos ismeretekre szabott irányított reflexió. Egy iteratív folyamat (Sántha, 2011), 
melyben a jelenségek körét egyre szűkítjük egy hipotézis elvetésére vagy alátámasztására. 

Másodsorban azért különbözik mert nem meghatározott, hogy milyen elméleteket és esz- 
közöket emel a folyamatba a szakember. Ez adja az autonómiát és visszacsatol a professzióra, 
azzal hogy szaktudományos ismeretekkel reflektál egy jelenségre és keresi a megfelelő marke- 
reket. Ezáltal lesz feloldható a kategóriák rendszere is, hiszen nem a gyereket illeszti skatu- 
lyába, hanem elméletet keres, ami belepasszolhat a megfelelő kategóriába és a jelenségek, prob- 
lémák egy részére választ adhat. Azaz nem a gyereket kategorizáljuk mérési eredmények és el- 
méletek alapján, hanem a gyermek által produkált viselkedés magyarázatára keresünk passzoló 
elméleteket és mérési eszközöket. A mérési eredményeket próbáljuk elméletek aspektusából ér- 
telmezni és a jelenségeket magyarázni. Ezeket szabadon választjuk meg és ehhez igazodik a ma- 
gyarázatunk is. A folyamatot végig követjük és reflektáljuk, nem pedig csak felsoroljuk a fakto- 
rokat. Azaz adott elmélet vagy eszköz megválasztását is minden esetben indokoljuk. 

A bemutatott folyamat összegző végeredménye a következő szöveges vizsgálatkérelem lehet: 

, XY vizsgálatát kezdeményezzük figyelemzavar gyanúja miatt. Megfigyeléseink alapján a 
tanórák során gyakran impluzív, opponál, az instrukciókat nem követi. Ezek alapján felmerült 
az ADHD, magatartás és figyelemzavar gyanúja. Meglátásunk szerint ezek a tünetek sokkal 
súlyosabbak annál, mint amit a gyermek életkora vagy fejlődési szintje szerint még elfogadha- 
tónak tartunk. Eltérő helyzetekben, családban, ezek a problémák nem jelentkeznek a szülő el- 
mondása szerint. Ez nem erősíti meg a felvetésünket. Azonban a BNO ADHD diagnosztikus 

rendszere a figyelmetlenség 9 tiünetéből legalább 6-ot, a túlzott aktivitás 5 tünetéből legalább 
3-at és az impulzivitás 4 tünetéből legalább 1-et produkál. Ezek alapján figyelemzavar irányába 
vizsgálatát indokoltnak tartjuk. " 

, Abdukcióról akkor beszélhetünk, ha a megfigyelt események vagy a rendelkezésünkre 
álló elmélet alapján nem vonhatunk le egyértelmű következtetést. Ebben az esetben tükröződik 
a kvalitatív vizsgálat sajátossága, hiszen újabb megfigyelések végeztével az eredményeket 
megpróbálhatjuk a rendelkezésünkre álló elmélettel magyarázni. A kvalitatív kutatás során a 
dokumentáció itt is kiemelkedő jelentőséget kap, hiszen egyrészt a hihetőséget, a hitelességet 
biztosíthatja, másrészt olyan mechanizmust írunk le a segítségével, amelyben minden körül- 
mény fontos lehet. Ezért célszerű még azokat a mozzanatokat is dokumentálni, amelyeknek az 
adott szituációban nem tulajdonítunk különösebb jelentőséget, hiszen nem tudhatjuk, hogy a 
kutatás számára mikor és milyen jellegű információtöbbletet hordoznak (itt újból megjelennek 
az objektivitás-szubjektivitás kérdései és a metodológiai követelmények teljesíthetősége)." 
(Sántha, 2009:37). 

Tehát a diagnosztikus folyamatban a pedagógusok feladata a megfigyelt események és az 
azokat magyarázó szakmai elméletek és fogalmak összekapcsolása és rögzítése. A pontos do- 
kumentáció elengedhetetlen, hiszen ezáltal lesz végig követhető a következtetés, illetve a szak- 
maközi diskurzus során akár később olyan faktor is előkerülhet belőle, ami a diagnosztika meg- 
kezdésekor még nem tűnt relevánsnak. A szakmai reflexió és a beemelt elméletek és eszközök 
mintázata teszi egyedivé a folyamatot, autonóm és felelős szakemberré az óvodapedagógust. 
Hiszen semmi sem kötelezi rá, hogy a BNO leírását vegye alapul, de a válogatás szempontjai a 
szakember kvalitásának potenciális faktorai és sikeres diagnosztikus folyamat zálogai. Ez a 
fajta , fegyelmezett szubjektivitás" (Sántha, 2007:169) biztosítja, hogy értelmezhetővé és jár- 
hatóvá válik mások számára is a következtetés folyamat, mintegy érvényesíti a folyamatot. Ez- 
által tehát, ahogy arra utaltunk, a diagnosztikai folyamat során az óvodapedagógus a megala- 
pozott szakmai véleménye által autonóm és felelős partner. 


Összegzés 


Látható tehát, hogy az integráció és akár a szegregáció is komplexen értelmezhető csak a tör- 
vények, diagnosztika és a pedagógiai gyakorlat aspektusából. Mindenkinek adott feladat és sze- 
repköre, felelőssége és autonómiája van, hogy hatékonyan működhessen a rendszer. 

Az is látható, hogy akár a tanulási zavar, akár az intellektuális képességzavar tekintetében 
már a diagnosztikus kategóriák (DSM-V, BNO) is nyitottak abban az értelemben, hogy nem 
teszteredményektől teszik függővé a gyerekek atipikus fejlődésének leírását. Ezáltal hagynak 
teret az autonóm és felelős értelmezéshez. Az autonóm és felelős érvelésnek azonban szakmai 
kritériumai vannak, melyek az abduktív diagnosztikus modell alkalmazása során érvényesül- 
hetnek vélhetően a legjobban, hiszen nem előre meghatározott elméleteknek kell megfelelni, 
hanem egyedi esetekhez igazítja a versengő elméletek sorát az alkalmazó. Akár integrál, akár 
szegregál egy adott oktatási rendszer, döntés kérdése, hogy mekkora autonómiát biztosít ebben 
a résztvevőknek. A kompetenciaterületek lehatárolása azonban nem maradhat olyan szinten bi- 
zonytalan, mint a hazai oktatási rendszerben. 

A törvényi fogalmak dichotómiáira már több, mint egy évtizeddel ezelőtt felhívták a kutatók 
és szakemberek a figyelmet (Csépe, 2008). A centralizált és felülről lefelé irányuló oktatáspoliti- 
kai törekvések számára az egyértelmű pontértékekhez és azokhoz csatolt kategóriák használata 
jelentősen leegyszerűsíti a problémakezelést, azaz adott I0-nak megfelelő diagnosztikus kategó- 
ria és az ahhoz rendelt többlettámogatás ilyen módon idő és költségkímélő megoldás rövidtávon. 
Azonban a hazai SNI integráció mind az óvoda, mind iskola színterén arra utal, hogy a hazai 
sajátosságokhoz nem illeszkedik ez a rendszer. Ráadásul a mérési eredmények csak közvetve 

vagy semmilyen szinten sincsenek adott kategóriához rendelve. Közvetve az intellektuális képes- 
ségzavar és az IO meghatározott, de a tanulási zavar esetében semmilyen konszenzusos mérési 
tartomány nem adott. Ami önmagában nem probléma, csak ha az autonómia minőségbiztosítási 
elvek mentén nem biztosított. Azok nélkül ugyanis nem autonómia, hanem anarchia, hiszen elér- 
hetetlenné válik, hogy mi alapján sorolt adott gyermeket adott csoportba a szakember. 

Az oktatás előtt álló új kihívásokhoz mindez még kevésbé alkalmazkodik. Ezt közvetve 
igazolja az iskolai leszakadás mértéke (Mrázik, 2017), hogy az SNI tanulók több, mint 9890-a 
nem szerez felsőoktatásba lépéshez alkalmas érettségit (KSH, 2019) vagy az, hogy jelenleg Ma- 
gyarországon a hátrányos helyzet és a halmozottan hátrányos helyzet potenciális háttérváltozója 
a sajátos nevelési igényűvé nyilvánításnak, hogy az SNI tanulók sikeres továbbtanulásának 
egyetlen releváns faktora a szülő iskolázottsága ( Vida, 2019). A jelenlegi hatékonyság mellett 
így a hazai integráció mind az óvodában, mind az iskolában vélhetően nem hordoz több értéket, 
mint a hatékony szegregáció és a források tekintetében sem feltétlenül gazdaságosabb (Ruggs — 
Enrica — Hebl, 2012). Ha a korai iskolaelhagyás, leszakadás generálta hosszútávú gazdasági ha- 
tásokat helyezzük a fókuszba, akkor szinte biztosan rosszabb egy nem működő integráció. Mind- 
ezek ellenére a diagnosztikus kategóriák és a jelenlegi finanszírozási rendszer megtartása mellett 
már az is előrelépés lehetne, ha a diagnosztikus folyamat a pedagógusok számára nem sablon- 
szerű szakértői véleményekkel és a jogosultság megállapításával zárulna, hanem a foglalkozáso- 
kat valóban támogató leírásokra. A kutatások alapján azonban az SNI diagnosztika továbbra sem 
ment át a paradigmatikus váltáson és a teszteredmények súlya továbbra is meghatározó. 

A diagnosztikus kategóriák megtartása, a teszteredmények helyén kezelése és az abduktív 
diagnosztikus modell megoldás lehetne és a szegregáció és integráció békés egymás mellett 
élését is biztosíthatná. Feltételezhető, hogy a vizsgálatkérelmezés gyökeres átalakítása a fenti- 
ekben feltártak alapján változásra kényszeríthetné az SNI megállapítás módját. Természetesen 
ez fordítva is igaz, azaz egy másfajta diagnosztikai folyamat az oktatási rendszer hétköznapi 
gyakorlatára is hatással lehet. 

Potenciális veszélyforrása mindennek, hogy a tesztek és a ponthatárok helyett így a szak- 
embereknek kell felvállalni a döntések következményeit. Ugyanígy transzparenssé válhat a pe- 
dagógusok mérlegelési folyamata a vizsgálatok kérelmezésekor, mely nem ad sok teret a konf- 
liktusok elkerülésére. A szülők, gondviselők számára is feladatot ad, hogy megismerhetik a 
döntések mögött álló szakmai érveket. A ponthatárok és tesztek, kategóriák helyett felelős szak- 
emberekre hárulna a döntés. A szülő szerepe is ezáltal válhat kiegyensúlyozottá, hiszen a szakér- 
tői vélemény a teszteredmények helyett így sokkal inkább a gyerekről szólna, melyben hely jut 
az ő észrevételeinek is és elmondásai, meglátásai a diagnosztikai folyamat aktív része és alakítója 
lehetne. A jelenlegi gyakorlatban a szülői interjú a sajátos nevelési igény diagnosztikája során 
nem, vagy csak hiányosan kerül rögzítésre és bizonytalan módon kerül felhasználásra. 

A másik és legnagyobb veszélyforrása mindennek, hogy ez a fajta diagnosztika idő és pár- 
beszéd igényes folyamat, melyben a felek egyenrangúak. Mindannyian kooperálva, pozitívan 
egymásra utalva, de autonóm módon döntést hoznak és azért felelősséggel is tartoznak és egyé- 
nileg elszámoltathatók. 

A valós kérdés tehát továbbra sem az, hogy integrálunk vagy szegregálunk, hanem sokkal 
inkább az, hogy milyen hatékonysággal és hogyan tesszük mindazt. 

DIPLOMÁSOK EGZISZTENCIA TEREMTÉSE NYELVVIZSGA NÉLKÜL 


Bevezetés 


A , valamilyen" fogyatékossággal élők az elmúlt két évtized távlatában fokozatosan növekvő 
arányban vannak jelen a felsőoktatásban. A társadalmi gondolkodás megváltozása a fogyatéko- 
kossági állapotról, az egyénről, a mind szélesebb színtereken megjelentető fogyatékosság iránti 
elfogadás szemléletének hirdetése, befolyásolta az ú.n. láthatatlan állampolgárok felbátorodását 
és megjelenését a szegregáló intézményeken kívüli tágabb társadalmi, humán közegben. A tár- 
sadalomtudományos diszciplinák, mint a filozófia, szociológia egyes képviselői már a múlt szá- 
zad 80-90-es éveiben feszegették a hátrányos helyzetű társadalmi csoportok kirekesztett hely- 
zetét, közöttük a fogyatékossággal élő emberek jogfosztottságát, esélytelen kilátását és a rászo- 
rultsági státuszát. 

A fogyatékossági típus, a súlyosság, az elváltozás minősége indokoltan igényli a segítőme- 
chanizmusok jelenlétét, működését, a komplex társadalmi szintű beavatkozást, amely a külön- 
böző ágazati szinteken a speciális támogató vagy esélyteremtő folyamatokat határozza meg. 

A törvényalkotások, rendeletek megfogalmazása és deklarálása nagymértékben befolyá- 
solja a tágabb és szűkebb humán körökben a fogyatékossággal élő csoportok és/vagy egyes 
személyek megjelenését és aktív részvételét. Az 1998. évi XXVI. törvény a fogyatékos szemé- 
lyek jogairól és esélyegyenlőségéről már azzal a céllal jön létre, hogy az egyéni jogérvényesítés, 
az esélyegyenlőség, az emberi méltóság tiszteletben tartására építve a fogyatékos ember is ha- 
sonló lehetőségekkel élje a mindennapjait a többségi társadalom személyeihez viszonyítva. 
Méltán mondhatjuk a törvény megjelenésével kapcsolatban, hogy mérföldköve a társadalmi 
elfogadás és a későbbi, fokozatosan kiépülő komplex akadálymentesítési folyamatok elindulása 
szempontjából. 

Az Európai Unióhoz csatlakozás következtében a tágabb nemzetközi kitekintés és a tagál- 
lamok iránti kötelezettséghez igazodás elősegítette a társadalmi kohéziót, és az ágazatok közötti 
esélyegyenlőség, antidiszkrimináció, társadalmi befogadás megalapozását. 

A szubszidiaritás elvén az egyes fogyatékossággal élő személy számára is a rövid és hosszú 
távú célok megvalósításának norma- és eszközrendszerét kell kiépíteni. A szubszidiaritás (hoz- 
zásegítés) hozzáférhetőség a többségi ember számára természetesen megélt, az állam által ala- 
nyi jogon biztosított lehetőségeket foglalja magában. A legalapvetőbb szinteken, mint emberi 
kapcsolatok alakítása, oktatáshoz, munkához, kultúrához fűződő igények kielégítése van jelen. 
A szubszdiaritás elméletét az egyén személyiségéből, a teremtett ember tiszteletéből kiindulva 
a Rerum novarum kezdetű enciklikában említi először XIII. Leó pápa (1891) első szociális té- 
májú körlevelében, majd XI. Piusz pápa hozza előtérbe a közösség és egyén felelős kapcsolat- 
rendszere szempontjából Ouadragesimo anno (1931) enciklikájában: ,,...amit az egyes egyének 
saját erejükből és képességeik révén meg tudnak valósítani, azt a hatáskörükből kivenni és a 
közösségre bízni tilos; éppen így mindazt, amit egy kisebb és alacsonyabb szinten szerveződött 
közösség képes végrehajtani és ellátni, egy nagyobb és magasabb szinten szerveződött társu- 
lásra áthárítani jogszerűtlenség és egyúttal súlyos bűn, a társadalom helyes rendjének felfor- 
gatása, mivel minden társadalmi tevékenység lényegénél és benne rejlő erejénél fogva segíteni 
— szubszidiálni — köteles a társadalmi egész egyes részeit, ellenben soha nem szabad bomlasz- 
tania vagy bekebeleznie azokat. " 

A fogyatékos hallgatók befogadása a felsőoktatásba 


A fogyatékos egyén számára megvalósítandó társadalmi szintű befogadás első lépései a közok- 
tatásban a gyógypedagógiai integráció kiépítésével kezdődött. A gyermek alapvető jogai közé 
tartozik a tanításhoz, neveléshez való hozzáférés, életkori, egyéni sajátosságokat figyelembe 
vevő nevelési színtéren. Az 1993. évi közoktatási törvényben már utalás található arra, hogy ha 
a fogyatékos gyermek a többi gyermekkel, tanulóval együtt vesz részt a nevelési, oktatási fo- 
lyamatban, akkor személyi és tárgyi feltételekkel kell rendelkeznie az intézménynek (1993. évi 
LXXIX törvény a közoktatásról, 30. § (3) bek.). 

A 2003. évi közoktatási törvénymódosítás, majd a 2011. évi köznevelési törvény már meg- 
határozza az integrációs oktatás, nevelési fogalmát, tárgyi, személyi feltételrendszerét, a köz- 
oktatási intézmények adminisztratív feltételeit a fogyatékos, sajátos nevelési igényű gyermek, 
tanuló inkluzív nevelési, oktatási folyamatát. 

A gyógypedagógiai integrációs szemlélet lassan begyűrűzik a felsőoktatásba is. A , sérült" 
hallgatók aránya elenyésző volt ezekben az években. A hallgatói követelményeknek való meg- 
felelést az érzékszervi, mozgásfogyatékossági állapot nagymértékben nehezítette, vagy teljesen 
lehetetlenné tette. Csekély számú esetben, emberfeletti erővel, szülők, barátok segítségével tu- 
dott egy-egy fiatal diplomához jutni. Az ezredforduló táján történtek konkrét lépések a felső- 
oktatásba bejutás törvényi szabályozása terén. 

A 72/1998. Korm.rendelet szabályozta a felsőoktatásban a sérült hallgatók kiegészítő kép- 
zési támogatását, amelynek módjáról az 1999. októberében az OM által szervezett gyógypeda- 
gógiai koordinátori konferencián tartottak eligazítást az előkészítő munkálatokban résztvevő 
szakemberek. 

1999. XII. 10.-től nyomtatásban olvashatjuk az Országos Fogyatékosügyi Programot, 

A 120/2000.(VII.7.) Korm. rendelet a felsőoktatási intézmények képzési és fenntartási nor- 
matíva alapján történő finanszírozását fogalmazza meg, az anyagi juttatás feltételeit szabá- 
lyozza, a tanulási és oktatási folyamatokkal kapcsolatos útmutatást, eligazítást azonban még 
nem ad. 

A 29/2002.(V.17.) OM rendelet által a fogyatékossággal élő hallgatók tanulmányainak 
folytatásához szükséges esélyegyenlőséget biztosító feltételekről szóló rendelet a fogyatékos- 
ság típusának megfelelő kedvezményekről, az intézmények által biztosítandó személyi és tárgyi 
feltételekről szól a sérülés típusaira lebontva. 

A rendelet szabályozza a fogyatékossággal élő felsőoktatásban tanuló hallgatók esélyte- 
remtésének lehetőségeit. A rendelet megjelenését megelőzték a gyógypedagógiai integráció el- 
méletét kidolgozó szakemberek ajánlásai. A közoktatásban a már megtapasztalt integrációs fo- 
lyamatok inspirálták a felsőoktatásban is elindítható integrációt, a fogyatékosságtudomány el- 
méletét és praktikumát ismerve megfogalmazták a még kis számban jelenlévő, a fogyatékossági 
típusnak megfelelő, ahhoz igazodó segítés és támogatás módját. 

A 2005.évi CXXXIX. felsőoktatási törvény, valamint a 79/2006. (IV.5.) Kormányrendelet 
a fogyatékosok jelenlétét a felsőoktatásban átfogóan, a tanulmányaikra vonatkozó teljes sza- 
bályzatát adja. A későbbi szabályozások a felvételi eljárásra, a tanulmányok során az előnyben 
részesítésre, a tanulmányi kedvezményekre, fogyatékosügyi koordinátorok kijelölésére, a fi- 
nanszírozási feltételek rendjére vonatkoztak. Azt szolgálták és szolgálják napjainkban is a kor 
elvárásaihoz és változásaihoz igazodva, hogy az esélyteremtés nagyobb tért hódítson, a fogya- 
tékossági állapot ne egy jellemzően kiszolgáltatottsági státuszt jelentsen, hanem a továbbtanu- 
lás mint cél, megvalósítható legyen. 

Napjainkban a nemzeti felsőoktatásról szóló 2011. évi CCIV. f. törvény és a 87/2015. (IV. 
9.) Korm. rendelete (20. A hallgatók esélyegyenlőségének előmozdítása) határozza meg a fo- 
gyatékos hallgatókkal kapcsolatos eljárásokat. Megfogalmazza a fogyatékos hallgató fogalmát. 

,.. fogyatékossággal élő hallgató (jelentkező): aki mozgásszervi, érzékszervi vagy beszédfo- 
gyatékos, több fogyatékosság együttes előfordulása esetén halmozottan fogyatékos, autizmus 
spektrum zavarral vagy egyéb pszichés fejlődési zavarral (súlyos tanulási, figyelem- vagy ma- 
gatartásszabályozási zavarral) küzd." (2011. évi CCIV. f. törvény 108. § (6)). A cikkely tartal- 
mazza a fogyatékossági típusoknak megfelelő kedvezmények lehetőségeit. Minden felsőokta- 
tási intézmény a szervezeti és működési szabályzatában a hallgatói követelményrendszerben 
lefekteti a fogyatékos hallgatókra vonatkozó esélyteremtési szabályokat. 

A felsőoktatási integrációs folyamatok társadalmi támogatása következtében az első tör- 
vény megjelenésétől kezdve a 2020-as évekig mintegy megtízszereződött a fogyatékossággal 
élő hallgatók továbbtanulási szándéka, a képzésekben való jelenléte. 


Tanév 2002 2006 2008 2009 2012 2014 2017 
Fogy. hallg. 271 639 1176 1400 1425 907 2500 
1. táblázat 


Fogyatékos hallgatók létszáma a felsőoktatásban 
(Forrás: KSH) 


Az átlag népességre jellemző fogyatékossági típusok eloszlási arányát tükrözi a hallgatók kör- 
ében a fogyatékossági típusok megjelenése. A közoktatásban a Sajátos Nevelési Igény kategó- 
riáiban a pszichés fejlődés zavarával küzdő tanulók növekvő száma feltűnő, amely a felsőokta- 
tási adatok között is a hasonló képet mutat. Az érzékszervi- és mozgásfogyatékossági arányhoz 
hasonlítva a tanulási zavar, és azon belül a diszlexia és diszgráfia lényegesen nagyobb számban 
megjelenő állapot. 


A pszichés fejlődés zavara (diszlexia, diszgráfia) 


Az olvasás- és írászavar jelenségének kutatása több mint százéves múlttal, interdiszciplináris 
megközelítéssel rendelkezik. Ismeretes, hogy magyar vonatkozásban Ranschburg Pál a 19-20. 
századfordulón már olyan kísérleteket hajtott végre, amely alapján objektíve alá tudta támasz- 
tani, hogy egyértelmű összefüggés áll fenn az idegrendszeri észlelési folyamatok és a graféma- 
fonéma kapcsolat asszociatív működésében, a betű, számjegyek felismerése terén. Az általa 
kidolgozott pszichodiagnosztikai eljárás lehetővé tette, hogy — a napjainkban is nemzetközileg 
elfogadott teóriája — a , Ranschburg fenomén" szerint differenciálni lehessen a vizuális, akusz- 
tikus vagy motoros észlelési (, érzéki" ) folyamatok zavarai által befolyásolt pszichés folyama- 
tokat (Ranschburg, 1902). A legasthenia fogalmával jelölt olvasászavar és társuló írászavar je- 
lenségét a későbbiekben számos társtudományos kutatás vizsgálta és vizsgálja ma Is. 

Az idegrendszer működésének képalkotásos eljárásai (MRI, PET, MEG) lehetővé tették a 
diszlexiás egyén agyi szerkezeti elváltozásainak és működésének feltárását, olvasás közbeni 
funkciózavarainak láthatóságát, a beszéd, az olvasás, az írás funkció szinkron működése során 
az agyi hálózatok feltérképezését. A nemzetközi és a hazai kutatások eredményeként elfogadott 
az a tétel, miszerint a diszlexia, diszgráfia és a nyelvi fejlődés zavara szoros összefüggésben 
áll. E rendkívül összetett és bonyolult humánspecifikus művelet, mint a nyelvi struktúra kiala- 
kulása és a beszéd elsajátítása során az ú.n. fonológiai tudatosság nagymértékben befolyásolja 
a későbbiekben az írott nyelv elsajátítását. A fonológiai tudatosság megjelenése a típusos be- 
szédfejlődésű 3-4 éves korosztály sajátossága, ezáltal képes a gyermek a szavakat alkotó egy- 
ségeket megkülönböztetni, a szószerkezeti tulajdonságokat érzékelni. A komplex idegrendszeri 
érés a nyelvi fejlődés morfoszintaktikai és szemantikai fejlődés szintjén is látványosan hozza 
hatásait, a gyermek egyre differenciáltabb nyelvi műveletekre képes, az olvasás, írás potenciális 
elsajátítása az 5-7 év életkori sajátosságaként jelenik meg (Csépe, 2006). A , neuronális újra- 

hasznosítási" elv szerint a nyelvelsajátítás területein a képi szimbólumok (betűk, számok) elsa- 
játítása az idegrendszeri területek meglévő funkcióit változtatják, átalakítják, újrahasznosítják. 
Azoknál az egyéneknél, akiknél az idegrendszer erre a változatos, összetett funkcióra nem ké- 
pes (vagy nehezített), megjelenik az olvasás, írás, helyesírás zavara. Az idegennyelv elsajátítá- 
sában szintén komoly funkciózavarok lépnek fel, és képtelen, vagy csak minimális teljesítményt 
tud elérni egy újabb nyelvi rendszer kialakításában. 

Az oktatáspolitikát átható inklúziós szemlélet és a szakspecifikus kutatások eredményeként 
a közoktatásban differenciáltan kezelik a tanulási sikertelenséggel, tanulási zavarral küzdő ta- 
nulókat. Kialakulnak az őket segítő adminisztrációs, ellátási és metodikai sajátosságok. 

A felsőoktatásban is ennek hatására a generációs felnövekedés következtében valóban a 
legtöbb sajátos képzési igényű fiatal a tanulási zavar valamely Betegségek Nemzetközi Osztá- 
lyozása (BNO) szerinti kategóriába került. 

Az érzékszervi fogyatékosság esetében a komplex akadálymentesítés hiányosságai és a 
kapcsolódó elsődleges, másodlagos tulajdonságok (Illyés, 2000) gátolják az ilyen állapotú fia- 
talokat, tanulni vágyókat a diplomaszerzésben. Számos környezeti és intraindividuális tényező 
szerencsés egybeesése segíti a felsőoktatásban való helytállásukat. A tanulmányaik segítése 
kormányrendeleti szinten ebben az esetben is megfogalmazott. 

A Soproni Egyetem (jogelődje Nyugat-magyarországi Egyetem) nagy hangsúlyt fektet a 
kezdetektől a fogyatékossággal élő fiatalok komplex megsegítésére. 1998 óta — az első felső- 
oktatási fogyatékosügyi koordinációs konferencia szervezésének időpontja — az egyetem kije- 
lölte a karokat összekötő egyetemi fogyatékosügy koordinátort, és a kari koordinátorokat. A 
jogszabályokban megfogalmazottan szervezték és látják el ma is a támogatást igénylő hallgatók 
esélyteremtését. Mindez az , előnyben részesítés" címszó alatt részben a tanulmányaik támoga- 
tásában és az egyéb személyes igények kielégítésében nyilvánul meg. 

A kedvezmények legnagyobb arányban a diszlexia, diszgráfia problémájával küzdők és 
kisebb arányban az érzékszervi, nyelvi és beszédzavarban küzdők nyelvvizsga mentességére 
vonatkoznak. 

A 87/2015. (IV. 9.) Korm. rendelete (20. A hallgatók esélyegyenlőségének előmozdítása) 
alapján a diploma kiadása lehetséges az előírt idegen nyelvvizsga alóli felmentés alapján. 


Kutatás 


Hipotézisünk egy mondatban megfogalmazható. 

Ha a képzés során a szakmai kompetenciákkal felvértezett fiatalok csakis az idegennyelv 
elsajátítási korlátozottság vagy lehetetlenség miatt nem kaphatnának diplomát, rendkívül leszű- 
külne egzisztenciális jövőjük, holott az adott szakterületen jártasságot, készséget és tudást sze- 
rezve kiváló szakemberekké válhatnak tanulmányaik befejezése után. 

Feltevésünket pályakövető vizsgálattal kívánjuk alátámasztani. A S0E Fogyatékossággal 
Élő Hallgatók Esélyegyenlőséget Biztosító Bizottsága jogosult az előnyben részesítési kérel- 
mek elbírálására, melyek a jogszabályok szerint a nyelvvizsga mentességről és tanulmányi ked- 
vezményekről dönt. A nyelvvizsga mentességgel vagy kedvezménnyel tanulmányaikat diplo- 
mával záró volt hallgatók körében végzett kérdőíves interjút alkalmaztuk kutatási módszerként. 
A válaszok kvantitatív és kvalitatív értékelése szerint megbizonyosodhatunk. arról, hogy a 
pszichés fejlődés zavarával küzdő, de tanulmányaikban elkötelezett hallgatók számára a nyelv- 
vizsgamentesség által kiadott diplomával egzisztencia teremtésük esélyesebb, mint annak meg- 
szerzése nélkül. Ha az idegennyelv elsajátítási zavar miatt elutasításban részesültek volna, lé- 
nyegesen kedvezőtlenebb helyzetük lenne a munkerőpiacon, az állsbetöltésben. A megkérde- 
zettek aránya nem elegendő az általános konklúziók felállításához, a mintavétel nem reprezen- 
tatív, azonban megerősítést kapunk a válaszok alapján állításunkban. 

A kérdések zárt (egy és több választós, értékelő skálás) és nyitott típusúak. 


A kérdéscsoportok témái a megkérdezettek felé 


az általános információ, 

a sajátos képzési igény típusa (fogyatékossági állapot), 

a tanulmányi karrier (közoktatásban, felsőoktatásban), 

az oktatói viszonyulás a sajátos képzési igényhez, 

tanulási probléma, 

az idegennyelv birtoklás előnyei, hátrányai a munkahelyen, 
az elhelyezkedés lehetőségei diplomával, nyelvvizsga nélkül, 
az egzisztenciális elégedettség. 


A válaszok feldolgozása százalékos számítás alapján történik. 

A szövegkörnyezetben azokat a numerikus értékekeket mutató diagramokat emeltük ki, 
amelyek a hipotézis megfogalmazását alátámasztják, igazolják. 

Az egyéb kérdésekre adott válaszokat számadatokkal 96-ban adjuk meg a szövegkörnye- 
zetben. 

Nagyobb arányban vettek részt a kérdőívek kitöltésében a nők (62-3890), az életkorra jel- 
lemző a 27-35 év közöttiek 5996, 36-44 év 1790, 45-53 év 2496- os eloszlás, a diploma szerint 
főiskolai 3590, BA 5296 és MA 149-os az arány. 4490-ban 5 éven belül szerezték a diplomát, 
a többi válasz efölötti évben 20 évig bezárva. 


5. Milyen sajátos pszichés fejlődési vagy fogyatékossági állapota van? 
29 válasz 


érzékszervi fogyatékosság ( ha... 1 (3.496) 


mozgáskorlátozottság 2 (699) 


beszédrendellenesség 1 (3.496) 


diszlexia 21 (72499) 
diszgráfia 20 (6990) 
diszkalkulia 3 (10,396) 
autizmus spektrum zavaraj—0 (096) 
egyéb 2 (6, 999) 
o 5 10 15 20 25 


1. sz. ábra (saját forrás) 


A fogyatékossági állapotra jellemző a tanulási képesség zavara (diszlexia BNO: F81.0, disz- 
gráfia BNO: F81.1), elenyésző a más fogyatékossági típus, és megjelenik a diszkalkulia (BNO: 
F80.2) típusa is, amely különösen nehezítő tényező azokon a szakokon, ahol aritmetikai jellegű 
tantárgyak is szerepelnek a képzési programokban. 

A megkérdezettek kétharmada a közoktatási tanulási folyamataikban visszaemlékeznek a 
tanulási nehézségeikre, amely szintén az olvasás, helyesírás, szövegértés, számolás és szembe- 
tűnően nagyobb arányban az idegennyelv tanulásban nyilvánultak meg. 

7. Ha voltak, milyen jellegű? 


28 válasz 


olvasási 8 (28,69) 


szövegértési 8 (28,690) 


helyesírási, írási 16 (57,196) 


számolási, matematikai, 6 (21,496) 


idegennyelvi 23 (82,196) 


o 5 10 15 20 25 


2. sz. ábra (saját forrás) 


A hallgatók öbbségében a felsőfokú tanulmányaik időszakában kapták meg a szakértői véle- 
ményt, a hivatalos dokumentációt a fogyatékossági állapotról (5990), annak ellenére, hogy 
már az iskolai teljesítmény során tapasztalták a tanulási nehézségeket. A súlyosabb tanulási 
sikertelenséget az ellátási rendszerben egy szakmai team, a pedagógiai szakszolgálat kereté- 
ben működő szakértői bizottság vizsgálja ki, mely alapján hivatalos szakértői véleményt fo- 
galmaz meg. A szakértői vélemény tartalmazza a komplex diagnosztika eredményét, valamint 
javaslatot a további tanulmányi kedvezmények, rehabilitációs módszerek meghatározására, a 
különleges bánásmód indokoltságára. 

A diszlexiás egyénekre jellemző a kognitív képességek megfelelő szintje, sőt sok esetben 
az átlagosnál kreatívabb, kiváló szocializációs képességgel rendelkeznek, a tanulási folyama- 
tokban kompenzációs módszereket tudnak kialakítani a képességzavar negatív hatású meg- 
nyilvánulásai ellenére. Az általános és középiskolai tanulmányaikat jó konstelláció esetén vé- 
gig tudják vinni, olyan tanulási technikákat tudnak kialakítani, mely a tantárgyi tartalmak 
elsajátításában viszonylagos eredményességet hoznak. 

Az idegennyelv tanulásnál dominál az idegrendszer által meghatározott nyelvi fejlődési 
sajátosság, amelyre az addigi tanulási technikák már nem hatékonyak. A többedik sikertelen 
nyelvvizsga készteti a hallgatókat arra, hogy felnőttként győződjenek meg a tanulást befolyá- 
soló képességzavarról. 


9. A közoktatásban volt-e tanulmányi kedvezményre, tantárgyi mentésségre lehetősége? 
29 válasz 


€ igen, tanulmányi kedvezményben 
részesültem 


€ igen, tantárgyi mentességben 
részesültem 
(€ mindkettőben részesültem 


6€ nem részesültem különleges 
bánásmódban 


0 nem éltem a lehetőséggel 


3. sz. ábra (saját forrás) 


Jellemző tendencia különösen a középiskolás korosztálynál, hogy informálatlanságuk követ- 
keztében eltitkolják a tanulási zavar állapotát, félve, hogy a későbbi továbbtanulásnál kedve- 
zőtlenebb helyzetbe kerülnek, és gyenge teljesítménnyel az érettségiztető tanár jóindulatára 
hagyatkozva mégis idegennyelvből érettségi vizsgát tesz. Serdülőkorban nem vállalja fel a 

kortársak előtt a SNI állapotát, elutasítja a bármiféle megkülönböztetéssel járó kezdeménye- 
zést, mint a külön rehabilitációs foglalkozást az iskolai színtéren. 


10. Voltak-e nehézségei az idegennyelv elsajátításával? 
29 válasz 


60 nem jellemző 


€ igen, mindig nehézséget okozott az 
idegennyelv tanulása 


€ sikertelen nyelvvizsgákon estem át 


6€ nehezen tanultam, nem a diplomának 
megfelelő szintű nyelvvizsgát tettem 


4. sz. ábra (saját forrás) 


A diploma megszerzésének egyik kritériuma a B2 típusú komplex idegennyelv vizsga. Az 
idegennyelv elsajátítás a diszlexiás, diszgráfiás számára nehezített teljesítményhelyzet, 
amelynek etiológiai hátterét már ismertettük. A válaszok alátámasztják a jelenséget. 9390-ban 
az idegennyelv elsajátításában súlyos eredménytelenségeket szenvedtek el a hallgatók. 

A felsőoktatási tanulmányaik során a szakmai motiváltság, a tantárgyak változatossága 
és az adaptív tanulási stratégia által teljesíthetők az oktatási követelmények. A legtöbb telje- 
sítmény probléma azonban az idegennyelvi elvárásoknál jelentkezik. 

Ha a nyelvelsajátítási akadályozottságot nem tudják kompenzálni, a tanulmányi kedvez- 
mények igénybevételével legyőzhetik. A sajátos képzési igényű hallgatók a számonkérésnél 
igénybe vehetik azokat az , előnyben részesítéseket", melyeket a szakértői véleményekben 
és/vagy a SOE FÉHEBB határozatában megfogalmazott. Érdekes, hogy a tanulmányi ked- 
vezményt kérvényezése ellenére, nem élt a megkérdezettek 6890-a számonkérésnél, vizsgá- 
nál, valószínű, hogy az oktatói viszonyulás, a kortársak előtti leplezés az ok, vagy jobb eset- 
ben a hallgató az akadályozottságát a kompenzáló mechanizmussal segíti. 

A kutatás során az oktatói attitűdre vonatkozó nyitott típusú kérdés lehetőséget adott a 
szabad válaszadásra, egyéni élmények, vélemények megfogalmazására. A pozitív és negatív 
hozzáállás tapasztalata jellemző, több válasz az oktatói elfogadást, a megértést, a lehetőségek 
biztosítását emelik ki. Azonban néhány hallgató konkrét esetet ír le, utal az oktatóra, aki nem 
vette figyelembe sajátos igényét, ezért egyetlen tárgy sikertelensége miatt nem tudta MA ta- 
nulmányát befejezni. Más megfogalmazás is utal egy-egy oktató negatív attitűdjáre: ,,Az 
egyetemi oktatók egy része nem tartja helyesnek, hogy egy fogyatékossággal élő tanuljon a 
felsőoktatásban." 

A nyelvvizsga kedvezményre vonatkozó kérelmek elbírálásában a teljes felmentés, a 
részleges felmentés vagy az elutasítás kategóriáit alkalmazza a döntési jog. A megkérdezettek 
9399-a nyelvvizsgára vonatkozó kedvezményt kapott, teljes felmentésben 51,796 és részleges 
felmentésben (41,490) részesült. Ez a határozat tette lehetővé, hogy diplomával zárta tanul- 
mányait, amely alapvetően befolyásolta a végzettségnek megfelelő munkavállalást, elhelyez- 
kedést (7690). 

A diplomával rendelkező népesség elhelyezkedési lehetősége lényegesen kedvezőbb 
több szempontból is. Hamarabb találnak a munkahelyre, a legfrissebb adatok szerint (/TM, 
2022. 02.) a friss diplomások átlagban 7 hét alatt végzettségnek megfelelő munkahelyen tud- 
nak elhelyezkedni. Nem véletlen, hogy az egyetemi évek alatt a legtöbb hallgató törekszik a 
képzési időben megszerezni az abszolutóriumot, az idegen nyelvvizsgát, hogy mielőbb meg- 

felelő munkahelyet találjon. A nyelvvizsga megszerzését veszélyeztető képességzavar mindeb- 
ben a törekvésben hátráltatja az érintetteket, kétségeik és félelmeik az elhelyezkedési lehetősé- 
gekről egyértelműen kitűnnek a válaszaikban, amelyek a diploma hiánya és a munkavállalási 
lehetőségekre vonatkoznak. A nyitott kérdésre adott válaszok mindezt jól alátámasztják: 


e  , Ha nem kaptam volna meg a nyelvvizsga alóli teljes felmentést akkor valószínűleg 
most betanított munkásként dolgoznék valahol." 

e  , A szakmámban a végzettségemnek megfelelő állásra egyáltalán nem lett volna lehe- 
tőségem." 

e , Az addigi munkahelyemről elbocsájtottak volna." 


A diplomás végzettség 8690-ban meghatározta a munkavállalást, és 7990-ban a szakmai elő- 
menetelét pozitív irányba befolyásolta a diploma megléte, hiszen vagy nem kapott volna vég- 
zettségének megfelelő munkát(1 7.990), vagy a szakmában nem a végzettségének megfelelő 
besorolásba került volna (790), és lényegesen jobb lehetőségeket él meg a munkaerőpiacon 
(53,690). 

A szakok képzése során felmerülő kétség, hogy a fogyatékossági állapot a későbbi szak- 
mai elvárások megfelelhetőségét mennyiben befolyásolja? Ha a képzési folyamatban a tanul- 
mányi megfelelést kedvezmények alkalmazásával érte el a hallgató, vajon a munkaerőpiacon 
támogatás nélkül tud-e érvényesülni, a szakmai specialitások kihívásit tudja-e követni? Az 
erre vonatkozó válaszok megerősítést nyertek abban, hogy a munkahelyeken az ismertté vált 
állapot nem befolyásolja a munkavégzés minőségét, az elismertség színvonalát, egyetlen vá- 
laszadó jelölte be a munkahelyi diszkriminációt. 


20. Ön szerint a munkahelyén hátrányt jelent az idegennyelvtudás hiányossága? 
27 válasz 


0 igen 
0 nem 


€ korlátozódik az innovatív lehetőségem 


5. sz. ábra (saját forrás) 


Az idegennyelv különböző szintű birtoklása ma már a mindennapokban is tájékozottabb jelen- 
létet, hozzáférhetőséget biztosít. A szakmai fejlődés egyik alapja a széles kitekintésű, nemzet- 
közi szakmai informáltság, melynek előfeltétele az idegennyelvekben való jártasság. Ennek el- 
lenére a megkérdezettek 70,490-a nem tekinti hátránynak az idegennyelv hiányosságait, azon- 
ban egyharmada hátránynak éli meg, valamint az innovatív lehetőségeit korlátozottnak tekintik. 

Kutatásunk elsődleges célja, hogy képet kapjunk azon diplomás hallgatóink későbbi karri- 
erjéről, akik fogyatékossági állapotuk következtében tanulmányaik során kedvezményekben ré- 
szesültek, és a több esetben megkérdőjelezett nyelvvizsga alóli felmentés lett a diploma kiállí- 
tásának feltétele. Az előzetes válaszaikból kitűnik, hogy a diploma hiányában a munkaerő pia- 
con rosszabb feltételekkel jelenhettek volna meg, valamint a jelen helyzetükre vonatkozó kér- 
désben nagy arányban az egzisztenciális elégedettség a jellemző. 

21. Hogyan ítéli meg jelenlegi egzisztenciális helyzetét, elégedettségi állapotát? Jelölje a 1-10-es 
skálán! 
28 válasz 

15 


11 (39,396) 


4 (1439) 


5 3(10,796) 3(10,79) 3(10,796) 3(10,796) 


1 (3,696) 


0 (096) 0 (096) 


6. sz. ábra (saját forrás) 


Jelenlegi állapotát, egzisztenciális helyzetét a munkavállalása, jövedelme, társadalmi státusza 
szempontjából összességében a 10-es likvert skálán pozitívnak ítéli meg. 6196 a 8, 9, 10 értéket 
jelöli. Egy válaszadó a 2-es értékkel jellemzi egzisztenciális helyzetét, fiatal, pályakezdő, aki 
verbális nehézségekkel küzd, és a pandémiás helyzet munkahelyi akadályozottságot is elő- 
idézett számára. 


Összegzés 


A válaszadások összességében megerősítenek abban, hogy a jó képességű, a szakma elsajátí- 
tás iránti motivált diplomások, akik a nyelvvizsga kötelezettsége alól felmentést kapnak, nem 
elkallódnak a munka világának útvesztőiben, hanem többségében a diploma meglétére tá- 
maszkodva a szakmában maradnak, az egzisztenciájuk megteremtésének alappillére a dip- 
loma lett. 

Több kutatás alátámasztja, hogy a fogyatékossággal élő fiatalok humánerőforrásaik moz- 
gósításában lényegesen több érzelmi, akarati és praktikus energiát fektetnek a végzettség 
megszerzése érdekében. A sikeres esélyteremtés feltétele, hogy ismerjük az egyéni képessé- 
geket, a sajátos állapotból adódó igényeket, és annak megfelelően kapja meg a hallgató a jogi 
szabályozás és a humánum jelenlétével az adekvát támogatást. 


Irodalomjegyzék 


120/2000. (VII. 7.) Korm. rendelet a felsőoktatási intézmények képzési és fenntartási normatíva 
alapján történő finanszírozásról. Magyar Közlöny, 2000/72. sz. (július 7.), pp. 4593-4604 
1998. évi XXVI. törvény a fogyatékos személyek jogairól és esélyegyenlőségéről — URL: 
https://bit.ly/3jttLsj (2022. 04. 12.) 

2005. évi CXXXIX. törvény a felsőoktatásról — URL: https://bit.1y/3v9jveg (2022. 04. 12.) 

2011. évi CCIV. törvény a nemzeti felsőoktatásról — URL: https://bit.ly/3xmZWwsSd (2022. 04. 12.) 

29/2002. (V. 17.) OM rendelet a fogyatékossággal élő hallgatók tanulmányainak folytatásához szük- 
séges esélyegyenlőséget biztosító feltételekről. Magyar Közlöny, 2002/67. sz. (május 17.), pp. 
4378-4381 

72/1998. (IV. 10.) Korm.rendelet a felsőoktatási képzési és fenntartási normatívákról. Magyar Köz- 
löny, 1998/31. sz. (április 10.), pp. 2569-2575. 


79 


79/2006. (IV. 5.) Korm. rendelet a felsőoktatásról szóló 2005. évi CXXXIX. törvény egyes rendel- 
kezéseinek végrehajtásáról. Magyar Közlöny, 2006/38. sz. (április 5.), pp. 3114-3137. 

87/2015. (IV. 9.) Korm. rendelet (20. A hallgatók esélyegyenlőségének előmozdítása) — URL: 
https://bit.ly/3rg L UOE (2022. 04. 12.) 

Csépe Valéria (2006): Az olvasó agy : folvasás, beszéd és az agy/. Akadémiai, Budapest, p. 223 — 
ISBN 963-05-8336-4 

Csépe Valéria (2007): Azonos vagy különböző? Beszédészlelési és olvasási zavarok: diszlexia és 
SLI. In: Gósy Mária (szerk.): Beszédészlelési és beszédmegértési zavarok az anyanyelv-elsajá- 
tításban. Nikol, Budapest, pp. 164-183. — ISBN 978-963-876-380-8. 

Gósy Mária (2009): Az olvasási nehézségről és a diszlexiáról. In: Könyv és nevelés, 11. évf., 4. sz., 
pp. 49-53 — URL: https://bit.ly/3rjazZU4 (2022. 04. 12.). 

Hrabéczi A. — Pusztai G.(2020): Fogyatékossággal élő hallgatók tanulmányi pályafutása a felső- 
oktatási adminisztratív adatok tükrében. In: Iskolakultúra, 30. évf., 11. sz, pp. 3-23. — URL: 
https://bit.1y/38Mk8Tp (2022. 04. 12.), DOI https://doi.org/10.14232/ISKKULT.2020.11.3 

Kovács Krisztina (2011): A fogyatékossággal élő hallgatók helyzete a hazai és néhány külföldi 
ország felsőoktatási intézményeiben. In: Pedagógusképzés: Pedagógusképzők és továbbkép- 
zők folyóirata, 9. évf., 3-4. sz., pp. 77-92. — URL: https://bit.1y/3E35j4C (2022. 04. 12.), DOI 
https://doi.org/10.37205/TEL-hun.2011.3-4.05 

Laki Ildikó (2010): A fogyatékossággal élő fiatal felnőttek társadalmi integrálódásának esélyei és 
lehetőségei a mai Magyarországon : kutatási zárókötet. L"Harmattan— MTA Szociológiai Ku- 
tint., Budpest, p. 230 — ISBN 978-963-236-292-2 

Országos Fogyatékosügyi Program 1999. — URL: https://bit.1y/3E804pW (2022. 04. 12.) 

Papp Gabriella (2012): Az integráció, inklúzió fogalmak tartalmi elemzése gyógypedagógiai meg- 
közelítésben nemzetközi és magyar színtéren. In: Gyógypedagógiai Szemle, 40. évf., 4. sz., pp. 
295-304. — URL: https://bit.1y/38P99sx (2022. 04. 12.) 

Ranschburg Pál (1902): Az elménkre egyidejűleg beható homogén és heterogén ingerek hatásáról, 
tekintettel az illúziók keletkezésére. Orvosi. Hetilap, 46. évf., 37. sz., pp. 592-594.; 38. sz., pp. 
610-611. és Orvosi Hetilap Tudományos Közleményei. Különnyomatként: Pesti Lloyd-Társ. 
Budapest, 1902, p. 14. 

Ranschburg Pál (1905): A gyermeki elme fejlődése és működése, különös tekintettel a lelki rendel- 
lenességekre, ezek elhárítására és orvoslására. Athenaeum, Budapest, p. 171 — URL: 
https://bit.ly/3rkKouu (2022. 04. 12.) 

Séllei Beatrix — Soós Emese (2016): Fogyatékkal élő hallgatók a felsőoktatásban : Esélyegyenlőség 
a karrierépítésben. In: Keresztes, Gábor (szerk.): Tavaszi Szél 2016 Konferencia — Spring Wind 
2016 : Konferenciakötet IV., Doktoranduszok Országos Szövetsége (DOSZ) pp. 136-152. — 
URL: https://bit.ly/3uv9k4u (2022. 04. 12.) 

Sükösd Piroska (2004): Fogyatékosság és munkaerőpiac. Fogyatékosságtudományi tanulmányok. 
ELTE-BGGYK. 

Teleki Judit — Jászi Éva (2006): Segítsünk közösen! : fogyatékossággal élő hallgatók a felsőokta- 
tásban. Oktatási Minisztérium, Budapest, p. 51. 

Závoti Józsefné (2009): A fogyatékossággal élők társadalmi integrációja a képzés, a foglalkoztatás 
és a rehabilitáció összehangolásával a hazai viszonyok és az Európai Uniós elvárások fiügg- 
vényében. Kézirat, Doktori értekezés. NYME-LKK SzDI, Sopron, p. 156 — URL: 
https://bit.ly/3xsYfinv (2022. 04. 12.) 


80 


